ഷോഡശ സംസ്‌കാരങ്ങള് – ഭാഗം10\nFebruary 16, 2013 സനാതനം\nഉപനയന സംസ്‌കാരം – 9\nയജ്ഞോപവീതം – പൂണൂല് – ധാരണത്തിനുള്ള സംസ്‌ക്കാരമാണിത്. കുട്ടിയുടെ മനസ്സില് വിഷയവാസനകള് ഊറുന്നതിനുമുമ്പ് ഈ കര്‍മ്മം അനുഷ്ഠിക്കണമെന്നുണ്ട്. മുന്‍പ് വര്‍ണ്ണാശ്രമധര്‍മ്മം യഥോചിതം പാലിച്ചിരുന്ന കാലഘട്ടങ്ങളില് ദീര്‍ഘായുസ്സുണ്ടായിരുന്നതിനാല് യഥാക്രമം എട്ട്, പതിനൊന്ന്, പന്ത്രണ്ട് എന്നീ വയസ്സുകളില് ഉപനയനം നടത്തിയിരുന്നു. ധര്‍മ്മശാസ്ത്രങ്ങളുടെ കാലധര്‍മ്മാനുസൃതമായ വിധിയനുസരിച്ച് അല്പായുസ്സിന്റെ ഈ കാലഘട്ടത്തില് കുട്ടിക്ക് അഞ്ചുവയസ്സ് കഴിഞ്ഞാല് ഈ സംസ്‌ക്കാരം നടത്താവുന്നതാണ്.\nഎന്നാല് വര്‍ണ്ണസങ്കരം സംഭവിച്ചിരിക്കകൊണ്ട് പൂണൂല്‍ധാരണം ആര്‍ക്കെന്ന പ്രശ്‌നത്തെക്കാള്, ഉപനയനം എല്ലാവര്‍ക്കും ആവശ്യമുള്ള കര്‍മ്മമാണെന്നകാര്യം ശ്രദ്ധിക്കണം. വിശിഷ്യ എല്ലാ ഹിന്ദുക്കളും – ശ്രദ്ധയുള്ളവരാണെങ്കില് ശ്രദ്ധയുടെ സുരക്ഷിതത്വത്തിനും, ശ്രദ്ധയില്ലാത്തവരാണെങ്കില് അത് ഉളവാക്കുന്നതിനും – ഉപനയനസംസ്‌ക്കാരവേളയില് പൂണൂലോ പകരം കൈത്തണ്ടയില് നൂലുകൊണ്ട് ‘രക്ഷ’യോ ധരിക്കേണ്ടതാണ്. പവിത്രസങ്കല്പങ്ങളുടെ ചിഹ്നമാണത്. ധാര്‍മ്മികകര്‍മ്മാനുഷ്ഠാനങ്ങള്‍ക്ക് ഒരു കുട്ടിക്കുള്ള അര്‍ഹതയെ അഭിവ്യഞ്ജിപ്പിക്കുന്ന അടയാളമാണത്. ഉപനയനത്തോടുകൂടി ബാലന് ബ്രഹ്മചാരിയായിത്തീരുന്നു. വേദാരംഭം – വിദ്യാരംഭത്തിന് അഥവാ ജ്ഞാനസമ്പാദനത്തിന് അധികാരിയാക്കുന്നത് ഉപനയനസംസ്‌ക്കാരംകൊണ്ടാകുന്നു.\nനരജന്മമെടുക്കുന്ന ജീവന് ഭൂജാതനാവുന്നതിന് മുന്‍പ് ഗര്‍ഭസ്ഥിതനായിരിക്കെ പൂര്‍വ്വജന്മങ്ങളെപ്പറ്റി ബോധമുണ്ടാവുന്ന സന്ദര്‍ഭത്തില് ജീവിതലക്ഷ്യത്തെപ്പറ്റിയും ബോധവാനാകുന്നു. ജീവാത്മാവ് പരമാത്മാവിനോട് അകംനൊന്ത് പ്രാര്‍ത്ഥിക്കകുയം പ്രതിജ്ഞയെടുക്കുകയും ചെയ്യുന്നു. ഗര്‍ഭപാത്രത്തില് തലകീഴായി വരിഞ്ഞുകെട്ടിയ രൂപത്തില്, അവിടെനിന്നും വിമുക്തനാവാന് തപിച്ചുകൊണ്ടിരിക്കുന്ന അവസ്ഥ അവര്‍ണ്ണനീയമാണ്. എന്നാലും ഭൂജാതനാവുന്നതോടുകൂടി വിശ്വാമായയുടെ ആവരണംകൊണ്ട്, ശരീരാഭിമാനം നിമിത്തം അതെല്ലാം മറക്കുന്നു. അപൂര്‍വ്വമായ മനുഷ്യജന്മത്തെ സ്വാഗതംചെയ്ത്, ശുദ്ധിവരുത്തി പരമലക്ഷ്യപ്രാപ്തി സുഗമമാക്കുന്ന പ്രക്രിയയാണ് ഓരോ സംസ്‌കാരകര്‍മ്മവും. മനുഷ്യജീവിതംതന്നെ പ്രാരബ്ധം, സഞ്ചിതം, ആഗന്തുകം എന്നീ മൂന്നുവിധകര്‍മ്മത്തോടുകൂടിയതാണ്. പ്രാരബ്ധം അനുഭവിച്ചുകൊണ്ടും തുടര്‍ന്നുള്ള സഞ്ചിതാഗന്തുകര്‍മ്മബന്ധങ്ങളിലകപ്പെടാതെയും കര്‍മ്മകുശലതയോടെ ജീവിക്കണമെങ്കില് ഈശ്വരാര്‍പ്പണഭാവം വേണം. ഈ ഭാവശുദ്ധി ജീവിതപുരോഗതി സുഗമമാക്കുകയല്ലാതെ തടസ്സപ്പെടുത്തുന്നില്ല. (തുടരും)


Physics Vidyalayam: 1039.അദ്‌ഭുതമായി മഴമരം മഴ പെയ്‌തു തലശേരിക്കാര്‍ക്ക് കൗതുക കാഴ്‌ച\n1039.അദ്‌ഭുതമായി മഴമരം മഴ പെയ്‌തു തലശേരിക്കാര്‍ക്ക് കൗതുക കാഴ്‌ച\n(Wednesday, January 30, 2013 ലെ മംഗളം വാര്‍ത്ത )\nതലശേരി: നഗര മധ്യത്തില് പോസ്‌റ്റ് ഓഫീസിനു സമീപത്തെ മഴമരം മഴ പെയ്‌തു. ഇന്നലെ രാവിലെയോടെയാണ് റെയിന് ട്രീ (മഴമരം)യില് നിന്ന് മഴ പെയ്യുന്നതിന് സമാനമായി ജലധാരയുണ്ടായത്. ബ്രിട്ടീഷ് അധിനിവേശകാലത്ത് അവര് വച്ച് പിടിപ്പിച്ചതാണ് മഴമരം. വെയിലിന് കാഠിന്യമേറുന്നകാലങ്ങളില് മരത്തില് വിരിയുന്ന അപ്പൂപ്പന് താടികള് പോലുള്ള പൂക്കള് ഇടതടവില്ലാതെ മഴ പെയ്യുന്നതിനാലാണ് ഈ മരത്തിനെ മഴമരം എന്ന് പേര് ലഭിച്ചത്.\nആദ്യഘട്ടങ്ങളില് ശുദ്ധജലത്തിന് സമായമായ വെള്ളവും പിന്നീട് വെള്ളത്തിന് നിറഭേദവും ഉണ്ടായി. ജലധാര അവസാനിക്കുന്ന ഘട്ടമായപ്പോഴേക്കും കട്ടന് ചായക്ക് സമാനമായ നിറത്തിലാണ് വെള്ളം ഇറ്റ് വീണത്. പലരും ഈ പ്രതിഭാസത്തെ അതിഭൗതീക ശക്‌തിയുടെ സാന്നിധ്യമായി പരിഗണിച്ച് വെള്ളം ബക്കറ്റുകളില് ശേഖരിച്ചു. എന്നാല് മരം ഉണങ്ങി നശിക്കാറുവന്നതിനാലാണ് ഈപ്രതിഭാസം ഉണ്ടായതെന്നാണ് വിലയിരുത്തുന്നത്.\nഅതിനി ടെ ഈ മരം ഉണക്കുന്നതിന് ചിലര് ബോധപൂര്‍വ്വം ചെയതതിനെ തുടര്‍ന്നാണ് ഇത്തരം പ്രതിഭാസം ഉണ്ടായതെന്നും സംശയം ഉയര്‍ന്നിട്ടുണ്ട്. പഴയ ബസ്സ്റ്റാന്‍ഡ് പരിസരത്ത് കെട്ടിടങ്ങള് നിര്‍മ്മിക്കുന്നതിന് സാമൂഹ്യ ദ്രോഹികള് മരം ഉണക്കാന് നടത്തിയ ശ്രമമാണെന്നും കരുതുന്നു.\nLabels: 1039.അദ്‌ഭുതമായി മഴമരം മഴ പെയ്‌തു തലശേരിക്കാര്‍ക്ക് കൗതുക കാഴ്‌ച


Malayalam News - Anti- CAA protests: യുപിയിൽ 28 പേർക്ക് നോട്ടീസ്; 14.86 ലക്ഷം രൂപ നഷ്ടപരിഹാരമായി നൽകണമെന്ന് അറിയിപ്പ് | notices to 28 people in UPabid to recover the damage to government property during protests against CAA | News18 Kerala, India Latest Malayalam News | ലേറ്റസ്റ്റ് മലയാളം വാർത്ത\nAnti- CAA protests: യുപിയിൽ 28 പേർക്ക് നോട്ടീസ്; 14.86 ലക്ഷം രൂപ നഷ്ടപരിഹാരമായി നൽകണമെന്ന് അറിയിപ്പ്\nപ്രതിഷേധക്കാരോട് പകരം ചോദിക്കുമെന്ന് മുഖ്യമന്ത്രി യോഗി ആദിത്യനാഥ് പ്രഖ്യാപിച്ചതിന് പിന്നാലെയാണ് നീക്കം.\nUpdated: December 25, 2019, 6:11 PM IST\nLast Updated: December 25, 2019, 6:11 PM IST\nന്യൂഡൽഹി: പൗരത്വ ഭേദഗതി നിയമത്തിനെതിരായ പ്രതിഷേധങ്ങളിൽ 28 പേർക്ക് നോട്ടിസ് അയച്ച് ഉത്തർപ്രദേശിലെ ജില്ലാ ഭരണകൂടം. കഴിഞ്ഞ ആഴ്ച നടന്ന പ്രതിഷേധങ്ങളിൽ ഉണ്ടായ നാശനഷ്ടങ്ങളുടെ പേരിൽ നഷ്ടപരിഹാരം അടയ്ക്കണമെന്നാണ് രാംപൂർ ജില്ലാ ഭരണകൂടം നൽകിയ നോട്ടിസിൽ പറയുന്നത്. പൊതുമുതൽ നശിപ്പിച്ചതിന് 14.86 ലക്ഷം രൂപ നഷ്ടപരിഹാരം അടയ്ക്കണമെന്നും നോട്ടീസിൽ വ്യക്തമാക്കുന്നു. പ്രതിഷേധക്കാരോട് പകരം ചോദിക്കുമെന്ന് മുഖ്യമന്ത്രി യോഗി ആദിത്യനാഥ് പ്രഖ്യാപിച്ചതിനു പിന്നാലെയാണ് നീക്കം.\nകഴിഞ്ഞ ശനിയാഴ്ച നടന്ന പ്രതിഷേധങ്ങളിൽ രാംപുരിലാണ് ഏറ്റവും വലിയ സംഘർഷമുണ്ടായത്. ഇവിടെ വെടിവയ്പിൽ ഒരാൾ കൊല്ലപ്പെട്ടിരുന്നു. പ്രതിഷേധക്കാർ ബാരിക്കേഡുകൾ തകർക്കുകയും പൊലീസിന് നേരെ കല്ലെറിയുകയും ചെയ്തു. പൊലീസ് കണ്ണീർവാതകം പ്രയോഗിച്ചു. യുവാവിന്റെ മരണത്തിനു പിന്നാലെ നാലു മോട്ടോര് സൈക്കിളുകളും പൊലീസ് വാഹനവും അഗ്നിക്കിരയാക്കി.\nAlso Read- കേരളത്തിലും എൻ.ആർ.സി. തടവറകളുണ്ടാകുമോ? സർക്കാറിനോട് വിവരങ്ങൾ തേടി കെ.എം. ഷാജി എം.എൽ.എ.\nസംഘർഷത്തിനിടെ തകർന്ന പൊലീസ് ഹെൽമറ്റ്, ബാറ്റണുകൾ, പെല്ലറ്റുകള് എന്നിവയുടെ ചെലവ് പ്രതിഷേധിച്ചവർ നല്‍കണമെന്നാണ് ആവശ്യം. 31 പേരെ പ്രതിഷേധങ്ങളുടെ പേരിൽ ഇവിടെ നിന്ന് അറസ്റ്റ് ചെയ്തു. സംഘർഷങ്ങളിൽ ഉൾപ്പെട്ട 150 പേരെ തിരിച്ചറിഞ്ഞിട്ടുണ്ട്. സർക്കാർ നടപടികളുടെ ഭാഗമായി കഴിഞ്ഞ ആഴ്ച പടിഞ്ഞാറൻ യുപിയിലെ മുസഫർനഗറിൽ 60 കടകൾ സീൽ ചെയ്തു.\nപൊതുമുതൽ നശിപ്പിക്കുന്നവരുടെ സ്വത്തുവകകകൾ പിടിച്ചെടുത്തു ലേലം ചെയ്യുമെന്നാണു യോഗി ആദിത്യനാഥ് പറഞ്ഞത്. പൗരത്വ ഭേദഗതി നിയമത്തിനെതിരായ പ്രതിഷേധത്തെ തുടർന്ന് യുപിയിൽ 16 പേരാണ് മരിച്ചത്. ഏറെപേരും മരിച്ചത് വെടിവെയ്പിലാണ്. പ്രതിഷേധക്കാർക്കു നേരെ വെടിയുതിർത്തിട്ടില്ലെന്നായിരുന്നു പൊലീസിന്റെ നിലപാട്.\nFirst published: December 25, 2019, 6:10 PM IST


സ്വന്തം താടിയാല് മരണപ്പെട്ട മനുഷ്യന്; ആരാണയാള്? എങ്ങനെയാണത് സംഭവിച്ചത്? | The man who killed by his own beard\nAustria, First Published 12, Jul 2020, 2:42 PM\nഅദ്ദേഹത്തിന്റെ മരണശേഷം, നഗരം അവരുടെ പ്രിയപ്പെട്ട മേയർക്കായി സെന്റ് സ്റ്റീഫൻ പള്ളിയുടെ വശത്ത് ഒരു വലിയ ശിലാസ്‍മാരകം സ്ഥാപിച്ചു.\nഅഡോൾഫ് ഹിറ്റ്ലറുടെ ജന്മസ്ഥലമെന്ന നിലയിൽ പ്രസിദ്ധി നേടിയ ഓസ്ട്രിയയിലെ ഒരു ചെറുപട്ടണമാണ് ബ്രോണൗ ആം ഇൻ. ആ ഗ്രാമത്തിലെ സ്റ്റീഫൻ പള്ളിയിൽ ചെന്നാൽ, അസാധാരണ നീളമുള്ള താടിയോട് കൂടിയ ഒരു മനുഷ്യന്‍റെ വലിയ കൽപ്രതിമ കാണാം. ഒറ്റനോട്ടത്തിൽ ഇത് അൽപ്പം വിചിത്രമാണെന്ന് തോന്നുമെങ്കിലും, സ്വന്തം മുഖത്തെ രോമംകൊണ്ട് കൊല്ലപ്പെട്ട ഒരു മനുഷ്യന് ഉചിതമായ സ്‍മാരകമാണിത്. 1567 -ൽ ആ ഗ്രാമത്തിന്റെ മേയറായിരുന്നു ഹാൻസ് സ്റ്റെയ്‌നിഞ്ചർ. അദ്ദേഹത്തിന്റെ ജീവിതത്തെക്കുറിച്ച് കൂടുതലൊന്നും അറിയില്ലെങ്കിലും, അദ്ദേഹത്തെ ആളുകൾക്ക് വളരെ ഇഷ്ടമായിരുന്നു എന്ന് മാത്രം അറിയാം. കൂടാതെ, അദ്ദേഹത്തെ കുറിച്ച് ഇപ്പോഴും ഏറ്റവും കൂടുതൽ ഓർമ്മിക്കുന്ന കാര്യം അദ്ദേഹത്തിന്റെ നാലരയടിയിലധികം നീളമുള്ള അവിശ്വസനീയമായ താടിയാണ്.\nസാധാരണയായി, സ്റ്റൈനിംഗർ തന്‍റെ താടി വൃത്തിയായി ചുരുട്ടി പോക്കറ്റിൽ ഇടുമായിരുന്നു. വർഷങ്ങളോളമായുള്ള കഠിനാധ്വാനത്തിന്‍റെയും, അർപ്പണബോധത്തിന്റെയും ഫലമാണ് ആ താടി. നിർഭാഗ്യവശാൽ, 1567 സെപ്റ്റംബർ 28 -ന് പട്ടണത്തിൽ തീ പിടിത്തമുണ്ടായി. ആളുകൾ ആകെ പരിഭ്രാന്തരായി. മേയറായത് കൊണ്ട് സ്റ്റീനിഞ്ചർ അതിന്റെ നടുക്കുണ്ടായിരുന്നു. തീ അണക്കാനുള്ള വെപ്രാളത്തിനിടയിൽ അദ്ദേഹത്തിന്റെ പോക്കറ്റിൽ നിന്ന് താടി അഴിഞ്ഞു താഴെ വീണു. പട്ടണം തീപിടിച്ചതിനാൽ, അത് എടുത്തു വീണ്ടും ചുരുട്ടി വെക്കാനൊന്നും അദ്ദേഹം മെനക്കെട്ടില്ല അത് വഴിയിൽ നിന്ന് മാറ്റിയിടുക മാത്രം ചെയ്തു അദ്ദേഹം. അതായിരുന്നു അദ്ദേഹത്തിന്റെ പതനം. ഒരു കോവണിപ്പടിയുടെ മുകളിൽ നിൽക്കുമ്പോൾ, തിക്കിനും തിരക്കിനും ഇടയിൽ അയാൾ സ്വന്തം താടിയിൽ തന്നെ അറിയാതെ ചവിട്ടി. ബാലൻസ് പോയ അദ്ദേഹം പടിക്കെട്ടിലൂടെ വഴുതി താഴേക്ക് വീണു. അതോടെ കഴുത്ത് തകർന്നു അദ്ദേഹം മരണപ്പെട്ടു.\nഅദ്ദേഹത്തിന്റെ മരണശേഷം, നഗരം അവരുടെ പ്രിയപ്പെട്ട മേയർക്കായി സെന്റ് സ്റ്റീഫൻ പള്ളിയുടെ വശത്ത് ഒരു വലിയ ശിലാസ്‍മാരകം സ്ഥാപിച്ചു. അതുകൂടാതെ, അദ്ദേഹത്തെ സംസ്‌കരിക്കുന്നതിനുമുമ്പ്, നഗരവാസികൾ ഹാൻസ് സ്റ്റീനിംഗറുടെ മനോഹരമായ താടി മുറിച്ചുമാറ്റി പട്ടണത്തിന്റെ ചരിത്ര മ്യൂസിയത്തിലെ ഒരു ചില്ലകൂട്ടിൽ സൂക്ഷിച്ചു. അദ്ദേഹത്തിന്റെ വർഷങ്ങളായുള്ള അധ്വാനം പാഴായിപ്പോകരുതെന്ന് അവർ ആശിച്ചു. ഭാവി തലമുറകൾക്ക് ഈ പ്രാദേശിക കഥ എന്നും ഓർക്കാനായി ആധികാരികമായും, രാസപരമായും ഇത് സംരക്ഷിച്ച് പോരുന്നു. കഴിഞ്ഞ 450 വർഷമായി, താടി കാണാനായി നിരവധി സന്ദർശകരാണ് മ്യൂസിയത്തിൽ എത്തുന്നത്.\nLast Updated 12, Jul 2020, 2:46 PM\nmayor of Braunau am Inn\nമുന്‍കൂര് അനുമതിയില്ലാതെ പ്രവാസികളുടെ മടക്കം; വിസയുടെ സാധുത സ്വയം പരിശോധിക്കാം\nഗുരുവായൂർ ദേവസ്വത്തിൻ്റെ ആന മുരളി ചെരിഞ്ഞു


body found in chenkalpett is not jesna says brother: ആശങ്കകള്‍ക്ക് വിരാമം; ചേങ്കല്‍പേട്ടിലെ മൃതദേഹം ജെസ്‌നയുടേത് അല്ലെന്ന് സോഹദരന്\nആശങ്കകള്‍ക്ക് വിരാമം; ചെങ്കല്‍പേട്ടിലെ മൃതദേഹം ജെസ്‌നയുടേതല്ലെന്ന് സഹോദരന്\nവ്യാഴാഴ്‌ച വൈകുന്നേരമാണ് പെണ്‍കുട്ടിയുടെ മൃതദേഹം കാഞ്ചിപുരത്തെ ചെങ്കല്‍പേട്ടിന് സമീപം കത്തിക്കരിഞ്ഞ നിലയില് കണ്ടെത്തിയത്\nUpdated: June 2, 2018 3:20:52 pm\nചെന്നൈ: ചെങ്കല്‍പേട്ടില് നിന്നും കണ്ടെത്തിയ മൃതദേഹം ജെസ്‌നയുടേത് അല്ലെന്ന് സഹോദരന് ജെയ്‌സ്. ചെങ്കല്‍പേട്ട് മെഡിക്കല് കോളേജ് മോര്‍ച്ചറിയില് സൂക്ഷിച്ചിരിക്കുന്ന മൃതദേഹം ജെയ്‌സും കേസ് അന്വേഷിക്കുന്ന സംഘവും പരിശോധിച്ചു. മണിക്കൂറുകളുടെ ആശങ്കയ്‌ക്കൊടുവിലാണ് മൃതദേഹം ജെസ്‌നയുടേത് അല്ലെന്ന് സ്ഥിരീകരിച്ചത്.\nവ്യാഴാഴ്‌ച വൈകുന്നേരമാണ് പെണ്‍കുട്ടിയുടെ മൃതദേഹം കാഞ്ചിപുരത്തെ ചെങ്കല്‍പേട്ടിന് സമീപം കത്തിക്കരിഞ്ഞ നിലയില് കണ്ടെത്തിയത്. ഇതോടെ സ്ഥിരീകരണത്തിനായി ജെസ്‌നയുടെ തിരോധാനം അന്വേഷിക്കുന്ന പൊലീസ് സംഘം കാഞ്ചീപുരത്ത് എത്തുകയായിരുന്നു. ചെങ്കല്‍പേട്ടിലെ മെഡിക്കല് കോളേജ് ആശുപത്രിയിലാണ് മൃതദേഹം സൂക്ഷിച്ചിരിക്കുന്നത്.\nകത്തിക്കരിഞ്ഞ പെണ്‍കുട്ടിയുടെ പല്ല് കമ്പിയിട്ടതാണെന്നും പത്തൊന്‍പതിനും 21 നും മധ്യേയാണ് പ്രായമെന്നും തമിഴ്നാട് പൊലീസ് അറിയിക്കുകയായിരുന്നു. കാണാതായ ജസ്‌നയ്ക്കും ക്ലിപ്പിട്ടതാണ് സംശയത്തിനിടയാക്കിയത്. എന്നാല് മൃതദേഹത്തിന് ജെസ്‌നയേക്കാള് പ്രായമുണ്ടെന്നും ജെസ്‌നയല്ലെന്നും സഹോദരന് സ്ഥിരീകരിക്കുകയായിരുന്നു.\nപെട്രോളിങ്ങിനിടെ പൊലീസാണ് മൃതദേഹം ആദ്യം കാണുന്നത്. തുടര്‍ന്നാണ് വാട്‌സ്ആപ്പ് ഗ്രൂപ്പില് പ്രചരിച്ച ദൃശ്യങ്ങളുടെ പൊരുള് തേടി അന്വേഷണ സംഘം ചെങ്കല്‍പേട്ടിലേക്ക് തിരിച്ചത്.\nകഴിഞ്ഞ മാര്‍ച്ച് 22 നാണ് മുക്കൂട്ടുത്തറ കുന്നത്ത് വീട്ടില് ജെയിംസ് ജോസഫിന്റെ മകള് ജെസ്‌നയെ കാണാതായത്. കാഞ്ഞിരപ്പള്ളി എസ്ഡി കോളേജിലെ രണ്ടാം വര്‍ഷ ബിരുദ വിദ്യാര്‍ത്ഥിനിയാണ് ജെസ്‌ന.\nJesnaJesna Missing Case\nWeb Title: Body found in chenkalpett is not jesna says brother


'ഇടതും കോൺഗ്രസും ലയിക്കട്ടെ, കൊമ്രേഡ് - കോൺഗ്രസ് പാർട്ടി (സിസിപി) എന്ന് പേരിടാം': മോദി കഴക്കൂട്ടത്ത് | kerala assembly election 2021 modi addressing rally in kazhakkoottam\n'ഇടതും കോൺഗ്രസും ലയിക്കട്ടെ, കൊമ്രേഡ് - കോൺഗ്രസ് പാർട്ടി (സിസിപി) എന്ന് പേരിടാം': മോദി കഴക്കൂട്ടത്ത്\nഇടതു സർക്കാർ അയ്യപ്പഭക്തരെ ആക്രമിച്ചെന്നും പുണ്യ കേന്ദ്രങ്ങൾ തകർക്കാൻ ഏജന്റുമാരെ വിടുകയാണെന്നും ആരോപിച്ചായിരുന്നു കോന്നിയിലെ മോദിയുടെ പ്രസംഗം.വർഗീയതയ്ക്ക് കൂട്ടു നിന്നതടക്കം ഏഴു കുറ്റങ്ങൾ ചെയ്തെന്നു കാട്ടി ഇടത് - വലത് മുന്നണികളെ കടന്നാക്രമിച്ചായിരുന്നു മോദിയുടെ പ്രസംഗം.\nThiruvananthapuram, First Published Apr 2, 2021, 7:27 PM IST\nതിരുവനന്തപുരം: പ്രധാനമന്ത്രി നരേന്ദ്രമോദി കഴക്കൂട്ടത്തെ റാലിയിൽ പങ്കെടുക്കാനെത്തി. പദ്മനാഭസ്വാമി, ആറ്റുകാൽ, വെള്ളായണി, ആഴിമല അടക്കമുള്ള ക്ഷേത്രങ്ങളെക്കുറിച്ച് പരാമർശിച്ചും, അയ്യങ്കാളിയെയും ചട്ടമ്പിസ്വാമികളെയും രാജാ രവിവർമയെയും സ്വാതി തിരുനാളിനെയും മാർത്താണ്ഡവർമയെയും അനുസ്മരിച്ചാണ് മോദി പ്രസംഗം തുടങ്ങിയത്.\nഎന്‍റെ ഇന്നത്തെ ആദ്യറാലി മധുരയിലായിരുന്നു. പിന്നീട് അയ്യപ്പന്‍റെ നാട്ടിലെത്തി. അതിന് ശേഷം തമിഴ്നാട്ടിലെ ക‍ടലോര ഗ്രാമങ്ങളിലെത്തി. പിന്നീട് തിരുവനന്തപുരത്തും. തിരുവനന്തപുരത്തായിരുന്നു ബിജെപി ആദ്യമായി നിയമസഭയിൽ അക്കൗണ്ട് തുടങ്ങിയത്. കേരളത്തിലും തമിഴ്നാട്ടിലും വലിയ എൻഡിഎ അനുകൂലതരംഗമുണ്ടെന്ന് മോദി പറഞ്ഞു. വികസനത്തിന് ബദലായി കേരളം കണക്കാക്കുന്നത് ബിജെപിയെയാണ്. വരാനിരിക്കുന്ന തെരഞ്ഞെടുപ്പിൽ വലിയ വിജയം നേടി ബിജെപിയെ അനുഗ്രഹിക്കണം - മോദി പറഞ്ഞു.\nകേരളത്തിൽ ജനങ്ങൾ രണ്ട് കാര്യങ്ങൾ തിരിച്ചറിയുന്നു - യുഡിഎഫും എൽഡിഎഫും ഇരട്ടകളെപ്പോലെയാണ്, ദുർഭരണം, അക്രമം, അഴിമതി, ജാതി, വർഗീയത, പ്രീണനം എന്നിവയെല്ലാ കാര്യങ്ങളിലും ഒരേ പോലെയാണ് ഇടതും വലതും. തെരഞ്ഞെടുപ്പുകൾ കഴിയുമ്പോൾ കോൺഗ്രസും ഇടതും ഒന്നിച്ചാണ് വരുന്നത്. ബിജെപിക്കെതിരെ ഇടതും കോൺഗ്രസും ഒരുമിച്ചാണ് പലയിടത്തും. ഇതിനെ സിസിപി എന്നു വിളിക്കാം - കോൺഗ്രസ് കൊമ്രേഡ് പാർട്ടി. യുഡിഎഫിന് ഇടതിനെ നേരിടാനുള്ള ശേഷിയില്ല. അതുകൊണ്ട് തന്നെയാണ് ബിജെപിക്ക് ഇത്ര പിന്തുണ വർദ്ധിക്കുന്നത് - മോദി പറഞ്ഞു.\nഎൻഡിഎ പിന്തുണ കൂടുന്നത് യുവാക്കളിൽ നിന്നും സ്ത്രീകളിൽ നിന്നും പ്രൊഫഷണലുകളിൽ നിന്നുമാണ്. യുഡിഎഫും എൽഡിഎഫും നേതൃത്വം വളരെ മോശമാണ്. ഇവിടത്തെ എംഎൽഎയാണ് ശബരിമലയിൽ വിശ്വാസികളെ അടിച്ചമർത്താൻ മുന്നിൽ നിന്നത്.\nഎ - ഐ ഗ്രൂപ്പുകൾ തമ്മിലുള്ള തമ്മിലടിയിലാണ് നമ്പി നാരായണന്‍റെ ജീവിതം താറുമാറായത്. യുഡിഎഫിനൊപ്പം ഒരിക്കലും പ്രൊഫഷണലുകൾ എത്തില്ല. മെട്രോമാൻ ഇ ശ്രീധരനെ എൻഡിഎ ബഹുമാനിക്കുന്നു. രാജ്യത്തിന് വേണ്ടി സംഭാവനകൾ നൽകിയ ഇ ശ്രീധരന് കേരളത്തെ സേവിക്കാൻ എൻഡിഎ വേദി നൽകി.\nകേരളത്തിൽ ഭരണഹർത്താലാണ്. ജനങ്ങൾക്ക് മുന്നിൽ മികച്ച ആശയങ്ങൾ നടപ്പാക്കാൻ ബിജെപി മാത്രമേയുള്ളൂ. ഇടതുസർക്കാർ പരാജയമാണ്. കേന്ദ്രം നൽകിയ സഹായം പോലും അവർ കൃത്യമായി വിനിയോഗിച്ചില്ല. ആരോഗ്യം, പശ്ചാത്തല സൗകര്യവികസനം, ദുരന്തനിവാരണം എന്നീ മേഖലകളിൽ വേണ്ട തരത്തിൽ വിനിയോഗിക്കാത്ത സർക്കാരാണിത്.\nശബരിമല വിഷയം ആളിക്കത്തിച്ചായിരുന്നു കോന്നിയിലെ മോദിയുടെ പ്രസംഗം. ഇന്ന് കോന്നിയിലും കഴക്കൂട്ടത്തുമാണ് മോദിയുടെ പ്രചാരണപരിപാടി. ഇടതു സർക്കാർ അയ്യപ്പഭക്തരെ ആക്രമിച്ചെന്നും പുണ്യ കേന്ദ്രങ്ങൾ തകർക്കാൻ ഏജന്റുമാരെ വിടുകയാണെന്നും ആരോപിച്ചായിരുന്നു കോന്നിയിലെ മോദിയുടെ പ്രസംഗം.വർഗീയതയ്ക്ക് കൂട്ടു നിന്നതടക്കം ഏഴു കുറ്റങ്ങൾ ചെയ്തെന്നു കാട്ടി ഇടത് - വലത് മുന്നണികളെ കടന്നാക്രമിച്ചായിരുന്നു മോദിയുടെ പ്രസംഗം.\nRead more at: ശരണം വിളിച്ച് മോദി, ശ്രീധരൻ 'ഗെയിം ചേഞ്ചർ', ബിജെപിയെ അധികാരത്തിലേറ്റാൻ കേരളം തയ്യാറെന്നും മോദി\nLast Updated Apr 2, 2021, 8:12 PM IST


Emalayalee.com - മാധ്യമ മാമാങ്കത്തിന് അരങ്ങുണര്‍ന്നു; ഇന്ത്യ പ്രസ്‌ക്ലബ്ബ് നാലാമത് സമ്മേളനത്തിന് ഒരുക്കങ്ങള് പുരോഗമിക്കുന്നു\nമാധ്യമ മാമാങ്കത്തിന് അരങ്ങുണര്‍ന്നു; ഇന്ത്യ പ്രസ്‌ക്ലബ്ബ് നാലാമത് സമ്മേളനത്തിന് ഒരുക്കങ്ങള് പുരോഗമിക്കുന്നു\nന്യൂയോര്‍ക്ക്: അമേരിക്കയിലെ മലയാള മാധ്യമ രംഗത്തെ ഒരു കുടക്കീഴിലാക്കിയ ഇന്ത്യ പ്രസ്‌ക്ലബ്ബ് ഓഫ് നോര്‍ത്ത് അമേരിക്കയുടെ നാലാമത് നാഷണല് കോണ്‍ഫറസിന്റെ ഒരു ക്കങ്ങള് മുന്നേറുന്നതായി ദേശീയ പ്രസിഡന്റ്‌റെജി ജോര്‍ജ്, സെക്രട്ടറി ശിവന് മുഹമ്മ എന്നിവര് അറിയിച്ചു. ഒക്‌ടോബര് 27, 28, 29, 30 തീയതികളില് ന്യൂജേഴ്‌സിയിലെ സോമര് സെറ്റിലുളള ഹോളിഡേ ഇന്നിലാണ് സമ്മേളനം അരങ്ങേറുക. ഹോട്ടല് വിലാസം: ഹോളി ഡേ ഇന്, 195 ഡേവിഡ്‌സണ് അവന്യൂ, സോമര്‍സെറ്റ്, ന്യൂജേഴ്‌സി 08873: ഫോണ്: 732 356 1700, ഫാക്‌സ്: 732 356 0939.\nഇന്ത്യയുടെ ഭരണം നിര്‍വഹിക്കപ്പെടുന്ന ഇന്ദ്രപ്രസ്‌ഥത്തില് കേരളത്തിന്റെ (ആലപ്പുഴയു ടെ) പ്രതിനിധിയായി സഹമന്ത്രി സ്‌ഥാനം അലങ്കരിക്കുന്ന കെ.സി വേണുഗോപാലാണ് പ്രസ്‌ക്ലബ്ബ് കോണ്‍ഫറന്‍സിലെ മുഖ്യാതിഥി. കോണ്‍ഗ്രസ് പ്രസ്‌ഥാനത്തിന്റെ കളരിയായ കെ.എസ്.യുവിലൂടെ രാഷ്‌ട്രീയ മുന്നേറ്റം നടത്തിയ മന്ത്രി വേണുഗോപാലിന്റെ സാന്നി ധ്യം പ്രസ്‌ക്ലബ്ബ് സമ്മേളനത്തിന് ഹൈലൈറ്റാവും.\nകേരളത്തിന്റെ വനം, സ്‌പോര്‍ട്‌്‌സ് മന്ത്രി കെ.ബി ഗണേഷ് കുമാര്, പഞ്ചായത്ത് സാമൂ ഹ്യക്ഷേമ മന്ത്രി ഡോ.എം.കെ മുനീര്, പത്തംതിട്ടയുടെ പാര്‍ലമെന്റ്‌അംഗം ആന്റോ ആന്റ ണി, പ്രതിപക്ഷ നിരയിലെ നിറസാന്നിധ്യമായ എം.എ ബേബി, കെ. മുരളീധരന് എം. എല്.എ, വി.ഡി സതീശന് എം.എല്.എ എന്നിവരാണ് കേരളത്തിന്റെ രാഷ്‌ട്രീയ പ്രാതി നിധ്യമായി പ്രക്ലബ്ബ് സമ്മേളനത്തിനെത്തുന്നത്. മനോരമ ചാനലില് നിന്നും ശ്രീകണ്‌ഠന് നായര്, ഏഷ്യാനെറ്റില് നിന്നും ജോണ് ബ്രിട്ടാസ്, മലയാള മനോരമ ഡല്‍ഹി ബ്യൂറോ ചീ ഫ് ഡി. വിജയമോഹന്, സൂര്യ ടി.വി ചീഫ് എഡിറ്റര് റോയി മാത്യു, കേരള കൗമുദിയില് നിന്നും ബി.സി ജോജോ, പുസ്‌തക പ്രസാധന രംഗത്തെ ഗോപുരമായ ഡി.സി കിഴക്കേ മുറിയുടെ പുത്രന് രവി ഡി.സി എന്നിവര് കേരളത്തിലെ മാധ്യമ രംഗത്തു നിന്നും പ്രസ് ക്ലബ്ബ് കോണ്‍ഫറന്‍സില് അതിഥികളായിരിക്കും.\nഅമേരിക്കയിലെ മലയാള മാധ്യമ രംഗത്തിന് സംഘാട ശക്‌തിയുടെ കരുത്തു പകരുക എന്ന ലക്‌ഷ്യത്തോടെ 2006 ല് ന്യൂയോര്‍ക്കില് തുടക്കമിട്ട ഇന്ത്യ പ്രസ്‌ക്ലബ്ബ് ഓഫ് നോര് ത്ത് അമേരിക്ക ഇതുവരെ കണ്ടിട്ടില്ലാത്ത സാഹോദര്യത്തിന്റെ ഏടുകളാണ് അമേരിക്കന് മലയാളി സമൂഹത്തിന് സമ്മാനിച്ചത്. സംഘബോധം മാത്രമായിരുന്ന ലക്ഷ്യമെങ്കിലും എ ടുക്കുമ്പോള് ഒന്ന് തൊടുക്കുമ്പോള് പത്ത് എന്ന രീതിയിലായിരുന്നു പ്രസ്‌ക്ലബ്ബിന്റെ ഓ രോ പ്രവര്‍ത്തനങ്ങളും. മലയാള മനോരമ എഡിറ്റോറിയല് ഡയറക്‌ടറും മലയാള പത്രപ്ര വര്‍ത്തന രംഗത്തെ അവസാന വാക്കുമായ തോമസ് ജേക്കബിന്റെ സാന്നിധ്യത്തില് ഒന്നാ മത് കോണ്‍ഫറന്‍സ് അരങ്ങേറിയത് ന്യൂയോര്‍ക്കിലാണ്. പ്രസ്‌ക്ലബ്ബിന്റെ പ്രഥമ ദേശീയ പ്ര സിന്റ്‌ജോര്‍ജ് ജോസഫിന്റെ നേതൃത്വത്തില് അരങ്ങേറിയ കോണ്‍ഫറന്‍സില് ജനറല് സെക്രട്ടറിയായിരുന്ന റെജി ജോര്‍ജാണ് ഇപ്പോഴത്തെ പ്രസിഡന്റ്. 2008 ല് രണ്ടാം കോണ് ഫറന്‍സ് ചിക്കാഗോയില് അരങ്ങേറിയപ്പോള് അതുവരെ കണ്ടിട്ടില്ലാത്ത സംഘാടക മിക വിന്റെ ചരിത്രമെഴുതുകയായിരുന്നു ഇന്ത്യ പ്രസ്‌ക്ലബ്ബ്. തൊടുന്നതെല്ലാം പൊന്ന്, പറ്റുമെങ്കി ല് വൈഡൂര്യം എന്നു ചിന്തിക്കുന്ന ജോസ് കണിയാലിയായിരുന്നു രണ്ടാം കോണ്‍ഫറന് സിന്റെ സാരഥി. പ്രസ്‌ക്ലബ്ബിന്റെ ചാപ്‌റ്ററുകള് സജീവമായതും കണിയാലിയുടെ നേതൃത്വ ത്തിലാണ്.\nഅമേരിക്കയിലെ ഇന്ത്യന് സംസ്‌ഥാനമെന്നു വിശേഷിപ്പിക്കപ്പെടുന്ന ന്യൂജേഴ്‌സിയിലെ എഡിസിണിലായിരുന്നു മൂന്നാമത് കോണ്‍ഫറന്‍സ്. കേരള വനംമന്ത്രി ബിനോയി വിശ്വം മുഖ്യാതിഥിയായ കോണ്‍ഫറന്‍സില് മലയാള മനോരമ എഡിറ്റോറിയല് ഡയറക്‌ടര് തോ മസ് ജേക്കബ് വീണ്ടും പ്രധാന പ്രാസംഗികനായെത്തി. ഏഷ്യാനെറ്റില് നിന്നും സി.എ തോമസ്, കൈരളി ടി.വിയില് നിന്നും പ്രഭാവര്‍മ്മ, ജോസ് കെ. മാണി എം.പി, റോഷി അഗസ്‌റ്റിന് എം.എല്.എ, കേരള കോണ്‍ഗ്രസ് നേതാവ് ജയിംസ് തെക്കനാടന് എന്നിവരും അതിഥികളായിരുന്നു.\nമലയാളി സംഗമം മുഖ്യ പത്രാധിപരായ റെജി ജോര്‍ജിന്റെ നേതൃത്വത്തിലാണ് നാലാമത് കോണ്‍ഫറന്‍സ് ന്യൂജേഴ്‌സിയിലെ സോമര്‍സെറ്റില് അരങ്ങേറുക. സെക്രട്ടറിയായി ശിവന് മുഹമ്മ, ട്രഷററായി ജോര്‍ജ് തുമ്പയില്, വൈസ് പ്രസിഡന്റായി ഡോ. കൃഷ്‌ണ കിഷോര്, ജോയിന്റ്‌സെക്രട്ടറിയായി ഡോ. സാറാ ഈശോ, ജോയന്റ്‌ട്രഷററായി ജോയി കുറ്റിയാനി എ ന്നിവര് പ്രവര്‍ത്തിക്കുന്നു. ജയിംസ് വര്‍ഗീസ്, ജോബി ജോര്‍ജ് എന്നിവരാണ് ഓഡിറ്റര്‍മാര്.\nസുനില് ട്രൈസ്‌റ്റാര് (ന്യൂയോര്‍ക്ക്), എബ്രഹാം തോമസ് (ടെക്‌സസ്), ബിജു സഖറിയ (ചിക്കാഗോ), ഫാ. ഷേബാലി (ഫിലഡല്‍ഫിയ), മനു തുരുത്തിക്കാടന് (ലോസ് ഏഞ്ചല സ്), ശങ്കരന്‍കുട്ടി (ഒക്‌ലഹോമ), സുനില് തൈമറ്റം (ഫ്‌ളോറിഡ), ഷിബു സാമുവേല് (വാ ഷിംഗ്‌ടണ്) എന്നിവരാണ് ചാപ്‌റ്റര് പ്രസിഡന്റുമാര്.


അര്‍ദ്ധരാത്രി പോലീസ് സ്റ്റേഷനുകള്‍ക്ക് നേരെ കല്ലേറ്: 20 കാരന് പിടിയില് – East Coast Daily Malayalam\nചങ്ങനാശേരി: അര്‍ദ്ധരാത്രി പോലീസ് സ്റ്റേഷനുകള്‍ക്ക് നേരെ ബൈക്കിലെത്തി കല്ലെറിഞ്ഞ വിരുതന്മാരില് ഒരാളെ പോലീസ് പിടികൂടി. കഴിഞ്ഞ ദിവസം രാത്രിയാണ് വാലടി സ്വദേശിയായ സൂരജിനെ (20) കൈനടി പൊലീസ് അറസ്റ് ചെയ്തത്. കൂട്ടാളിയായ ശ്യാമിനെ പിടികൂടാന് കഴിഞ്ഞിട്ടില്ല.\nഅര മണിക്കൂര് ഇടവിട്ട സമയങ്ങളില് മൂന്നു പോലീസ് സ്റ്റേഷനുകള്‍ക്ക് നേരെയാണ് ഇവര് ബൈക്കിലെത്തി കൈയില് കരുതിയിരുന്ന കല്ലുകള് എറിഞ്ഞത്. കഴിഞ്ഞ പതിനൊന്നാം തീയതി വെള്ളിയാഴ്ച രാത്രി 11ന് കറുകച്ചാല്, 11.30ന് ചങ്ങനാശ്ശേരി, 12ന് കൈനടി പൊലീസ് സ്റ്റേഷനുകള്‍ക്ക് നേരെയാണ് ഇവര് കല്ലെറിഞ്ഞത്.\nകേന്ദ്രീകരിച്ചു നടത്തിയ പരിശോധനയിലാണ് പ്രതികളെ പിടികൂടാന് കഴിഞ്ഞത്. വാലടിയില് നിന്ന് സൂരജിനെ കൈനടി സി.ഐ യുടെ നേതൃത്വത്തിലുള്ള പോലീസ് സംഘമാണ് കഴിഞ്ഞ ദിവസം പിടിച്ചത്. കൂട്ടാളിയായ വെരൂര് ഇന്‍ഡസ്ട്രിയല് എസ്റ്റേറ്റ് ഭാഗത്ത് താമസക്കാരനായ ശ്യാമിനെ പിടികൂടാനുള്ള ശ്രമത്തിലാണ് ചങ്ങനാശേരി പോലീസ്.\nyouth arrest police station attack\nഒരു മണിക്കൂറിനിടെ മൂന്നു പൊലീസ് സ്റ്റേഷനുകൾക്ക് നേരെ കല്ലെറിഞ്ഞ സംഭവത്തിൽ ഒരാൾ പിടിയിൽ\nSep 23, 2020, 09:57 pm IST\nഈ നാല് കുട്ടികളുമായി ഞാന് എവിടെപ്പോകും ? ഐഎസ് ബന്ധം കണ്ടെത്തി അറസ്റ്റിലായ യുവാവിന്റെ കുടുംബത്തിന്റെ പ്രതികരണം


കൊച്ചുണ്ണിയും പക്കിയും നേര്‍ക്കുനേര്; ആ ഗാനമെത്തി\nകായംകുളം കൊച്ചുണ്ണിയെ അടവുകളും ചുവടുകളും പഠിപ്പിക്കുന്ന പക്കിയായി മോഹന്‍ലാലും ഗാനത്തിലുണ്ട്. ഗോപീസുന്ദറിന്‍റെ സംഗീതത്തില് ഒരുക്കിയിരിക്കുന്ന ഗാനം രചിച്ചിരിക്കുന്നത് റഫീഖ് അഹമ്മദാണ്.\nKochi, First Published Oct 15, 2018, 9:34 AM IST\nകായംകുളം കൊച്ചുണ്ണിയെ അടവ് പഠിപ്പിക്കുന്ന ഇത്തിക്കരപ്പക്കിയും പഠിച്ച് തെളിയുന്ന കൊച്ചുണ്ണിയും നിറഞ്ഞ് നില്‍ക്കുന്ന ഗാനം റിലീസ് ചെയ്തു. ചിത്രം തിയേറ്ററുകള് നിറഞ്ഞോടുന്നതിനിടെയാണ് ഗാനമെത്തിയിരിക്കുന്നത്. കായംകുളം കൊച്ചുണ്ണിയെ അടവുകളും ചുവടുകളും പഠിപ്പിക്കുന്ന പക്കിയായി മോഹന്‍ലാലും ഗാനത്തിലുണ്ട്. ഗോപീസുന്ദറിന്‍റെ സംഗീതത്തില് ഒരുക്കിയിരിക്കുന്ന ഗാനം രചിച്ചിരിക്കുന്നത് റഫീഖ് അഹമ്മദാണ്.\nറോഷൻ ആന്‍ഡ്യൂസ് ചിത്രത്തിന്‍റെ തിരക്കഥ ബോബി- സഞ്ജയ് ടീമിന്‍റെതാണ്. പ്രിയ ആനന്ദ്, ബാബു ആന്റണി, കന്നഡ നടി പ്രിയങ്ക തിമ്മേഷ്, സണ്ണി വെയ്ന് എന്നിവരാണ് മറ്റുതാരങ്ങള്. 45 കോടി ബജറ്റില് 161 ദിവസങ്ങള് കൊണ്ടാണ് സിനിമ ചിത്രീകരണം പൂര്‍ത്തിയാക്കിയത്. ഇതില് സെറ്റിന് മാത്രം ചെലവഴിച്ചത് 12 കോടി രൂപയാണ്. ബാഹുബലിക്ക് സൗണ്ട് ഡിസൈന് നിര്‍വ്വഹിച്ച സതീഷാണ് ശബ്‍ദം ഒരുക്കിയിരിക്കുന്നത്.\nബാഹുബലിയുടെ നിര്‍മ്മാണ ഏകോപനം നിര്‍വ്വഹിച്ച ഫയര്‍ഫ്‌ളൈയാണ് കൊച്ചുണ്ണിയിലും സഹകരിച്ചിരിക്കുന്നത്. ബോളിവുഡ് ഛായാഗ്രാഹകനായ ബിനോദ് പ്രധാനാണ് ചിത്രത്തിന്റെ ക്യാമറ കൈകാര്യം ചെയ്തിരിക്കുന്നത്. ദക്ഷിണാഫ്രിക്കയില് നിന്നുള്ള ടീമടക്കം ആക്ഷന് രംഗങ്ങളില് സഹകരിച്ചിട്ടുണ്ട്.\nLast Updated Oct 15, 2018, 9:58 AM IST


കുതിരാന് തുരങ്കം: പൊടിപടലങ്ങള് നീക്കാന് ബ്ലോവറുകള്; 1200 ഓളം എല്‍ഇഡി ലൈറ്റുകള് | kuthiran tunnel histroy| kuthiran tunnel specification\nJul 31, 2021, 07:58 PM IST\nകുതിരാന് തുരങ്ക നിര്‍മാണം അവസാന ഘട്ടത്തില് | photo: mathrubhumi\nതൃശ്ശൂര്: ഏറെക്കാലം നീണ്ട കാത്തിരിപ്പിനൊടുവില് കുതിരാന് തുരങ്കം തുറന്നതോടെ തൃശ്ശൂര്-പാലക്കാട് റോഡിലെ വലിയ ഗതാഗതക്കുരുക്കിനാണ് വിരാമമാകുന്നത്. കുതിരാന് വെറുമൊരു തുരങ്കം മാത്രമല്ല. 970 മീറ്റര് നീളമുള്ള സംസ്ഥാനത്തെ ആദ്യ തുരങ്ക പാതയ്ക്ക് പ്രത്യേകതകളേറെയാണ്. വീതി കണക്കാക്കിയാല് ദക്ഷിണേന്ത്യയിലെതന്നെ ഏറ്റവും വലിയ തുരങ്കങ്ങളിലൊന്നാണ് കുതിരാന്, 14 മീറ്ററാണ് വീതി.\nപാലക്കാട് ഭാഗത്തുനിന്ന് തൃശ്ശൂര് ഭാഗത്തേക്ക് പോകുന്ന തുരങ്ക പാതയാണിപ്പോള് തുറന്നത്. തുരങ്കം യാഥാര്‍ഥ്യമായതോടെ ഏകദേശം 1.7 കിലോമീറ്ററോളം ദൂരം ലാഭിക്കാന് സാധിക്കും. കേരളീയ മാതൃകയിലാണ് തുരങ്കത്തിന്റെ കവാടം. തുരങ്കത്തിനകത്തെ പൊടിപടലങ്ങള് ഒഴിവാക്കാന് പത്തോളം ബ്ലോവറുകള് സ്ഥാപിച്ചിട്ടുണ്ട്. ഇവ അകത്തുള്ള പൊടിപടലങ്ങള് തുരങ്കത്തിന് പുറത്തേക്ക് തള്ളിവിടും. വെളിച്ചക്കുറവ് പരിഹരിക്കാന് 1200 ഓളം എല്‍ഇഡി ലൈറ്റുകളും സജ്ജമാക്കിയിട്ടുണ്ട്.\nകുതിരാന് തുരങ്കത്തിലെ നിര്‍മാണ പ്രവര്‍ത്തനം | ഫോട്ടോ: മാതൃഭൂമി\nതുരങ്കത്തിനുള്ളിലേക്ക് പ്രവേശിച്ചാല് മൊബൈലിന് റെയ്ഞ്ച് ലഭിക്കില്ലെന്ന പ്രശ്‌നങ്ങള്‍ക്ക് പരിഹാരമായി ആറോളം ഇടങ്ങളില് എമന്‍ജന്‍സി ലാന്‍ഡ് ഫോണ് സംവിധാനവുമുണ്ട്. വിവിധ സുരക്ഷാ ആവശ്യങ്ങള്‍ക്കായി ധാരാളം സെന്‍സറുകളും സജ്ജീകരിച്ചിട്ടുണ്ട്. വായുവിന്റെ മര്‍ദ്ദ വ്യത്യാസം, ഓക്‌സിജന് ലെവല് എന്നിവയെല്ലാം അളക്കാന് പ്രത്യേക ഉപകരണങ്ങളും തുരങ്കത്തിനകത്തുണ്ട്. പുറത്തുള്ള കണ്‍ട്രോള് റൂമിനകത്താണ് ഇവയുടെ ക്രമീകരണങ്ങളെല്ലാം നിയന്ത്രിക്കുകയും വിലയിരുത്തുകയും ചെയ്യുക.\nഇടയ്ക്കിടെ മണ്ണിടിച്ചിലുണ്ടാകുന്ന പ്രദേശമാണിത്. അതിനാല് അപകടങ്ങള് ഒഴിവാക്കാന് തുരങ്കത്തിന്റെ മുകള് ഭാഗത്തായി മലയില് ഉരുക്കുവല പതിച്ച് കോണ്‍ക്രീറ്റ് ചെയ്തിട്ടുണ്ട്. മണ്ണിടിച്ചില് ഒഴിവാക്കാനുള്ള ക്രമീകരണമാണിത്. ഈ ജോലികള് പൂര്‍ണമായും കഴിഞ്ഞിട്ടില്ല. തുരങ്കത്തിനകത്ത് മണ്ണിടിച്ചിലുണ്ടാകുമെന്ന് ആശങ്കപ്പെടുന്ന സ്ഥലങ്ങളിലും അര്‍ധവൃത്താകൃതിയില് ഉരുക്കുപാളികള്‍വെച്ച് കോണ്‍ക്രീറ്റ് ചെയ്തിട്ടുണ്ട്.\nഅഗ്നി ബാധ തടയാന് എട്ടോളം വാല്‍വുകളുള്ള ഫയര് ലൈനും ഇതിനകത്തുണ്ട്. തുരങ്കത്തിനോട് ചേര്‍ന്ന് രണ്ട് ലക്ഷം ലിറ്റര് വെള്ളം സൂക്ഷിക്കാന് കഴിയുന്ന പ്രത്യേക വാട്ടര്‍ടാങ്ക് സജ്ജമാക്കിയിട്ടുണ്ട്. ഇതില് നിന്നാണ് ഹൈപ്രഷറോടുകൂടി ഫയര് ലൈനുകള് വഴി വെള്ളം പമ്പു ചെയ്യാനാവുക. അഗ്നി ബാധയുണ്ടാല് ഈ വാല്‍വുകള് തുറന്ന് തീ അണയ്ക്കും.\nഅപകടമുണ്ടായാല് ഒറ്റപ്പെട്ടുപോകുന്ന സാഹചര്യം ഒഴിവാക്കാന് തുരങ്കത്തിനകത്ത് മറ്റൊരു ചെറു ഇടനാഴിയുമുണ്ട്. ആദ്യ തുരങ്കത്തെ രണ്ടാം തുരങ്കവുമായി ബന്ധിപ്പിക്കുന്ന ഇടനാഴിയാണിത്. തുരങ്കത്തിനകത്ത് 540 മീറ്റര് ദൂരം പിന്നിട്ടാല് ഈ ഇടനാഴിയെത്തും. ഒന്നാമത്തെ തുരങ്കത്തില് ഏതെങ്കിലും അപകടങ്ങളോടോ ഗതാഗതക്കുരുക്കോ ഉണ്ടായാല് ഇതുവഴി രണ്ടാമത്തെ തുരങ്കത്തിലേക്ക് കടക്കാനാകും. എന്നാല് രണ്ടാമത്തെ തുരങ്കത്തിന്റെ പണി പൂര്‍ത്തിയായാല് മാത്രമേ ഈ ഇടനാഴി ഉപയോഗപ്പെടുത്താനാകു.\n10 മീറ്ററാണ് തുരങ്കത്തിന്റെ ഉയരം. രണ്ട് തുരങ്കങ്ങള് തമ്മിലുള്ള അകലം 24 മീറ്ററും. രണ്ടാം തുരങ്കംകൂടി പൂര്‍ത്തിയാകുന്നതോടെ ഗാതാഗത സൗകര്യം ആറുവരിപ്പാതയായി മാറും. കുതിരാന് തുരങ്ക നിര്‍മാണത്തിനായി പ്രദേശത്തെ കുറ്റന് പാറകള് പൊട്ടിച്ചെടുക്കാന് ആയിരത്തോളം സ്‌ഫോടനങ്ങളാണ് നടത്തിയത്. ഏകദേശം നാല് ലക്ഷത്തോളം ക്യുബിക് മീറ്റര് കല്ലും പൊടിയും ഇവിടെനിന്നും നീക്കം ചെയ്തു.\nകുതിരാന് തുരങ്കത്തിന്റെ കഥ തുടങ്ങുന്നത് 2004-05 കാലത്താണ്. ഡല്‍ഹിയില് ദേശീയപാത അതോറിറ്റിയുടെ ചീഫ് ജനറല് മാനേജരായിരുന്ന കന്തസ്വാമിയും പാലക്കാട് പ്രോജക്ട് ഡയറക്ടറായിരുന്ന എം. കൃഷ്ണനുമാണ് കുതിരാനില് ഇരട്ടക്കുഴല് തുരങ്കം എന്ന ആശയം രൂപപ്പെടുത്തിയത്. 2006ല് വിശദ പദ്ധതിരേഖ തയ്യാറാക്കി. പക്ഷേ, കുതിരാനില് സംരക്ഷിത വനവും വന്യജീവി സങ്കേതവുമുണ്ട്. സ്ഥലമെടുക്കാന് സുപ്രീംകോടതിയുടെ അനുമതി വേണം. തുല്യമായ സ്ഥലം സര്‍ക്കാരിനു വിട്ടു നല്‍കണം. വനം പോകുന്നതിന് നഷ്ടപരിഹാരം കെട്ടിവെക്കണം. ഇതെല്ലാം പൂര്‍ത്തിയാവാന് വര്‍ഷങ്ങളെടുത്തു. 2007ലും 2008ലും ടെന്‍ഡര് ചെയ്തിരുന്നെങ്കിലും ആരും വന്നില്ല.\n2010ലാണ് കരാര് ഉറപ്പിച്ചത്. ആറുവരിപ്പാതയുടെ കരാറുകാരായ കെ.എം.സി. കമ്പനി തുരങ്കംപണി പ്രഗതി ഗ്രൂപ്പിന് ഉപകരാര് നല്‍കുകയായിരുന്നു. രണ്ടും ഹൈദരാബാദിലെ കമ്പനികള്. അന്തിമാനുമതി കിട്ടിയത് 2013ല്. പക്ഷേ, അപ്പോഴേക്കും പ്രാദേശിക എതിര്‍പ്പുകള് ഉയര്‍ന്നു. പദ്ധതി മുന്നോട്ടു പോകില്ലെന്നു മനസ്സിലാക്കിയ ദേശീയപാത അതോറിറ്റി 2015ല് ഉപേക്ഷിക്കാന് തീരുമാനിക്കുകയും വിവരം ഗതാഗതമന്ത്രാലയത്തെ അറിയിക്കുകയും ചെയ്തു. എന്നാല്, അവസാനവട്ടം ഒരു ശ്രമം കൂടി നടത്താന് ഉദ്യോഗസ്ഥര് തീരുമാനിച്ചതാണ് വഴിത്തിരിവായത്.\nഅതേവര്‍ഷം തന്നെ ആദ്യജോലികള് ആരംഭിച്ചു. 2016 മെയ് 13ന് ഡ്രില്ലിങ് ജമ്പോസ് എന്ന ഉപകരണങ്ങളുമായി രണ്ടറ്റത്തു നിന്നും പാറ തുരക്കല് തുടങ്ങി. ആദ്യ പൊട്ടിക്കലില്‍തന്നെ പാറക്കഷണങ്ങള് ദേശീയപാതയിലും സമീപപ്രദേശങ്ങളിലും തെറിച്ചുവീണതോടെ പണി നിര്‍ത്തേണ്ടിവന്നു. ജൂണിലാണ് വീണ്ടും തുടങ്ങിയത്. പാലക്കാട് നിന്നു വരുമ്പോള് ഇടതുവശത്തുള്ള തുരങ്കം ഫെബ്രുവരി 22നും രണ്ടാം തുരങ്കം ഏപ്രില് 21നും കൂട്ടിമുട്ടി. പിന്നീടും പല തടസങ്ങളുമുണ്ടായെങ്കിലും കഴിഞ്ഞ വര്‍ഷങ്ങളില് നിര്‍മാണ പ്രവര്‍ത്തനങ്ങള് ഊര്‍ജിതമാക്കി. ഒടുവിലിപ്പോള് സംസ്ഥാനത്തെ ആദ്യ തുരങ്ക പാതയിലുടെ വാഹനങ്ങള് ഓടാനും തുടങ്ങി.\n200 കോടിയാണ് ചെലവ് പ്രതീക്ഷിച്ചതെങ്കിലും 350 കോടിയോളം രൂപ ഇതുവരെ ചെലവായി.\ncontent highlights: kuthiran tunnel histroy, kuthiran tunnel specification\nജലാഭിഷേകം ; കുതിരാൻ തുരങ്കം\nകുതിരാനില് ഇനി സുഗമയാത്ര, തുറന്നതിൽ കേന്ദ്രത്തിന്റെ സർജിക്കൽ സ്‌ട്രൈക്ക്\nകുതിരാന് തുരങ്കം തുറന്നപ്പോള്


നവകേരള സൃഷ്ടിക്കു മാതൃക തേടി ഡിസൈന് ഫെസ്റ്റിവല് കൊച്ചിയില്\nഹോംKeralaനവകേരള സൃഷ്ടിക്കു മാതൃക തേടി ഡിസൈന് ഫെസ്റ്റിവല് കൊച്ചിയില്\nകൊച്ചി: പ്രളയാനന്തര കേരളത്തെ പുനഃസൃഷ്ടിക്കുന്നതിനു നൂതന രൂപകല്പനകളും സത്വരപരിഹാരങ്ങളും വിഭാവനം ചെയ്യുന്നതിനായി സംസ്ഥാന സര്‍ക്കാര് ആറു ദിവസത്തെ ഡിസൈന് ഫെസ്റ്റിവല് സംഘടിപ്പിക്കുന്നു. ഡിസംബര് 11 മുതല് 16 വരെ കൊച്ചി ബോള്‍ഗാട്ടി കണ്‍വന്‍ഷന് സെന്ററിലാണു രാജ്യത്തെ തന്നെ ഏറ്റവും വലിയ ഡിസൈന് ഫെസ്റ്റിവല് നടക്കുക. 11, 12 തീയതികളില് ഡിസൈന് കേരള ഉച്ചകോടി നടക്കും.\nസംസ്ഥാന സര്‍ക്കാരിന്റെ വിവരസാങ്കേതിക വകുപ്പ് സംഘടിപ്പിക്കുന്ന ഡിസൈന് കേരള ഉച്ചകോടിയില് 12നു മുഖ്യമന്ത്രി പിണറായി വിജയന് പ്രസംഗിക്കും. പാനല് ചര്‍ച്ചകളിലും ആശയവിനിമയ പരിപാടികളിലും ഇന്ത്യക്കകത്തും പുറത്തുമുള്ള സാങ്കേതിക വിദഗ്ധരും വാസ്തുശില്‍പികളും പങ്കെടുക്കും. സാങ്കേതികവിദ്യയിലധിഷ്ഠിതമായ കണ്ടുപിടിത്തങ്ങളിലൂടെയും രൂപകല്‍പന ചിന്തകളിലൂടെയുമുള്ള സുസ്ഥിര ആവാസവ്യവസ്ഥയുടെ നിര്‍മാണത്തിനാണു ഡിസൈന് വീക്ക് ഊന്നല് നല്‍കുക.\nശില്‍പശാലകള്, മാസ്റ്റര് ക്ലാസ്സുകള് എന്നിവയ്ക്കു പുറമേ ഡിസൈന് വെല്ലുവിളികള്‍ക്കു പരിഹാരം കണ്ടെത്തുന്ന നിരവധി ഉച്ചകോടികളും പ്രതിഷ്ഠാപനങ്ങളുടെ രൂപീകരണവും മറ്റു പ്രദര്‍ശനങ്ങളും ഇതിന്റെ ഭാഗമായി നടക്കും. ഇവയില്‍നിന്നുള്ള ആശയങ്ങള് ക്രോഡീകരിച്ചു പുനഃസൃഷ്ടി ഘട്ടത്തില് ഉപയോഗിക്കുന്നതിനായി എല്ലാ വകുപ്പുകള്‍ക്കും വിതരണം ചെയ്യും. കഴിഞ്ഞ മാര്‍ച്ചില് സംഘടിപ്പിച്ച ദ്വിദിന ആഗോള ഡിജിറ്റല് ഉച്ചകോടിയായ ഫ്യൂച്ചറിന്റെ തുടര്‍ച്ചയായാണു പരിപാടി സംഘടിപ്പിച്ചിരിക്കുന്നത്.\nഡിസംബര് 12 മുതല് കൊച്ചി മുസിരിസ് ബിനാലെ ആരംഭിക്കുന്നതിനാല് ബിനാലെയുടെ മുഖ്യവേദികളില്‍നിന്നു സൗജന്യമായി ബോട്ട് സര്‍വീസ് ഉണ്ടാകും. ബോള്‍ഗാട്ടി ഐലന്‍ഡിലെ ഡിസൈന് സിസ്ട്രിക്ടില് പൊതുജനങ്ങള്‍ക്കു പ്രവേശനമുണ്ടാകും.


കോവിഡിനെ നേരിടാന് കുറച്ചുകൂടി ജാഗ്രതവേണം;സര്‍ക്കാരിനെതിരെ പി.കെ.കുഞ്ഞാലിക്കുട്ടി - Express Kerala\nതിരുവനന്തപുരം: കോവിഡിനെ നേരിടുന്നതില് സംസ്ഥാന സര്‍ക്കാര് കുറച്ചുകൂടി ജാഗ്രത കാണിക്കണമെന്ന് പി.കെ.കുഞ്ഞാലിക്കുട്ടി എം.പി.പ്രവാസികളെ കൈവിട്ട പോലെയാണ് സര്‍ക്കാരിന്റെ ഇപ്പോഴത്തെ പെരുമാറ്റം.സംസ്ഥാനത്തെ നിലവിലെ ക്വാറന്റീന് സൗകര്യങ്ങളും കുറ്റമറ്റതല്ലെന്നും കുഞ്ഞാലിക്കുട്ടി പറഞ്ഞു.\nകേന്ദ്ര-സംസ്ഥാന സര്‍ക്കാറുകള് തമ്മിലുള്ള ആശയവിനിമയത്തിലെ അപാകതയാണ് പ്രശ്‌നങ്ങള് സൃഷ്ടിക്കുന്നതെന്നും അദ്ദേഹം ആരോപിച്ചു.\nസാമൂഹവ്യാപനം ഉണ്ടാകുമെന്ന ആശങ്ക യാഥാര്‍ത്ഥ്യമാണ്. പ്രവാസികളെ മൊത്തമായി കൊണ്ടുവരണമെന്ന് പ്രതിപക്ഷം അന്തമായി പറയുന്നില്ലന്നും അദ്ദേഹം പറഞ്ഞു.\nകേരളത്തിലെ നാട്ടിന്‍പുറങ്ങളില് ക്വാറന്റീന് ഒരുക്കാനുള്ള സൗകര്യമുണ്ട്. പഞ്ചായത്തുകള്‍ക്കും മുനിസിപ്പാലിറ്റികള്‍ക്കും മറ്റും ആവശ്യമായ ഫണ്ട് സര്‍ക്കാര് കൊടുക്കണം. സൗകര്യങ്ങളൊരുക്കുന്നതില് തദ്ദേശസ്ഥാപനങ്ങളേയും എംഎല്‍എമാരടക്കമുള്ള ജനപ്രതിനിധികളേയും പങ്കാളികളാക്കണമെന്നും അദ്ദേഹം പറഞ്ഞു.\nരാജ്യത്ത് കേസുകള് ഇത്രയധികം വര്‍ധിച്ചതിന് കാരണം കൃത്യമായ മുന്നൊരുക്കമില്ലാതെ ലോക് ഡൗണ് പ്രഖ്യാപിച്ചതാണെന്ന് അദ്ദേഹം കുറ്റപ്പെടുത്തി. ലോക്ക്ഡൗണ് പ്രഖ്യാപിക്കുന്നതിന് നാല് ദിവസം മുമ്പ് നോട്ടീസ് നല്‍കിയിരുന്നെങ്കില് വിവിധ സംസ്ഥാനങ്ങളില് കുടുങ്ങി കിടക്കുന്നവര്‍ക്ക് നാടണയാന് പറ്റുമായിരുന്നു. ഈ ഘട്ടത്തില് സംസ്ഥാനങ്ങളില് കേസുകളും കുറവായിരുന്നുവെന്നും അദ്ദേഹം പറഞ്ഞു.


ക്യാപ്റ്റൻസി അരങ്ങേറ്റത്തോടെ അപൂർവ്വ പട്ടികയിൽ രാഹുൽ ദ്രാവിഡിനും എം എസ് ധോണിയ്ക്കുമൊപ്പം സ്ഥാനം പിടിച്ച് റിഷഭ് പന്ത് - Crickerala\nക്യാപ്റ്റൻസി അരങ്ങേറ്റത്തോടെ അപൂർവ്വ പട്ടികയിൽ രാഹുൽ ദ്രാവിഡിനും എം എസ് ധോണിയ്ക്കുമൊപ്പം സ്ഥാനം പിടിച്ച് റിഷഭ് പന്ത്\nBy Crickerala Staff\t On Jun 9, 2022\nസൗത്താഫ്രിക്കയ്ക്കെതിരായ ടി20 പരമ്പരയിലെ ആദ്യ മത്സരത്തോടെ അന്താരാഷ്ട്ര ക്രിക്കറ്റിൽ ക്യാപ്റ്റനായി അരങ്ങേറ്റം കുറിച്ചിരിക്കുകയാണ് റിഷഭ് പന്ത്. ക്യാപ്റ്റൻസി അരങ്ങേറ്റത്തിൽ 16 പന്തിൽ 29 റൺസ് നേടിയാണ് പന്ത് പുറത്തായത്. കെ എൽ രാഹുൽ പരിക്ക് മൂലം പുറത്തായതോടെയാണ് പരമ്പരയിൽ പന്തിനെ ക്യാപ്റ്റനായി നിയമിച്ചത്. ക്യാപ്റ്റനായി അരങ്ങേറ്റം കുറിച്ചതോടെ രാഹുൽ ദ്രാവിഡിനും എം എസ് ധോണിയ്ക്കുമൊപ്പം അപൂവ്വ ലിസ്റ്റിൽ സ്ഥാനം നേടുവാൻ പന്തിന് സാധിച്ചു.\nഅന്താരാഷ്ട്ര ക്രിക്കറ്റിൽ ഇന്ത്യയെ നയിക്കുന്ന നാലാമത്തെ വിക്കറ്റ് കീപ്പറാണ് റിഷഭ് പന്ത്. സയ്ദ് കിർമാണി, രാഹുൽ ദ്രാവിഡ്, എം എസ് ധോണി എന്നിവരാണ് ഇതിനുമുൻപ് ഇന്ത്യൻ ക്യാപ്റ്റന്മാരായിട്ടുള്ള വിക്കറ്റ് കീപ്പർമാർ.\nഅന്താരാഷ്ട്ര ടി20 യിൽ ഇന്ത്യയെ നയിക്കുന്ന ഏറ്റവും പ്രായം കുറഞ്ഞ രണ്ടാമത്തെ ക്യാപ്റ്റനാണ് റിഷഭ്. 26 ആം വയസ്സിൽ ഇന്ത്യയെ നയിച്ച മഹേന്ദ്ര സിങ് ധോണിയെയാണ് പന്ത് പിന്നിലാക്കിയത്. 23 ആം വയസ്സിൽ ഇന്ത്യൻ ക്യാപ്റ്റനായ സുരേഷ് റെയ്നയാണ് ഈ നേട്ടത്തിൽ പന്തിന് മുൻപിലുള്ളത്.\nമത്സരത്തിൽ ടോസ് നഷ്ടപെട്ട് ആദ്യം ബാറ്റ് ചെയ്ത ഇന്ത്യ നിശ്ചിത 20 ഓവറിൽ4വിക്കറ്റ് നഷ്ടത്തിൽ 211 റൺസ് അടിച്ചുകൂട്ടി. സൗത്താഫ്രിക്കയ്ക്കെതിരായ ഇന്ത്യയുടെ ഏറ്റവും ഉയർന്ന ടി20 സ്കോറാണിത്. 48 പന്തിൽ 76 റൺസ് നേടിയ ഇഷാൻ കിഷൻ, 27 പന്തിൽ 36 റൺസ് നേടിയ ശ്രേയസ് അയ്യർ, 16 പന്തിൽ 29 റൺസ് നേടിയ റിഷഭ് പന്ത്, 12 പന്തിൽ 31 റൺസ് നേടിയ ഹാർദിക് പാണ്ഡ്യ എന്നിവരാണ് ഇന്ത്യയ്ക്ക് വേണ്ടി തിളങ്ങിയത്.


പൃഥ്വിരാജ് നായകനായി എത്തുന്ന ‘കടുവ’യ്ക്ക് സ്റ്റേ; സിനിമ ഭാഗികമായോ മുഴുവനായോ പ്രദർശിപ്പിക്കാൻ പാടില്ല; വിലക്കേർപ്പെടുത്തി എറണാകുളം സബ് കോടതി – Media Mangalam\nപൃഥ്വിരാജ് നായകനായി എത്തുന്ന ‘കടുവ’യ്ക്ക് സ്റ്റേ; സിനിമ ഭാഗികമായോ മുഴുവനായോ പ്രദർശിപ്പിക്കാൻ പാടില്ല; വിലക്കേർപ്പെടുത്തി എറണാകുളം സബ് കോടതി\nകൊച്ചി: പൃഥ്വിരാജ് നായകനായി എത്തുന്ന പുതിയ മലയാള ചിത്രം ‘കടുവ’ പ്രദർശിക്കുന്നതിന് താത്കാലികമായി വിലക്ക് ഏർപ്പെടുത്തി കോടതി. ജോസ് കുറുവനാക്കുന്നേലിൻ്റെ ഹർജിയിന്മേലാണ് കോടതിയുടെ ഇടക്കാല ഉത്തരവ്.\nഹർജി തീര്‍പ്പാക്കും വരെ സിനിമ മുഴുവനായോ ഭാഗികമായോ പ്രദര്‍ശിപ്പിക്കുന്നതും തിരക്കഥ പ്രസിദ്ധീകരിക്കുന്നതിനുമാണ് എറണാകുളം ജില്ല സബ് കോടതി വിലക്ക് ഏര്‍പ്പെടുത്തിയത്. സമൂഹ മാധ്യമങ്ങളിലും ഒ.ടി.ടിയിലും വിലക്ക് ബാധകമാണ്. കേസ് ഈ മാസം 14ന് വീണ്ടും പരിഗണിക്കും. ജിനു വര്‍ഗീസ് എബ്രഹാമാണ് എതി‍ര്‍കക്ഷി.\nkaduva kerala prthwiraj\nഗുരുവായുരപ്പന്റെ ‘ഥാർ’ സ്വന്തമാക്കാൻ ഭക്തർക്ക് അവസരം; കാണിക്കയായി കിട്ടിയ വാഹനം പരസ്യലേലത്തിന് വയ്ക്കാനൊരുങ്ങി ദേവസ്വം ഭരണസമിതി


ഫ്രാന്‍സിനെ പിന്തള്ളി ഇന്ത്യ ആറാമത് സാമ്പത്തിക ശക്തിയായി | പിണറായി വിജയന് പരാജയമാണെന്ന് ചെന്നിത്തല | സ്വഭാവദൂഷ്യമുള്ളവരെ സേനയില് വേണ്ടെന്ന് ഡിജിപി | തീവ്രവാദത്തിന് സൗദി രണ്ടുവര്‍ഷം 1010 കോടി ഡോളര് ഇന്ത്യയിലൊഴുക്കി |\nSaturday 25 June 2011 7:08 pm IST\nകന്മദഗന്ധമുള്ള തിരക്കഥകള് മലയാള സിനിമയില് ഇല്ലാതായിട്ട് രണ്ട് വര്‍ഷം തികയുന്നു. ജീവിതത്തെ കലയുടെ ഭൂതക്കണ്ണാടിയിലൂടെ നിരീക്ഷിച്ച സൂത്രധാരന് എ.കെ. ലോഹിതദാസിന്റെ വേര്‍പാട് മലയാളത്തില് അവശേഷിപ്പിച്ചത് തിരക്കഥയിലെ ഭാവനാ ദാരിദ്ര്യം.\nഅതിക്രമിച്ചു കടന്നുവന്ന മരണം ലോഹിയെന്ന എഴുത്തുകാരനെ അപഹരിക്കുമ്പോള് കലയുടെ ചെങ്കോലും കിരീടവും ഉടയുന്നത് കണ്ട് മലയാളം ഞെട്ടി. ലോഹിയ്ക്ക് പകരക്കാരനില്ലാതെ ആ ഞെട്ടല് നഷ്ടത്തിന്റെ ഉറഞ്ഞുകൂടിയ മൗനമായി ഇന്നും തുടരുന്നു.\nമലയാള സിനിമയില് കാലം പകുത്തെടുത്ത പദ്മരാജനോടൊപ്പം ഇന്ന് ലോഹിയും ഇല്ല. മലയാളത്തില് ലോഹിയുടേതെന്ന് പ്രേക്ഷകന് പറഞ്ഞുപതിഞ്ഞ മുദ്രയാണ് അദ്ദേഹത്തിനുള്ളത് തിലോകദകം. ഉള്ളതിനേക്കാള് ഇല്ലാതാകുമ്പോഴാണ് യോഗ്യത അറിയുന്നതെന്ന ചൊല്ല് ലോഹിയുടെ കാര്യത്തില് ഉള്ളപ്പോഴും ഇല്ലാത്തപ്പോഴും ഒരുപോലെയെന്ന് തിരുത്തിപ്പറയണം. മരണത്തിനുശേഷവും ജീവന് പോലെ തന്നെ ശേഷിക്കുന്നതാണ് പ്രതിഭയുടെ സാന്നിധ്യം. ലോഹിയുടെ അസാന്നിധ്യം പോലും സാധ്യമാകുന്നത് അതുകൊണ്ടാണ്.\nജീവിതാനുഭവത്തിന്റെ ഖാനിയില് നിന്നും പ്രതിഭയില് വിളയിച്ചെടുത്തതാണ് ലോഹിയുടെ തിരക്കഥകള്. തനിയാവര്‍ത്തനം എന്ന സിനിമയില് തുടങ്ങിയ നെരിപ്പോട് ചിന്തയും നിരീക്ഷണവും കൊണ്ട് അഗ്നിയായി സിനിമയിലും പ്രേക്ഷകനിലും വളരുകയായിരുന്നു. ജീവിതത്തെ അരികിലാക്കി വകഞ്ഞുമാറ്റിയ കഥയില്ലായ്മ ചുഴിയില് ചുറ്റിയ മലയാള സിനിമയ്ക്ക് പുതിയ ശരീരവും മനസ്സുമാണ് ഈ എഴുത്തുകാരന് നല്‍കിയത്. ഒറ്റപ്പെട്ടവന്റെ അലട്ടും കുടുംബവും സമൂഹവും അവനു നല്‍കുന്ന പരീക്ഷണങ്ങളുടെ കിരീടവും ചെങ്കോലുമൊക്കെ മലയാള സിനിമക്ക് നല്‍കാന് ചുറ്റുപാടുകളിലെ ജീവിതത്തേയും മനുഷ്യനേയുമാണ് അദ്ദേഹം കരുവാക്കിയത്. അങ്ങനെ കിരീടം മലയാളത്തിലെ എക്കാലത്തേയും മികച്ച ചിത്രവും അതിലെ നായകന് സേതു മോഹന്‍ലാലിന്റെ എന്നത്തേയും അനശ്വര കഥാപാത്രവുമായി.\nജീവിതംകൊണ്ട് ചെത്തികൂര്‍പ്പിച്ചെടുത്ത തിരക്കഥ ശില്‍പമാണ് ലോഹിയുടേത്. സ്വാഭാവികതയുടെ സൂക്ഷ്മതയും വൈകാരിക സംഘര്‍ഷവും അന്ധക്ഷോഭവും വാക്കുകള്‍ക്കിടയില് അമര്‍ന്നിരിക്കുന്ന വാചാല മൗനവും കൊണ്ട് ലോഹിയുടെ തിരക്കഥകള് സിനിമകളുടെ സൂപ്പര് സ്റ്റാറായി മാറുന്നത് മലയാളം കണ്ടു. പദ്മരാജനും എംടിക്കും ശേഷം തിരക്കഥാകൃത്തിന്റെ പേരില് പ്രേക്ഷകന് സിനിമയെ നെഞ്ചേറ്റിയ സൗഭാഗ്യം ലോഹിയുടെ മാത്രംസ്വകാര്യ സ്വത്തായിരുന്നു. സൂപ്പര് താരങ്ങള് കഥാപാത്രങ്ങളായും കഥ ജീവിതമായും മാറുന്നത് ലോഹി ചിത്രങ്ങളുടെ കാഴ്ചയായി.\nവിധിയുടെ നിര്‍ബന്ധങ്ങളില് ചുറ്റുപമ്പരമായി ജീവിതം മാറിപ്പോകുന്നതിലെ നാടകീയത മികച്ച നാടകകൃത്തുകൂടിയായ ലോഹി സിനിമയുടെ ശക്തിയാണ്. ഭരതവും കന്മദവും ദശരഥവും വാത്സല്യവുമൊക്കെ ഇത്തരം ഭൂമികയാണ് പകര്‍ന്നത്. വാടകക്ക് ഗര്‍ഭപാത്രം നല്‍കുന്ന ദശരഥം കാലത്തിന് മുന്‍പേ കുതിച്ച ലോഹി ഭാവനയായിരുന്നു. നല്ല കഥ പറച്ചിലുകാരന് എന്നതിലുപരി കഥകൊണ്ട് ജീവിതത്തെ വ്യാഖ്യാനിച്ച എഴുത്തുകാരനാണ് ലോഹി.\nതിരക്കഥാകൃത്തും സംവിധായകനുമായി ലോഹി ഒന്നായപ്പോള് ഭൂതക്കണ്ണാടിയും കന്മദവും പോലെ ചിത്രങ്ങള് ശോഭിച്ചില്ല. ലോഹിയിലെ എഴുത്തുകാരന് അദ്ദേഹത്തിലെ തന്നെ സംവിധായകന് വേണ്ടി വഴങ്ങിയതാകണം കാരണം. അല്ലെങ്കില് അദ്ദേഹത്തിലെ തിരക്കഥാകൃത്തിനപ്പുറം പോകാന് സംവിധായകനെന്ന ലോഹിക്ക് കഴിഞ്ഞില്ല. കാരണം അടിസ്ഥാനപരമായി തിരക്കഥാകൃത്തായിരുന്നു അദ്ദേഹത്തിലെ സിനിമാക്കാരന്. തിരക്കഥ സാഹിത്യത്തിന് കീഴടങ്ങാതെ ദൃശ്യഭാഷയായതാണ് ഈ എഴുത്തുകാരന്റെ മികവ്. കാണുന്ന സാഹിത്യത്തിന് പകരം കാണുന്ന ഭാഷയായി ലോഹി സിനിമ.\n1987-ല് തനിയാവര്‍ത്തനത്തില് തുടങ്ങി 2007-ല് നിവേദ്യം വരെയുള്ള രണ്ട് പതിറ്റാണ്ടിന്റെ സിനിമാ ജീവിതം. തീവ്രാനുഭവങ്ങള്‍കൊണ്ട് ഉള്ള് കാച്ചിയെഴുതി കഥകളിലൂടെ പ്രേക്ഷകനെ ചുട്ടുപൊള്ളിക്കുന്ന സിനിമകള് ബാക്കിയാവുന്നതുതന്നെയാണ് ലോഹിയുടെ അദൃശ്യസാന്നിധ്യം. ഭാവനയുടെ മഷികൊണ്ട് മനസ്സിലെഴുതിയ ഒരു കൂട്ടം പുതിയ കഥപറച്ചിലിന് തയ്യാറെടുത്തിരിക്കുന്ന വേളയിലാണ് ആയുസിന്റെ എഴുതാപ്പുറങ്ങളില് മരണം കുറുകെ നേരം കുറിച്ചത്. ജാതകം തെറ്റിയോടുന്ന ഇന്നത്തെ മലയാള സിനിമയുടെ നടപ്പുകാലത്തെക്കുറിച്ച് ചിന്തിക്കുമ്പോള് പ്രതിഭകൊണ്ട് എഴുതിയ ലോഹിയുടെ അമരത്വം ഓര്‍മക്കടവില് നൈവേദ്യമാകുന്നു.\nലോഹി വിടപറഞ്ഞിട്ട്6വര്‍ഷം തിരക്കഥയുടെ കിരീടം; സംവിധാനത്തിന്റെ ചെങ്കോല്\nതിരക്കഥയുടെ കിരീടവും ചെങ്കോലും\nആക്ഷേപ ഹാസ്യത്തിന്റെ അതിര് വരമ്പുകള്\nജൂണിലെ വലിയ നഷ്ടം\nവീണ്ടും ഒരു വെള്ളിയാഴ്ച\nഅരങ്ങൊഴിഞ്ഞത് അതുല്യകലാകാരന്: തപസ്യ


ഉപാധികളില്ലാതെ വായ്പയെടുക്കൽ പരിധി ഉയർത്തി, സംയോജിത ജിഎസ്ടി ഇനത്തിൽ കേരളത്തിന് 800 കോ‌ടി ലഭിക്കും | gst council meeting 05 oct. 2020 decisions\nഉപാധിയില്ലാതെയുളള വായ്പയെടുക്കൽ പരിധി ഉയർത്തി: സംയോജിത ജിഎസ്ടി ഇനത്തിൽ കേരളത്തിന് 800 കോ‌ടി ലഭിക്കും\nNew Delhi, First Published 6, Oct 2020, 12:10 PM\nസഹമന്ത്രി അനുരാഗ് ഠാക്കൂര്, സംസ്ഥാന- കേന്ദ്രഭരണ പ്രദേശങ്ങളിലെ ധനമന്ത്രിമാര് എന്നിവര് യോഗത്തില് പങ്കെടുത്തിരുന്നു.\nനഷ്ടപരിഹാര സെസ് 2022 ജൂണിനപ്പുറം നീട്ടാൻ ജിഎസ്ടി കൗണ്‍സില് തീരുമാനിച്ചു. സംസ്ഥാനങ്ങൾക്ക് ഗുണകരമായ തീരുമാനമണിതെന്നാണ് വിലയിരുത്തുന്നത്. എന്നാൽ, വരുമാന നഷ്ടം പരിഹരിക്കാനുളള നടപടികൾ പൂർത്തിയാകും വരെയായിരിക്കും ഇത്. തിങ്കളാഴ്ച നടന്ന കേന്ദ്ര ധനമന്ത്രി അധ്യക്ഷത വഹിച്ച 42-ാമത് ചരക്ക് സേവന നികുതി (ജിഎസ്ടി) കൗണ്‍സില് യോഗത്തിലാണ് തീരുമാനം.\nസഹമന്ത്രി അനുരാഗ് ഠാക്കൂര്, സംസ്ഥാന- കേന്ദ്രഭരണ പ്രദേശങ്ങളിലെ ധനമന്ത്രിമാര് എന്നിവര് യോഗത്തില് പങ്കെടുത്തിരുന്നു. അന്തർ സംസ്ഥാന ഇടപാടുകളുടേതായ സംയോജിത ജിഎസ്ടി ഇനത്തിൽ 2017 -18 ൽ കുറവ് വിഹിതം ലഭിച്ച സംസ്ഥാനങ്ങൾക്കായി മൊത്തം 24,000 കോടി രൂപ അടുത്തയാഴ്ച വിതരണം ചെയ്യും. കേരളത്തിന് ഈ ഇനത്തിൽ ഏകദേശം 800 കോടി രൂപ ലഭിക്കും.\nഉപാധികളില്ലാതെയുളള കടമെടുപ്പ് പരിധിയും ഉയർത്താമെന്നും കേന്ദ്ര സർക്കാർ സമ്മതിച്ചു. കൊവിഡ് -19 സാമ്പത്തിക പ്രതിസന്ധിയെ തുടർന്ന് നിബന്ധനകളോടെ സംസ്ഥാനങ്ങൾക്കായി അനുവദിച്ചിട്ടുളള രണ്ട് ശതമാനം അധിക വായ്പയിൽ നിന്നുളള ഉപാധികളില്ലാതെ വായ്പയെടുക്കാൻ കഴിയുന്ന പരിധി ഒരു ശതമാനമാക്കി കേന്ദ്ര സർക്കാർ ഉയർത്തി.\nഅഞ്ച് കോടിയിൽ താഴെ വാർഷിക വിറ്റുവരവുളളവർ അടുത്ത ജനുവരി ഒന്ന് മുതൽ പ്രതിമാസ റിട്ടേൺ നൽകേണ്ട. ഈ വിഭാഗത്തിൽ ഉൾപ്പെടുന്നവർ ഇനി മുതൽ മൂന്ന് മാസത്തിലൊരിക്കൽ റിട്ടേൺ നൽകിയാൽ മതി. എന്നാൽ, ഇവർ എല്ലാ മാസവും നികുതി വരുമാനം അടയ്ക്കണം. ആദ്യ രണ്ട് മാസം അടയ്ക്കേണ്ടത് മുൻപത്തെ മൂന്ന് മാസം അടച്ച തുകയുടെ 35 ശതമാനമായിരിക്കും.\nനിലവിൽ മൂന്ന് മാസത്തിലൊരിക്കൽ റിട്ടേൺ അടയ്ക്കുന്നവർ, നാലാം മാസം 13 തീയതി റിട്ടേൺ സമർപ്പിച്ചാൽ മതിയാകും (ജിഎസ്ടിആർ -1 പ്രകാരം). ജനുവരി ഒന്ന് മുതൽ റീഫണ്ട് പാൻ, ആധാർ എന്നിവയുമായി ബന്ധിപ്പിച്ച ബാങ്ക് അക്കൗണ്ടിലേക്ക് മാത്രമാകും കൈമാറുക. ആൾക്കഹോൾ ചേർക്കാത്ത ഹാൻഡ് സാനിറ്റൈസറിന് നികുതി നിരക്കിൽ മാറ്റം വരുത്തേണ്ടന്ന് ജിഎസ്ടി കൗൺസിൽ തീരുമാനിച്ചു. ഉൽപ്പന്നത്തിന് 18 ശതമാനം ജിഎസ്‌ടി തുടരും.\nLast Updated 6, Oct 2020, 12:12 PM\nനഷ്ടപരിഹാര സെസ് 2022


കര്‍ഷകരുടെ മനസ് പിടയുമ്പോള് ഇന്ത്യയുടെ അത്മാവിനാണ് പോറലേല്‍ക്കുന്നതെന്ന് കെ.ടി. ജലീല്. - Malayalam News\nരാജ്യത്തെ ജനങ്ങള്‍ക്ക് അന്നം തരുന്ന കര്‍ഷകരുടെ മനസ് പിടയുമ്പോള് ഇന്ത്യയുടെ അത്മാവിനാണ് പോറലേല്‍ക്കുന്നതെന്ന് ഉന്നത വിദ്യാഭ്യാസ വകുപ്പ് മന്ത്രി ഡോ. കെ.ടി. ജലീല്. മലപ്പുറത്ത് എം.എസ്.പി മൈതാനത്ത് നടന്ന രാജ്യത്തിന്റെ 72-ാം റിപ്പബ്ലിക് ദിന പരേഡിനോടനുബന്ധിച്ച് സന്ദേശം നല്‍കുകയായിരുന്നു മന്ത്രി. കര്‍ഷകരുടെ അധ്വാനവും പട്ടാളക്കാരുടെ ജാഗ്രതയുമാണ് ഇന്ത്യയെന്ന രാഷ്ട്രത്തെ മുന്നോട്ട് നയിക്കുന്നത്. നാടിന്റെ നട്ടെല്ലാണ് കാര്‍ഷിക മേഖലയെന്നും നമ്മുടെ ശക്തി കേന്ദ്രമായ ആ കര്‍ഷകരെ സംരക്ഷിക്കേണ്ടത് നാടിന്റെ കൂടി ആവശ്യമാണെന്നും മന്ത്രി പറഞ്ഞു.\nഈ രാജ്യത്ത് എല്ലാവരുടെയും അവകാശങ്ങള് സംരക്ഷിക്കപ്പെടേണ്ടതുണ്ട്. ഏതെങ്കിലും മതത്തിന്റെയോ വിശ്വാസാചാരങ്ങളുടെയോ ഭാഗമായി എന്നതിന്റെ പേരില് ആര്‍ക്കും ആ അവകാശങ്ങള് നിഷേധിക്കാനാവില്ല. അതിന് ഇന്ത്യയുടെ ഭരണഘടന അനുവദിക്കുന്നില്ല. നമ്മുടെ ഹൃദയമായ ആ ഭരണഘടന നെഞ്ചോട് ചേര്‍ക്കേണ്ട സമയമാണിപ്പോഴുള്ളതെന്നും അതിന് കരുത്തു പകരാന് നാം ബാധ്യസ്ഥരാണെന്നും മന്ത്രി പറഞ്ഞു.\nമന്ത്രി ഡോ. കെ.ടി. ജലീല് രാവിലെ സിവില് സ്റ്റേഷനിലെ യുദ്ധസ്മാരകത്തില് പുഷ്പാര്‍ച്ചന നടത്തിയതോടെയാണ് ജില്ലയിലെ റിപ്പബ്ലിക് ദിന ചടങ്ങുകള്‍ക്ക് തുടക്കം കുറിച്ചത്. തുടര്‍ന്ന് കോവിഡ് മാനദണ്ഡങ്ങള് പാലിച്ച് എം.എസ്.പി മൈതാനത്ത് നടന്ന ചടങ്ങില് മന്ത്രി ഡോ. കെ.ടി ജലീല്, ജില്ലാ കലക്ടര് കെ. ഗോപാലകൃഷ്ണന്, ജില്ലാ പൊലീസ് മേധാവി യു. അബദുല് കരീം എന്നിവര് സേനാംഗങ്ങളില് നിന്ന് സല്യൂട്ട് സ്വീകരിച്ചു. തുടര്‍ന്ന് മന്ത്രി എം.എസ്.പി മൈതാനത്ത് പതാക ഉയര്‍ത്തി പരേഡ് പരിശോധിച്ചു.\nഎം.എസ്.പി. അസിസ്റ്റന്റ് കമാന്റന്റ് എസ്. ദേവകി ദാസ് പരേഡ് നയിച്ചു. എം.എസ്.പി. ആംഡ് പോലീസ് ഇന്‍സ്പെക്ടര് കുഞ്ഞുമോന് സെക്കന്‍ഡ് ഇന് കമാന്‍ഡറായി. എ.പി.എസ്.ഐ മുഹമ്മദ് ബഷീറിന്റെ നേതൃത്വത്തില് മലബാര് സ്‌പെഷ്യല് പൊലീസ് (എം.എസ്.പി), എസ്.ഐ നൗഷാദിന്റെ നേതൃത്വത്തില് ജില്ലാ പൊലീസ്, പെരിന്തല്‍മണ്ണ പൊലീസ് സ്റ്റേഷനിലെ എസ്.ഐ ഹേമലത നയിച്ച വനിത പൊലീസ്, എക്‌സൈസ് ഇന്‍സ്‌പെക്ടര് മുഹമ്മദ് ഷഫീഖ് നയിച്ച എക്‌സൈസ് എന്നീ നാല് പ്ലാറ്റൂണുകള് മാത്രമായിരുന്നു ഇത്തവണ പരേഡില് പങ്കെടുത്തത്


Media, News Maker, Mammootty, Run Baby Run, Mohanlal, Kavya Madhavan, Ananaya, The Reporter, Breaking News Live, മാധ്യമം, ന്യൂസ്‌മേക്കര്, മമ്മൂട്ടി, റണ് ബേബി റണ്, മോഹന്‍ലാല്, കാവ്യ മാധവന്, അനന്യ - Malayalam Filmibeat\nമോളിവുഡില് മീഡിയ മൂവികളുടെ കാലം\n

Next »

\nമലയാള സിനിമ മാധ്യമങ്ങളുടെ കൈപ്പിടിയിലേക്ക്. കേട്ടിട്ട് തെറ്റിദ്ധരിയ്‌ക്കേണ്ട, മാധ്യമങ്ങളെയും മാധ്യമപ്രവര്‍ത്തകരെയും പശ്ചാത്തലാക്കി ഒരുപിടി സിനിമകളാണ് അണിയറയിലൊരുങ്ങുന്ന കാര്യമാണ് പറഞ്ഞുവരുന്നത്. മമ്മൂട്ടിയും മോഹന്‍ലാലും മുതല് പുതുമുഖതാരങ്ങള് വരെ ഈ മീഡിയ സിനിമകളില് അണിനിരക്കുന്നുണ്ടെന്നതാണ് ഇതിലെ മറ്റൊരു കൗതുകം.\nഹീറോയ്ക്ക് ശേഷം സംവിധായകന് ദീപനൊരുക്കുന്ന ചിത്രമായ ന്യൂസ്‌മേക്കര് ടിവി ചാനലുകളുടെ അണിയറക്കഥകളാണ് പറയുന്നത്. മെഗാസ്റ്റാര് മമ്മൂട്ടി നായകനാവുന്ന ചിത്രം മാധ്യമപ്രവര്‍ത്തകന്റെയും മാധ്യമത്തിന്റെയും ഉത്തരവാദിത്വങ്ങള് പ്രേക്ഷകരെ ഓര്‍മ്മിപ്പിയ്ക്കും.\nടിആര്‍പി റേറ്റിങ് ഉയര്‍ത്തുന്നതിന് വേണ്ടി ഏതു സംഭവും സെന്‍സേഷനാക്കി മാറ്റാന് ഉത്സാഹിയ്ക്കുന്ന ടിവി ചാനല് ജേണലിസ്റ്റുകളെ ഈ സിനിമയില് പ്രേക്ഷകര്‍ക്ക് കാണാനാവും. ഒരു സംഭവം സെന്‍സേഷനലൈസ് ചെയ്യപ്പെടുമ്പോള് അതിനിരയാക്കപ്പെടുന്ന ഒരുപാടുപേരുണ്ടെന്ന് ന്യൂസ്‌മേക്കറിന്റെ തിരക്കഥ രചിയ്ക്കുന്ന വിനോദ് ഗുരുവായൂര് പറയുന്നു. അവരുടെ കൂടെ കഥയാണ് ന്യൂസ്‌മേക്കര്.\nമൈന ഫെയിം സേതു, നെടുമുടി വേണു എന്നിവര് പ്രധാന വേഷങ്ങളില് പ്രത്യക്ഷപ്പെടുന്ന ചിത്രത്തിലെ നായകി കന്നഡ നടി നികേഷയാണ്. മലയാളത്തിന് പുറമെ കന്നഡയിലും ചിത്രം നിര്‍മിയ്ക്കാനാണ് പദ്ധതയിട്ടിരിയ്ക്കുന്നത്.\nവേണുഗോപന് സംവിധാനം ചെയ്യുന്ന ദി റിപ്പോര്‍ട്ടര് എന്ന സിനിമയുടെ പേരുകേള്‍ക്കുമ്പോള് തന്നെ സിനിമയുടെ സ്വഭാവം മനസ്സിലാവും. കേരളത്തില് അടുത്തിടെ ചര്‍ച്ചാവിഷയമായ ഒരു യഥാര്‍ത്ഥ സംഭവത്തെ ആസ്പദമാക്കിയാണ് റിപ്പോര്‍ട്ടറിന്റെ കഥ വികസിയ്ക്കുന്നത്.\nസസ്‌പെന്‍സിനൊപ്പം പ്രണയവും സംഗീതവും നിറയുന്ന ചിത്രമാണിതെന്ന് സംവിധായകന് പറയുന്നു. കുറ്റവാളികള് നിറയുന്ന നഗരജീവിതത്തിന്റെ കാണാക്കാഴ്ചകള്‍ക്കൊപ്പം ഉദ്വേഗജനകമായ ഒരു കഥയും റിപ്പോര്‍ട്ടറിലുണ്ട്.\nശിക്കാറിനു ശേഷം എസ്. സുരേഷ്ബാബു തിരക്കഥയും സംഭാഷണവും തയ്യാറാക്കിയ റിപ്പോര്‍ട്ടറില് സമുദ്രക്കനിയും കൈലേഷും അനന്യയും വീണ്ടും ഒന്നിക്കുന്നുവെന്ന പ്രത്യേകതയുമുണ്ട്.\nമമ്മൂട്ടിയ്ക്ക് പിന്നാലെ മോഹന്‍ലാലും ചാനലില്\nRead more about: mammootty mohanlal news maker run baby run kavya madhavan ananaya the reporter breaking news live media മാധ്യമം ന്യൂസ്‌മേക്കര് മമ്മൂട്ടി റണ് ബേബി റണ് മോഹന്‍ലാല് കാവ്യ മാധവന് അനന്യ\nMedia, News Maker, Mammootty, Run Baby Run, Mohanlal, Kavya Madhavan, Ananaya, The Reporter, Breaking News Live


നിലമ്പൂരില് ഉത്സവത്തിനിടെ മരം വീണ് മൂന്ന് മരണം - MALABAR FLASH\nHome Accident Kerala Malappuram News Obituary കേരളം കേരള വാര്‍ത്ത നിലമ്പൂരില് ഉത്സവത്തിനിടെ മരം വീണ് മൂന്ന് മരണം\nനിലമ്പൂരില് ഉത്സവത്തിനിടെ മരം വീണ് മൂന്ന് മരണം\nമലപ്പുറം: നിലമ്പൂരിലെ മൂത്തേടം പഞ്ചായത്തില് കനത്ത മഴയില് മരം വീണ് മൂന്ന് മരണം. പൂളക്കപ്പാറ ആദിവാസി കോളനിയിലെ വെള്ളകന്, പുഞ്ചകൊല്ലി കോളനിയിലെ ശങ്കരന്, പാട്ടക്കരിമ്പ് കോളനിയിലെ ചാത്തി എന്നിവരാണ് മരിച്ചത്. പൂളക്കപ്പാറ ആദിവാസി കോളനിയില് ഉത്സവത്തിനിടെ ആയിരുന്നു അപകടം.[www.malabarflash.com]\nവനാതിർത്തി ഗ്രാമത്തിലെ ആദിവാസി ഉത്സവത്തിനിടെ വൈകീട്ട് 6.30 ഓടെയായിരുന്നു അപകടം. നിരവധി പേര്‍ക്ക് പരിക്കുണ്ട്. അപകടത്തിൽ പെട്ട ആറുപേരെ നിലമ്പൂരിലെ താലൂക്ക് ആശുപത്രിയിൽ പ്രവേശിപ്പിച്ചു.\nസംഭവത്തില് മുഖ്യമന്ത്രി പിണറായി വിജയന് അനുശോചനം രേഖപ്പെടുത്തി. ദാരുണമായ സംഭവമാണ് നടന്നതെന്നും മരിച്ചവരുടെ കുടുംബങ്ങളോടൊപ്പം ദുഃഖം പങ്കിടുന്നുവെന്നും അദ്ദേഹം വ്യക്തമാക്കി.


Haryana farmers protest against farm sector ordinances\nകേന്ദ്ര ഓർഡിനൻസുകൾ: കർഷക പ്രതിഷേധം തുടരുന്നു\nദേശീയപാത ഉപരോധിച്ചവർക്കെതിരെ നിയമ നടപടികൾ സ്വീകരിക്കുമെന്ന് കുരുക്ഷേത്ര പൊലിസ് സുപ്രണ്ടൻറ് അസ്ത മോദി പറഞ്ഞു\nPublished on : 10 Sep, 2020 , 2:52 pm\nന്യൂഡല്‍ഹി: പഞ്ചാബിലെ കർഷകർക്ക് പിന്നാലെ ഹരിയാന കരുക്ഷേത്രയിലെ കർഷകരും കേന്ദ്ര സർക്കാരിൻ്റെ കാർഷിക ഓർഡിനൻസുകൾക്കെതിരെ പ്രതിഷേധ സമരത്തിൽ. പ്രതിഷേധക്കാർ ദേശീയപാത - 44 ഉപരോധിച്ചു - എഎൻഐ റിപ്പോർട്ട്.\nദേശീയപാത ഉപരോധിച്ചവർക്കെതിരെ നിയമ നടപടികൾ സ്വീകരിക്കുമെന്ന് കുരുക്ഷേത്ര പൊലിസ് സുപ്രണ്ടൻറ് അസ്ത മോദി പറഞ്ഞു. ബലപ്രയോഗമില്ലാതെ തന്നെ ഉപരോധക്കാരെ നീക്കം ചെയ്യാൻ ശ്രമിച്ചതായി സുപ്രണ്ടൻറ് അസ്ത മോദി പറഞ്ഞു.\nകോവിഡ് വ്യാപന വേളയിൽ ഉപരോധസമരം അപകടകരമെന്ന് കർഷക നേതാക്കളെ ബോധ്യപ്പെടുത്തിയിരുന്നു. ഇതുസംബന്ധിച്ച് നേതാക്കൾക്ക് നോട്ടീസും നൽകിയിരുന്നു. കേന്ദ്ര ആഭ്യന്തര മന്ത്രാലയ മാർഗരേഖ പ്രകാരമുള്ള ഉപരോധ സമരത്തിന് അനുമതി കൊടുക്കാതിരുന്നില്ല. 50 പേർ ഒത്തുകൂടാവുന്നതാണ് - പൊലിസ് സുപ്രണ്ടൻറ് വിശദികരിച്ചു. സമരക്കാർക്കെതിരെ പൊലീസ് അനാവശ്യമായി ലാത്തിച്ചാർജ് നടത്തിയെന്ന ആക്ഷേപവുമുയർന്നിട്ടുണ്ട്.\nകഴിഞ്ഞ ദിവസം പഞ്ചാബിലെ കർഷകരും കേന്ദ്ര സർക്കാരിൻ്റെ മൂന്നു ഓർഡിനൻസുകൾക്കെതിരെ കർഷകർ പ്രതിക്ഷേധവുമായി രംഗെത്തിയിരുന്നു.\nപ്രൊഡ്യുസ് ട്രേഡ് ആൻ്റ് കോമഴ്‌സ് (പ്രെമോഷൻ ആൻ്റ് ഫെസിലിറ്റേഷൻ), ഫാർമേഴ്സ് എ ഗ്രിമെൻ്റ് ഓൺ ഫാം അഷ്വറൻസ് ആൻ്റ് ഫാം സർവ്വീസ്, എസ്സൻഷ്യൽ കമ്മോഡിറ്റിസ് ഭേദഗതി എന്നീ ഓർഡിനൻസുകളാണ് കർഷകരെ പ്രതിഷേധത്തിലേക്ക് നയിച്ചത്. സ്ത്രീകളടക്കം പ്രക്ഷോഭത്തിൽ അണിനിരന്നു. പഞ്ചാബിലെ വിവിധ ഭാഗങ്ങളിൽ കർഷകർ സമരരംഗത്താണ്.\nഭക്ഷ്യധാന്യ സംഭരണത്തിൻ്റെ മിനിമം താങ്ങുവില സമ്പ്രദായം ഇല്ലാതാക്കുന്നതാണ് കേന്ദ്ര സർക്കാർ ഓർഡിനസുകളെന്ന് കർഷകർ ആവലാതിപ്പെടുന്നു. രാജ്യത്തിൻ്റെ കാർഷിക മേഖലയെ സ്വകാര്യ മേഖലക്ക് തീറെഴുത്തുവാനുള്ള നീക്കത്തിൻ്റെ ഭാഗമാണ് കേന്ദ്ര സർക്കാർ ഓർഡിനൻസുകളെന്നും കർഷകർ പറയുന്നു.


The CM said that one lakh Kovid inspections will be conducted in the state every day | സംസ്ഥാനത്ത് ദിവസവും ഒരു ലക്ഷം കോവിഡ് പരിശോധന നടത്തുമെന്ന് മുഖ്യമന്ത്രി - Malayalivartha.com Widgets Magazine\nസംസ്ഥാനത്ത് ദിവസവും ഒരു ലക്ഷം കോവിഡ് പരിശോധന നടത്തുമെന്ന് മുഖ്യമന്ത്രി\n27 JANUARY 2021 10:17 PM IST\nസംസ്ഥാനത്തെ കോവിഡ് പരിശോധന വര്‍ദ്ധിപ്പിക്കാന് സര്‍ക്കാര് തീരുമാനം. ദിവസേന ഒരു ലക്ഷം കോവിഡ് പരിശോധന നടത്തണമെന്ന് മുഖ്യമന്ത്രി പിണറായി വിജയന് നിര്‍ദേശിച്ചു. 75 ശതമാനം ടെസ്റ്റുകളും ആര്‍ടിപിസിആര് ആയിരിക്കണം. രോഗപ്പകര്‍ച്ച കൂടുതല് സംഭവിക്കുന്നത് കുടുംബാംഗങ്ങളില്‍നിന്നാണ്. 56 ശതമാനം പേര്‍ക്കും കോവിഡ് ബാധിക്കുന്നത് കുടുംബാംഗങ്ങള് വഴിയാണ്. തൊഴിലിടങ്ങളില്‍നിന്ന് 20 ശതമാനം പേര്‍ക്ക് രോഗം ബാധിക്കുന്നു.5ശതമാനം കുട്ടികള്‍ക്ക് സ്‌കൂളുകളില്‍നിന്നാണ് രോഗം ബാധിക്കുന്നതെന്നും മന്ത്രി പറഞ്ഞു.\nആള്‍ക്കൂട്ടമുണ്ടാകുന്ന സ്ഥലങ്ങളില് കോവിഡ് വ്യാപനം കൂടുന്നതായി കണ്ടെത്തിയിട്ടുണ്ടെന്ന് ആരോഗ്യമന്ത്രി കെ.കെ.ശൈലജ പറഞ്ഞു.\nപ്രത്യേക മേഖലകളില് ആര്‍ടിപിസിആര് ടെസ്റ്റുകള് വര്‍ധിപ്പിക്കും. കോവിഡ് മാര്‍ഗരേഖ ലംഘിച്ചാല് കര്‍ശന നടപടിയെടുക്കും.\nഇന്ന് 3254 പേര്‍ക്ക് കോവിഡ്-19 സ്ഥിരീകരിച്ചു; 4333 പേര് രോഗമുക്തി നേടി (37 minutes ago)\nമ്യാന്മറിൽ പ്രതിഷേധം നടത്തുന്നവർക്കെതിരെ പൊലീസ് വെടിവെയ്പ്പ്; ഏഴുപേർ കൊല്ലപ്പെട്ടു (51 minutes ago)


യമഹ XSR 155 നെ ഇന്ത്യൻ വിപണിയിൽ അവതരിപ്പിക്കാനുള്ള പ്രധാന കാരണങ്ങൾ - Malayalam DriveSpark\n32 min ago പ്രതീക്ഷയോടെ ഫോർഡ്, മാർച്ചിലും ഓഫറുകൾ പ്രഖ്യാപിച്ചു\n20 hrs ago മൂന്ന് വരി ഡിഫെൻഡർ 130 മോഡൽ പുറത്തിറക്കുമെന്ന് ലാൻഡ് റോവർ\n23 hrs ago ഡ്രൈവര്-സൈഡില് മാത്രം എയര്‍ബാഗ് സുരക്ഷാ സവിശേഷത ലഭ്യമായ കാറുകള്\n1 day ago ഇന്ത്യൻ വിപണിയിൽ 10 ലക്ഷം രൂപയിൽ താഴെ വിലമതിക്കുന്ന മികച്ച മൈലേജ് കാറുകൾ\nNews ലൈംഗിക ആരോപണം: ജാര്‍ക്കിഹോളി കേസില് ട്വിസ്റ്റ്, പരാതിക്കാരന് കേസ് പിന്‍വലിച്ചു, കാരണം ഇതാണ്!!\nSports IPL 2021: ഇത്തവണ മിസ്സാകില്ല, ഡല്‍ഹി ഒരുങ്ങിത്തന്നെ, സമ്പൂര്‍ണ്ണ മത്സരക്രമമിതാ\nFinance വിപണി നേട്ടത്തില് ഉണര്‍ന്നു; 50,700 തൊട്ട് സെന്‍സെക്‌സ്, നിഫ്റ്റി 15,000 പോയിന്റിൽ തിരിച്ചെത്തി\nLifestyle വനിതാ ദിനത്തില് ആദരമര്‍പ്പിച്ച് ഗൂഗിള് ഡൂഡില്\nയമഹ XSR 155 നെ ഇന്ത്യൻ വിപണിയിൽ അവതരിപ്പിക്കാനുള്ള പ്രധാന കാരണങ്ങൾ\nPublished: Monday, September 2, 2019, 11:34 [IST]\nഎന്‍ട്രി ലെവല് റെട്രോ സ്റ്റൈല് മോഡലായ XSR 155- നെ അടുത്തിടെ യമഹ തായ്‌ലന്‍ഡ് വിപണിയില് അവതരിപ്പിച്ചിരുന്നു. യമഹയുടെ സ്‌പോർട്‌സ് ഹെറിറ്റേജ് വിഭാഗത്തിൽ സ്ഥാപിച്ചിരിക്കുന്ന എൻട്രി ലെവൽ മോട്ടോർസൈക്കിളാണ് XSR 155.\nഎന്നാൽ എന്ന് വാഹനം ഇന്ത്യയിലെത്തുമെന്ന കാര്യം യമഹ പുറത്തുവിട്ടിട്ടില്ല. എങ്കിലും ഇന്ത്യയിൽ മികച്ച വിപണി കണ്ടെത്താൻ ഈ റെട്രോ സ്റ്റൈല് മോഡലിന് സാധിക്കുമെന്നാണ് വിശ്വാസം. XSR 155 നെ യമഹ ഇന്ത്യയിൽ അവതരിപ്പിക്കാൻ തീരുമാനിച്ചതിന്റെ പ്രധാന കാരണങ്ങൾ ഇതാ.\n1. ചെലവ് കുറഞ്ഞ ബൈക്ക്\nപവർ, ഫ്രെയിം,സസ്പെൻഷൻ സജ്ജീകരണം, ബ്രേക്കുകൾ എന്നിവയുൾപ്പെടെ XSR 155 ന്റെ മിക്ക ഘടകങ്ങളും യമഹ R15 V3.0 യിൽ നിന്നും കടമെടുത്തതാണ്. ഇതിനർത്ഥം, XSR 155 ഇന്ത്യയിൽ നിർമ്മിക്കാനും സമാരംഭിക്കാനും യമഹയ്ക്ക് ധാരാളം പണം ചെലവഴിക്കേണ്ടതില്ല എന്നാണ്.\nഅതിനാൽ എല്ലാ ആധുനിക സവിശേഷതകളും വാഗ്ദാനം ചെയ്യുന്ന റെട്രോ-സ്റ്റൈൽ മോട്ടോർസൈക്കിളിന് 1.50 ലക്ഷം രൂപയോളമായിരിക്കും വില നിശ്ചയിക്കുക. ഇത് ഉപഭോക്താക്കളെ ആകർഷിക്കാൻ സഹായിച്ചേക്കും.\n2. ശ്രേണിയിലെ കുറഞ്ഞ മത്സരം\n150-160 സിസി ശ്രേണിയിൽ ബൈക്ക് വാങ്ങുന്നവർക്ക് നിലവിൽ ധാരാളം ഓപ്ഷനുകൾ ഉണ്ട്. എന്നാൽ ഇവയിൽ ഭൂരിഭാഗവും സ്ട്രീറ്റ് നേക്കഡ് മോഡലുകളോ അല്ലെങ്കിൽ ഒരു കംപ്ലീറ്റ് മോട്ടോർസൈക്കിളുകളോ ആണ്. ഇന്ത്യൻ ഉപഭോക്താക്കൾ റെട്രോ-സ്റ്റൈൽ മോട്ടോർസൈക്കിളുകളെ ആരാധിക്കുന്നവരാണ് എന്ന കാര്യം നിഷേധിക്കാനാവാത്തതാണ്.\nറോയൽ എൻഫീൽഡിന്റെയോ ഇന്ത്യയിലെ ജാവ മോട്ടോർസൈക്കിളുകളുടെയോ വിജയത്തിന്റെ കാരണങ്ങളിലെ പ്രധാന ഘടകവും ഇതാണ്. അതിനാൽ 1.50 ലക്ഷം രൂപയിൽ ഒരു റെട്രോ-സ്റ്റൈൽ മോട്ടോർസൈക്കിളിൽ സ്വന്തമാക്കാൻ ആളുകളുണ്ടാകും എന്നതാണ് വാസ്തവം.\n3. കരുത്തേറിയ 155 സിസി എഞ്ചിൻ\nയമഹ R15 V3.0-ക്ക് കരുത്ത് പകരുന്ന അതേ 155 സിസി, സിംഗിൾ സിലിണ്ടർ ലിക്വിഡ്-കൂൾഡ് എഞ്ചിനാണ് XSR 155 -യിലും കമ്പനി വാഗ്ദാനം ചെയ്യുന്നത്. ഇത് ഇന്ത്യയിലെ സബ് 200 സിസി വിഭാഗത്തിലെ ഏറ്റവും ശക്തവും നൂതനവുമായ എഞ്ചിനാണ്.\nMost Read: ടാറ്റ ഹാരിയർ ബ്ലാക്ക് എഡിഷൻ അവതരിപ്പിച്ചു- വില 16.76 ലക്ഷം മുതൽ\n155 സിസി എഞ്ചിൻ ലിക്വിഡ് കൂളിംഗ് മാത്രമല്ല, യമഹയുടെ വേരിയബിൾ വാൽവ് ആക്യുവേഷൻ സാങ്കേതികവിദ്യയും വാഗ്ദാനം ചെയ്യുന്നുണ്ട്. ഇത് 10000 rpm ൽ 19 bhp കരുത്തും 14.7 torque ഉം ഉത്പാദിപ്പിക്കും.\nMost Read: വില്‍പ്പനയില് യമഹ MT-15 -നെ കടത്തിവെട്ടി കെടിഎം ഡ്യൂക്ക് 125\n4. യമഹയുടെ ജനപ്രീതിയും ബ്രാൻഡ് മൂല്യവും\nഇന്ത്യൻ ഇരുചക്ര വാഹന വിപണിയിലെ വിശ്വസ്തരാണ് ജാപ്പനീസ് നിർമ്മാതാക്കളായ യമഹ. നിരവധി ജനപ്രിയ ബൈക്കുകൾ യമഹയുടെ ശ്രേണിയിൽ ലഭ്യമാണ്.\nMost Read: പുറത്തിറങ്ങാനിരിക്കുന്ന മാരുതിയുടെ പുതിയ കാറുകള്\nകൂടാതെ നമ്മുടെ രാജ്യത്തെ പ്രീമിയം മോട്ടോർസൈക്കിൾ ശ്രേണിയിലേക്ക് ശ്രദ്ധ കേന്ദ്രീകരിക്കുന്നതിനായി യമഹ താൽപര്യം പ്രകടിപ്പിച്ചു എന്നതും ശ്രദ്ധേയമാണ്. അതിനാൽ XSR 155 യുടെ അവതരണം ഉടൻ സംഭവിക്കുമെന്ന് നമുക്ക് പ്രതീക്ഷിക്കാം.\n5. ഉപഭോക്താക്കളെ ആകർഷിക്കാനുള്ള മികച്ച ഫീച്ചറുകൾ\nറെട്രോ മോട്ടോർസൈക്കിളിൽ നിന്ന് XSR 155 അതിന്റെ സ്റ്റൈലിംഗ് പ്രചോദനം ഉൾക്കൊള്ളുന്നുണ്ടെങ്കിലും ഉപഭോക്താക്കളെ ആകർഷിക്കാനുള്ള എല്ലാ ആധുനിക ഘടകങ്ങളും ബൈക്കിനുണ്ട്. എൽഇഡി ഹെഡ്‌ലാമ്പ്, ഡിജിറ്റൽ ഇൻസ്ട്രുമെന്റ് ക്ലസ്റ്റർ, എൽഇഡി ടെയിൽലാമ്പ് എന്നിവ വാഹനത്തിൽ യമഹ വാഗ്ദാനം ചെയ്യുന്നു.\nR15 V3.0 യുടെ എഞ്ചിൻ ഉൾപ്പെടുത്തിയിരിക്കുന്നതിനാൽ സിറ്റി യാത്രകൾക്കും ഹൈവേ റൈഡുകൾക്കും മോട്ടോർ സൈക്കിൾ ഒരേപോലെ യോഗ്യമായിരിക്കും. അതിനാൽ ഇത് ഇന്ത്യൻ വിപണിയിൽ വിജയമാകാനുള്ള എല്ലാ സൂത്രവാക്യങ്ങളും ഉൾപ്പെടുത്തിയാണ് എത്തുന്നത്.\nപ്രതീക്ഷയോടെ ഫോർഡ്, മാർച്ചിലും ഓഫറുകൾ പ്രഖ്യാപിച്ചു\nഎൻമാക്സ് 155 മോഡലിന് പുതിയ കളർ ഓപ്ഷൻ അവതരിപ്പിച്ച് യമഹ\nമൂന്ന് വരി ഡിഫെൻഡർ 130 മോഡൽ പുറത്തിറക്കുമെന്ന് ലാൻഡ് റോവർ\nഫാസിനോ 125, റേ ZR 125 മോഡലുകളുടെ വില വര്‍ധിപ്പിച്ച് യമഹ\nഡ്രൈവര്-സൈഡില് മാത്രം എയര്‍ബാഗ് സുരക്ഷാ സവിശേഷത ലഭ്യമായ കാറുകള്\nയമഹ R15 V3 മോഡലിന് വില വർധനവ്, ഇനി അധികം മുടക്കേണ്ടത് 12,00 രൂപ\nഇന്ത്യൻ വിപണിയിൽ 10 ലക്ഷം രൂപയിൽ താഴെ വിലമതിക്കുന്ന മികച്ച മൈലേജ് കാറുകൾ\nപുതിയ E01, EC-05 ഇലക്ട്രിക് സ്കൂട്ടറുകൾ അവതരിപ്പിക്കാനൊരുങ്ങി യമഹ\nബിഎസ് VI നിഞ്ച 300 ഡീലര്‍ഷിപ്പുകളില് എത്തിച്ച് കവസാക്കി; വീഡിയോ\nപുതുക്കിയ 2021 MT15 വിപണിയിൽ; മാറ്റം കളർ ഓപ്ഷനിൽ മാത്രം\nവേനൽകാലം വരവായി; കൊടും ചൂടിൽ വാഹനങ്ങളെ എങ്ങനെ പരിപാലിക്കാം?\nക്ലാസിക് ലുക്കിൽ ഇന്നും ക്യൂട്ടായി രാജ്ദൂത് ബോബി; വീഡിയോ\nfive Reasons Why Yamaha Should Launch The XSR 155 In India. Read more Malayalam\nStory first published: Monday, September 2, 2019, 11:34 [IST]\nതാങ്ങാനാവുന്ന വിലയില് പുതിയ ഹെല്‍മെറ്റ് അവതരിപ്പിച്ച് സ്റ്റഡ്‌സ്\nമാറ്റേകാൻ ഇനി റൈഡിംഗ് മോഡുകളും; പുതുക്കിയ അപ്പാച്ചെ RTR 200 4V സിംഗിൾ-ചാനൽ എ‌ബി‌എസ് പതിപ്പുമായി ടിവിഎസ്\nഎംപിവികൾക്ക് പകിട്ട് മങ്ങുന്നു; 2021 ഫെബ്രുവരിയിലെ വിൽപ്പന കണക്കുകൾ ഇങ്ങനെ


സിപിഎം ലോക്കൽ സമ്മേളനത്തിലെ തർക്കത്തെത്തുടർന്നു പുന്നപ്രയിൽ വീടുകയറി ആക്രമണം - Media Malayalam (മീഡിയ മലയാളം)\nസിപിഎം ലോക്കൽ സമ്മേളനത്തിലെ തർക്കത്തെത്തുടർന്നു പുന്നപ്രയിൽ വീടുകയറി ആക്രമണം\nഅമ്പലപ്പുഴ: സിപിഎം ലോക്കൽ സമ്മേളനത്തിലെ തർക്കത്തെത്തുടർന്നു പുന്നപ്രയിൽ വീടുകയറി ആക്രമണം. ബ്രാഞ്ച് സെക്രട്ടറി അടക്കം നാലു പേർക്കു പരിക്കു പറ്റി. ശനിയാഴ്ച വൈകിട്ടായിരുന്നു സംഭവം.\nവി.കെ.അച്യുതൻ ബ്രാഞ്ച് സെക്രട്ടറി പറവൂർ വെളിയിൽ വി.എ ജാക്സൺ ( 30), പാർട്ടി അംഗ ളായ പറവൂർ പാലപ്പറമ്പിൽ ഫ്രെഡി ( 34) പുത്തൻ പുരയ്ക്കൽ കുര്യാക്കോസ് (29) മാതാവ് ജുലൈറ്റ് (60) എന്നിവർക്കാണ് പരിക്കേറ്റത്.\nബ്ലോക്കു പഞ്ചായത്തംഗം ബിപിൻ വിദ്യാനന്ദന്‍റെ നേതൃത്വത്തിലുള്ള സംഘമാണ് ആക്രമണം നടത്തിയതെന്നു പരിക്കേറ്റവർ മൊഴി നൽകി. ശനിയാഴ്ച രാത്രി 10 ഓടെ ഫ്രെഡിയുടെ വീട്ടിലാണ് സംഘം ആദ്യ മെത്തിയത്. ഇയാളെ ആക്രമിക്കുന്നതു കണ്ടാണ് ജാക്സൺ ഓടിയെത്തിയത്.\nതുടർന്നു ജാക്സനെയും ക്രൂരമായി ആക്രമിക്കുകയായിരുന്നു. ഇതിനു ശേഷമാണ് കുര്യാക്കോസിനു മർദനം ഏൽക്കുന്നത്. ആക്രമണം തടയുന്നതിനിടയിൽ വ്യദ്ധയായ ജൂലൈറ്റിനും പരിക്കു പറ്റി.\nപുന്നപ്ര തെക്ക് ലോക്കൽ സമ്മേളനത്തിൽ ഔദ്യോഗിക പാനലിനെ തോൽപിച്ച് എൻ.പി.വിദ്യാനന്ദൻ ലോക്കൽ കമ്മിറ്റി സെക്രട്ടറിയായിരുന്നു. മർദനമേറ്റ ഫ്രെഡിയും ജാക്സനും ലോക്കൽ സമ്മേളന പ്രതിനിധികളായിരുന്നു.\nഔദ്യോഗിക പാനലിനെ തോൽപ്പിച്ചാണ് വിദ്യാനന്ദൻ ലോക്കൽ കമിറ്റി സെക്രട്ടറിയായത്. ഔദ്യോഗിക പക്ഷത്തെ പ്രവർത്തകർക്കാണു മർദനമേറ്റത്. പുന്നപ്രയിൽ സിപിഎം ഗ്രൂപ്പ് പോര് ഇതോടെ കൂടുതൽ ശക്തമായി. നാലു പേർക്കു മർദനമേറ്റ സംഭവത്തിൽ പുന്നപ്ര പോലീസ് കേസ് എടുക്കാൻ തയാറാകത്തതിലും പ്രതിഷേധം ശക്തമായിട്ടുണ്ട്\nat the CPM local convention\nHome invasion in Punnaprayil\nPrevious articleതോട്ടപ്പള്ളിയിലെ സജീവന്‍റെ തിരോധാനം നടന്ന് ഒന്നര മാസം കഴിഞ്ഞിട്ടും പോലീസ് അന്വേഷണം ഇരുട്ടിൽ\nNext articleമുല്ലപ്പെരിയാർ അണക്കെട്ടിലെ ജലനിരപ്പ് കേന്ദ്ര ജലകമ്മീഷൻ അംഗീകരിച്ച റൂൾ കെർവ് പ്രകാരം നിലനിർത്തണമെന്ന ഇടക്കാല ഉത്തരവ് തുടരുമെന്ന് സുപ്രീം കോടതി


ഏറ്റവും ചെറിയ വയര്‍ലെസ് ചാര്‍ജര് എല്.ജി പുറത്തിറക്കി\nMonday 11th March 2013 12:16pm\nമിനി ട്രക്കായ മാക്‌സിമോയുടെ നവീകരിച്ച പതിപ്പ് മാക്‌സിമോ പ്ലസ് മഹീന്ദ്ര ആന്‍ഡ് മഹീന്ദ്ര വിപണിയിലിറക്കി. ഫ്യുവല് സ്മാര്‍ട്ട് ടെക്‌നോളജിയാണ് മാക്‌സിമോ പ്ലസിന്റെ മുഖ്യ സവിശേഷത.\nഡാഷ് ബോര്‍ഡിലെ പ്രത്യേകം സ്വിച്ച് അമര്‍ത്തി കരുത്തും മൈലേജും ഇഷ്ടാനുസരണം തിരഞ്ഞെടുക്കാം. കയറ്റം കയറുമ്പോഴും കൂടുതല് ഭാരം വഹിക്കുമ്പോഴും പവര് മോഡിലിടാം.\nതല്‍സമയം 26 ബിഎച്ച്പി 55 എന്‍എം എന്‍ജിന് ശേഷി പൂര്‍ണ്ണമായും ലഭിക്കും. ഇക്കണോമി മോഡ് തിരഞ്ഞെടുക്കുമ്പോള് അധിക മൈലേജ് നല്‍കും വിധം എന്‍ജിന് ട്യൂണിങ് ക്രമീകരിക്കപ്പെടുന്നു. ലീറ്ററിനു 21.9 കിമീ മൈലേജ് ( എആര്‍എഐ സാക്ഷ്യപ്പെടുത്തിയത് ) ഇതു ഉറപ്പാക്കും. പഴയമോഡലിനിത് 20 കിമീ ആയിരുന്നു.\nകോമണ് റയില് സാങ്കേതികവിദ്യ ഉപയോഗിക്കുന്ന 909 സിസി രണ്ടു സിലിണ്ടര് ഡീസല് എന്‍ജിനാണ് മാക്‌സിമോ പ്ലസിന്. നാലു സ്പീഡ് മാനുവല് ഗീയര്‍ബോക്‌സുള്ള മിനിട്രക്കിന് മണിക്കൂറില് 70 കിമീ വരെ വേഗമെടുക്കാനാവുമെന്ന് നിര്‍മാതാക്കള് പറയുന്നു.\nപുതിയ മാക്‌സിമോയ്ക്ക് വീല് ബേസ് ഏകദേശം നാലിഞ്ച് കൂടുതലുണ്ട്.\nപുതിയ ഏഴു ലീഫ് സസ്‌പെന്‍ഷനാണ് പിന്നിലെ ചക്രങ്ങള്‍ക്ക്. തന്മൂലം ഭാരവാഹക ശേഷി പഴയതിലും 50 കിലോ ഗ്രാം കൂടിയിട്ടുമുണ്ട്. 850 കിലോ ഗ്രാം ഭാരം വഹിക്കാനാവും മാക്‌സിമോ പ്ലസിന്. ഫുള് ലോഡ് ഉള്ളപ്പോള് മികച്ച നിയന്ത്രണവും ഈ പരിഷ്‌കാരങ്ങള് നല്‍കം.\nപൂണെയ്ക്കടുത്ത് ചകനിലെ മഹീന്ദ്ര ഫാക്ടറിയില് നിര്‍മിക്കുന്ന മാക്‌സിമോ പ്ലസിന് ബിഎസ്3, ബിഎസ്4വകഭേദങ്ങളുണ്ട്.\nഇവയ്ക്ക് താനെയിലെ എക്‌സ് ഷോറൂം വില യഥാക്രമം 3.40 ലക്ഷം രൂപ , 3.49 ലക്ഷം രൂപ. രണ്ടു വര്‍ഷം അല്ലെങ്കില് 60,000 കിമീ ഏതാണോ ആദ്യം എന്ന ക്രമത്തില് വാറന്റി മാക്‌സിമോ പ്ലസിനു നിര്‍മാതാക്കള് നല്‍കുന്നുണ്ട്.\nMaxximo Mini Truck


സൂക്ഷിക്കുക, താങ്കള് പരിധിക്കുള്ളിലാണ്; പറയുന്നത് മൃഗങ്ങളുടെ അധികാര പരിധിയെക്കുറിച്ചാണ് | Possessive and Territorial Aggression in Dogs\nസൂക്ഷിക്കുക, താങ്കള് പരിധിക്കുള്ളിലാണ്; പറയുന്നത് മൃഗങ്ങളുടെ അധികാര പരിധിയെക്കുറിച്ചാണ്\nഡോ. പി. ബിജു July 20, 2021 01:29 PM IST\nമൃഗങ്ങള്‍ക്കെന്ത് അധികാരപരിധി? ഇത് നമ്മളെ എങ്ങനെ ബാധിക്കും?\nഅവര് പെരുമാറുന്ന പ്രദേശമാണ് അവരുടെ അധികാര പരിധി\nവളര്‍ത്തുമൃഗങ്ങളുടെ അധികാരപരിധിയില് മറ്റൊരു ജീവി സ്ഥാനം പടിച്ചാലുണ്ടാകുന്ന പ്രശ്‌നങ്ങളും അവയ്ക്കുള്ള പരിഹാരവും\nപറയാന് പോകുന്നത് മൃഗങ്ങളുടെ അധികാര പരിധിയെക്കുറിച്ചാണ്. പൊലീസ് സ്റ്റേഷന് ഉള്‍പ്പെടെയുള്ള സ്ഥാപനങ്ങളുടെ അധികാരപരിധിയെക്കുറിച്ചു നമ്മള് മനസ്സിലാക്കിയിട്ടുണ്ട്. എന്നാല്, മൃഗങ്ങള്‍ക്കെന്ത് അധികാരപരിധി? ഇത് നമ്മളെ എങ്ങനെ ബാധിക്കും?\nനിയമപരമായ അധികാരപരിധി ഒരു പൗരനു സംരക്ഷണം നല്‍കുമ്പോള് ഇവിടെ പരാമര്‍ശിക്കുന്ന അധികാരപരിധി സുരക്ഷിതബോധം നല്‍കുന്ന പ്രത്യേക മേഖലയാണ്. എല്ലാ ജീവികള്‍ക്കും ഇതുണ്ടെങ്കിലും ചില മൃഗങ്ങള് തങ്ങളുടെ അധികാരപരിധി സംരക്ഷിക്കുന്നതില് കൂടുതല് ജാഗരൂകരാണ്.\nനമ്മുടെ വീട്ടില് ഒരു നായ അല്ലെങ്കില് പൂച്ച ഉണ്ടെന്നിരിക്കട്ടെ. വീട്ടിലുള്ളവരുടെ ഗന്ധം, വീടിന്റെ ഇതര ക്രമീകരണങ്ങള്, വീട്ടിലെ പതിവുകള്, ഭക്ഷണരീതികള്, സാധാരണ ഉപയോഗിക്കുന്ന ഭക്ഷ്യവസ്തുക്കള് ഒക്കെ ഈ ജീവികള്‍ക്ക് പരിചിതമാണ്. വീട്ടിനുള്ളിലോ പുറത്തോ ഇവര്‍ക്കായി ഒരുക്കിയിരിക്കുന്ന പാര്‍പ്പി ടത്തില് ഇവര്‍ക്കു സുരക്ഷിതത്വം അനുഭവപ്പെടുന്നു, അല്ലെങ്കില് അതുമായി അവര് പൊരുത്തപ്പെടുന്നു. അങ്ങനെ അവര് പെരുമാറുന്ന പ്രദേശമാണ് അവരുടെ അധികാര പരിധി. ഈ പ്രദേശത്തു പുതുതായി ഒരു ജീവി എത്തുമ്പോള് മാത്രമാണ് ഇതൊരു പ്രശ്‌നമായി മാറുന്നത്.\nഉദാഹരണത്തിന്, ഒരു നായയുള്ള വീട്ടിലേക്ക് മറ്റൊരു നായ്ക്കുട്ടിയോ പൂച്ചയോ, പക്ഷിയോ കൊച്ചുകുട്ടികളോ കുറച്ചു ദിവസത്തേക്കോ സ്ഥിരമായോ താമസിക്കാന് എത്തുന്ന സാഹചര്യം. നായയ്ക്കു തന്റെ സുരക്ഷിതത്വബോധം നഷ്ടപ്പെടുന്നു. വീട്ടുകാരില്‍നിന്ന് ഇതുവരെ തനിക്കു ലഭിച്ച പരിഗണന ഇനിയുണ്ടാവില്ല എന്നൊരു തോന്നല് അതിനുണ്ടാകുന്നു. ഇതുമൂലം പുതുതായെത്തിയ അതിഥിയെ സംശയത്തോടെ കാണാന് തുടങ്ങുന്നു. അതിനോട് ശത്രുതാഭാവം ഉണ്ടാകാനുമിടയുണ്ട്. പുതിയ ആളിനെ പഴയ കക്ഷിയുടെ മുന്‍പില്‍വച്ചു താലോലിക്കുകയോ മറ്റോ ചെയ്താല് കാര്യം കൂടുതല് കുഴപ്പത്തിലാകുന്നു. നായയെ കൂട്ടില് അടച്ചിട്ടിരിക്കുകയാണെങ്കില് അധികം പ്രതികരിച്ചെന്നു വരില്ല. പക്ഷേ, തുറന്നുവിട്ടാല് നേരെ പോകുന്നത് പുതിയ ആളിനെ അന്വേഷിച്ചായിരിക്കും. പിന്നീട് സംഭവിക്കുന്നത് ആലോചിക്കാവുന്നതേയുള്ളൂ. എല്ലാവരും ഇങ്ങനെ ഹിംസാത്മകമായി പ്രതികരിക്കണമെന്നില്ല. ചിലരുടെ പ്രതികരണം മറ്റൊരു രീതിയിലായിരിക്കും. ഭക്ഷണമൊഴിവാക്കുക, ഉറക്കം നഷ്ടപ്പെടുക എന്നിങ്ങനെ. അപരിചിതരെ കാണുമ്പോള് നായ്ക്കള് കുരയ്ക്കുന്നതും അധികാരപരിധി സംരക്ഷണത്തിന്റെ ഭാഗമായാണ്.\nസ്വാഭാവിക ചുറ്റുപാടുകളില് വളരുമ്പോള് ചില മൃഗങ്ങള് കൂടുതല് അധികാര മനോഭാവം കാണിക്കുകയും മറ്റു ചില മൃഗങ്ങള് ഒതുങ്ങി നില്‍ക്കുകയും ചെയ്യും. എന്നാല് വീടുകളില് വളര്‍ത്തപ്പെടുമ്പോള് ലഭ്യമായ സൗകര്യങ്ങളില് ഒതുങ്ങേണ്ടി വരുന്നത് മൃഗങ്ങളെ കൂടുതല് സ്വാര്‍ഥരാക്കുകയും തങ്ങള്‍ക്ക് അസ്വസ്ഥത ഉണ്ടാക്കുന്നവയെ ഒഴിവാക്കാനുള്ള മനസ്ഥിതിയിലേക്ക് എത്തിക്കുകയും ചെയ്യും. അതിനാല് പുതുതായി മൃഗങ്ങളെ കൊണ്ടുവന്നാല് വീട്ടില് അതിനു മുന്‍പേയുള്ള മൃഗങ്ങള്‍ക്ക് തങ്ങളെ വീട്ടുകാര് അവഗണിക്കുന്നു എന്ന തോന്നല് ഉണ്ടാവാതെ നോക്കുക. പുതിയവയെ പഴയ ആളിന്റെ മുന്‍പില് വച്ചു ലാളിക്കുന്നതു നിര്‍ബന്ധമായും ഒഴിവാക്കുക. ഉടമയുടെ കരുതലും ക്ഷമയോടെയുള്ള ഇടപെടലും ഇത്തരം പ്രശ്‌നങ്ങള് ഉണ്ടാകാതിരിക്കുന്നതിനു സഹായകമാണ്.\nEnglish summary: Possessive and Territorial Aggression in Dogs


വരട്ടെ, മതേതരത്വത്തിന്റെ മഹാസഖ്യങ്ങള് – Chandrika Daily\nBy chandrika Tuesday January 17, 2017 18:44 pm\nവരട്ടെ, മതേതരത്വത്തിന്റെ മഹാസഖ്യങ്ങള്\nഫാസിസ്റ്റ് മാതൃകയിലുള്ള കടുത്ത സാമൂഹിക പ്രതിസന്ധിയിലൂടെ കടന്നുപോകുകയാണ് രാജ്യം. 2014ലെ തെരഞ്ഞെടുപ്പില് ഒറ്റക്ക് ഭൂരിപക്ഷം നേടിയ ബി.ജെ.പി തങ്ങളുടെ സവര്‍ണ അജണ്ടയുമായി ഇന്ത്യന് പൈതൃകത്തെയും ഭരണ ഘടനാമൂല്യങ്ങളെയും…\nഫാസിസ്റ്റ് മാതൃകയിലുള്ള കടുത്ത സാമൂഹിക പ്രതിസന്ധിയിലൂടെ കടന്നുപോകുകയാണ് രാജ്യം. 2014ലെ തെരഞ്ഞെടുപ്പില് ഒറ്റക്ക് ഭൂരിപക്ഷം നേടിയ ബി.ജെ.പി തങ്ങളുടെ സവര്‍ണ അജണ്ടയുമായി ഇന്ത്യന് പൈതൃകത്തെയും ഭരണ ഘടനാമൂല്യങ്ങളെയും ചവിട്ടിയരച്ചുകൊണ്ട് മുന്നോട്ടുപോകുകയാണ്. ഉത്തര്‍പ്രദേശ് അടക്കം അഞ്ച് സംസ്ഥാന നിയമസഭകളിലേക്ക് ഫെബ്രുവരി 11ന് തെരഞ്ഞെടുപ്പ് ആരംഭിക്കാനിരിക്കെ സമീപകാല സംഭവങ്ങള് ഇന്ത്യന് ജനതയുടെ മനോമുകുരങ്ങളിലേക്ക് തികട്ടി വരുന്നത് സ്വാഭാവികം. കഴിഞ്ഞ ഏതാനും ആഴ്ചത്തെ അശുഭ വാര്‍ത്തകള്‍ക്കുശേഷം പുറത്തുവരുന്ന വാര്‍ത്തകള് ഇന്ത്യയിലെ ജനാധിപത്യമതേതര വിശ്വാസികളെ സംബന്ധിച്ചിടത്തോളം ഏറെ പ്രതീക്ഷ നല്‍കുന്നവയാണ്. എന്തുകൊണ്ടും അതീവ നിര്‍ണായകമാണ് എല്ലാ കക്ഷികള്‍ക്കും രാജ്യത്തിനുതന്നെയും ഈ തെരഞ്ഞെടുപ്പ്. 2019ലെ പൊതു തെരഞ്ഞെടുപ്പിലേക്കുള്ള ചവിട്ടുപടി കൂടിയാണിത്. വലിയ നോട്ടുകള് ഒറ്റയടിക്ക് നിരോധിക്കുകയും പകരം ബാങ്കുകള് വഴി പണമെത്തിക്കാന് കഴിയാതിരുന്നതും മൂലം തൊഴില് നഷ്ടപ്പെട്ട് കടക്കെണിയിലായ ഗ്രാമീണര്‍ക്കുള്ള തുരുപ്പു ചീട്ടുകൂടിയാണ് 2017ലെ ബാലറ്റ്.\nഅടുത്ത മാസം തെരഞ്ഞെടുപ്പ് നടക്കുന്ന അഞ്ച് സംസ്ഥാനങ്ങളില് ഉത്തര്‍പ്രദേശിലാണ് ഏറ്റവും കൂടുതല് സീറ്റുകളില് -403- നിര്‍ണായക മല്‍സരം നടക്കുന്നത്. ബി.ജെ.പിക്കെതിരെ വോട്ടുകള് ഏകീകരിക്കപ്പെടുക എന്നതാണ് രാജ്യത്തെ സംബന്ധിച്ചിടത്തോളം പ്രധാനം. ലോക്‌സഭയിലേക്ക് രാജ്യത്തെ ഏറ്റവും കൂടുതല് അംഗങ്ങളെ -80- അയക്കുന്ന സംസ്ഥാനമായ ഇവിടെതന്നെയാണ് പിന്നാക്കക്കാരായ ഏറ്റവുംകൂടുതല് മുസ്‌ലിം-ദലിത് ജനവിഭാഗങ്ങള് അധിവസിക്കുന്നതും. ജനസംഖ്യാ കണക്കില് ലോകത്തെ ആറാം സ്ഥാനത്തുള്ള പ്രദേശമാണ് 20 കോടിയോളം ജനങ്ങളുള്ള ഉത്തര്‍പ്രദേശ്. ഇതില് 13 കോടിയോളം പേരാണ് ഏഴു ഘട്ടമായി വോട്ടെടുപ്പിന് പോകുന്നത്. ഉത്തര്‍പ്രദേശിനുപുറമെ പഞ്ചാബ്, മണിപ്പൂര്, ഉത്തരാഖണ്ഡ്, ഗോവ എന്നിവയാണ് മാര്‍ച്ച് എട്ടുവരെ വിവിധ ഘട്ടങ്ങളിലായി പോളിങ് ബൂത്തുകളിലേക്ക് പോകുന്നത്.\nപിതാവുമായുള്ള പിണക്കത്തെതുടര്‍ന്ന് പിളര്‍ന്ന് വന് പിന്തുണയോടെ സൈക്കിള് ചിഹ്നവുമായി തെരഞ്ഞെടുപ്പിന് തയ്യാറായിരിക്കുകയാണ് അഖിലേഷിന്റെ എസ്.പി. കോണ്‍ഗ്രസ് നേതാവ് ഗുലാം നബി ആസാദ് എസ്.പിയുമായി സഖ്യമുണ്ടെന്ന് പരസ്യമായി വെളിപ്പെടുത്തുകയുണ്ടായി. ബീഹാറിലേതുപോലെ ഒരു പ്രവിശാല തെരഞ്ഞെടുപ്പുസഖ്യമാണ് കോണ്‍ഗ്രസ് ഉള്‍പെടെയുള്ള മതേതര ചേരി ഇവിടെ ലക്ഷ്യമിടുന്നത്. അഖിലേഷും രാഹുല് ഗാന്ധിയും സഹോദരി പ്രിയങ്കയും നടി ഡിംപിള് കപാഡിയയും ഒരുമിച്ച് പ്രചാരണത്തിനിറങ്ങുന്നത് യുവാക്കളിലും വലിയ ആവേശമുണ്ടാക്കുമെന്ന കാര്യത്തില് സംശയമില്ല. മുസ്‌ലിംകളുടെ അമ്പതു ശതമാനത്തിലധികം പിന്തുണ എസ്.പിക്കാണ്. പാര്‍ട്ടി പിളര്‍ന്നെങ്കിലും മുഖ്യമന്ത്രി അഖിലേഷിനെ തന്നെയാണ് ഇവര് തുണക്കുക എന്നാണ് റിപ്പോര്‍ട്ടുകള്. 2014ലെ ലോക്‌സഭാതെരഞ്ഞെടുപ്പില് കോണ്‍ഗ്രസ്, എസ്.പി, ബി.എസ്.പി പാര്‍ട്ടികള് ഒറ്റക്കൊറ്റക്ക് മല്‍സരിച്ചതാണ് മൊത്തമുള്ള എണ്‍പതില് 72 സീറ്റുകള് വരെ നേടാന് ബി.ജെ.പിക്കായതും അതുവഴി കേന്ദ്ര ഭരണം പിടിച്ചതും.\nബീഹാറില് ബി.ജെ.പി സഹായത്തോടെ ഭരിച്ചെങ്കിലും 2015ല് നിതീഷ് കുമാറിന്റെയും ലാലു യാദവിന്റെയും കോണ്‍ഗ്രസിന്റെയും നേതൃത്വത്തില് കേവല താല്‍പര്യങ്ങള് മാറ്റിവെച്ചുകൊണ്ടുണ്ടാക്കിയ മതേതര മഹാസഖ്യം ബി.ജെ.പിയെ തറപറ്റിച്ചത് നാം കണ്ടതാണ്. 178 സീറ്റ് മഹാസഖ്യം നേടിയപ്പോള് കേന്ദ്ര ഭരണ മുന്നണിക്ക് വെറും 58 കൊണ്ട് തൃപ്തിയടയേണ്ടിവന്നു. ഇടതുപക്ഷം മാത്രമാണ് ഈ മഹാസഖ്യത്തില് നിന്ന് വിട്ടുനിന്നത്. ഗുജറാത്തിലടക്കം കുളം കലക്കി മീന്‍പിടിക്കുന്ന മോദിയെയാണ് നമുക്ക് പരിചിതം. 1992ല് രാജ്യത്തിന് ഏറ്റവും വലിയ സങ്കടവും നാണക്കേടുമുണ്ടാക്കിയ ബാബരി മസ്ജിദ് തകര്‍ത്ത സംസ്ഥാനമാണ് ഫൈസാബാദ് അടങ്ങുന്ന ഉത്തര്‍പ്രദേശ്. അവിടെയിപ്പോള് രാമക്ഷേത്ര നിര്‍മാണത്തിന് കോപ്പുകൂട്ടുകയാണ് സംഘപരിവാര്. 2013ല് മുസഫര് നഗറില് സംഘ്പരിവാര് നടത്തിയ കലാപത്തില് നൂറോളം പേര് കൊലചെയ്യപ്പെട്ടു. പതിനായിരക്കണക്കിന് മുസ്്‌ലിംകള്‍ക്കാണ് നാടു വിടേണ്ടിവന്നത്. മുസഫര്‍നഗര് കലാപത്തിന് നേതൃത്വം നല്‍കിയ സംഗീത് സോം, രോഹിത് റാന എന്നിവര്‍ക്ക് ആദ്യഘട്ടത്തില് തന്നെ വീണ്ടും സീറ്റ് നല്‍കി ആദരിച്ചിരിക്കുകയാണ് ബി.ജെ.പി. ഉത്തര് പ്രദേശിലെതന്നെ ദാദ്രിയിലാണ് രണ്ടു വര്‍ഷം മുമ്പ് രാജ്യത്തെ ഞെട്ടിച്ചുകൊണ്ട് ഒരു മുസ്‌ലിം മധ്യവയസ്‌കനെ ബീഫ് സൂക്ഷിച്ചുവെന്ന ഇല്ലാത്ത കുറ്റംചുമത്തി കല്ലെറിഞ്ഞുകൊന്നത്. ഗോ രക്ഷക് ദള് എന്ന സംഘടന രാജ്യത്തുടനീളം ഇന്ത്യാക്കാര് എന്തു ഭക്ഷിക്കണമെന്ന് തീരുമാനിക്കുന്നു. ദലിതുകളുടെ കുലത്തൊഴിലായ കന്നുകാലികളുടെ തോല് ഉരിച്ചെടുക്കുന്ന വരുമാനം തന്നെ തടയുന്ന രീതിയിലാണ് ഉത്തരേന്ത്യയിലാകമാനം ഹാലിളക്കം സൃഷ്ടിച്ചുകൊണ്ട് ‘ബീഫ് നരവേട്ട’ നടന്നത്.\nബി.ജെ.പി എം.പിമാരായ സാക്ഷി മഹാരാജ്, യോഗി ആദിത്യനാഥ്, സുബ്രഹ്മണ്യസ്വാമി, സംഘ്‌നേതാക്കളായ പ്രവീണ് തൊഗാഡിയ, ആനന്ദ് ഹെഗ്‌ഡെ, ബാബുലാല്, സാധ്വി പ്രാഞ്ചി, സാധ്വി നിരഞ്ജന് ജ്യോതി, ഗിരിരാജ് കിഷോര് തുടങ്ങിയവര് വിഷ പ്രഭാഷണങ്ങള്‍ക്ക് പേരുകേട്ടവരാണ്. കേരളത്തിന്റെ മഹത്തായ പൈതൃകം കെടുത്തുംവിധം ബി.ജെ.പി സംസ്ഥാന ജനറല് സെക്രട്ടറിമാരിലൊരാള് എം.ടിയെ അപഹസിക്കുകയും സംവിധായകന് കമലിനോട് രാജ്യം വിടാന് ആവശ്യപ്പെടുകയും ചെയ്തു. ഇതിനെ ചോദ്യംചെയ്ത മറ്റൊരു നേതാവിനോട് വിശദീകരണം ചോദിക്കുകയാണ് നേതൃത്വം ചെയ്തത്.\nസമാജ് വാദിയും കോണ്‍ഗ്രസും നിതീഷ്‌കുമാറിന്റെ ജനതാദള് യുണൈറ്റഡ്, തൃണമൂല്, അജിത് സിങിന്റെ രാഷ്ട്രീയലോക്ദള് എന്നിവയും മുസ്്‌ലിം ലീഗുമൊക്കെ ചേര്‍ന്നുകൊണ്ടുള്ള സഖ്യം ബീഹാറിലേതുപോലെ രൂപപ്പെടുമെന്നുതന്നെയാണ് ഇതുവരെയുള്ള സൂചനകള്. ബി.ജെ.പിയോട് ശക്തമായ വൈരമുണ്ടെങ്കിലും ഈ സഖ്യത്തില് ചേരാതെ സ്വന്തമായി ഭരണം പിടിക്കാമെന്നാണ് മായാവതി ലക്ഷ്യമിടുന്നത്. ഇത് ആര്‍ക്കാണ് ഗുണം ചെയ്യുകയെന്ന് മായാവതി മനസ്സിലാക്കണം. മുലായത്തെ മെരുക്കിയെടുക്കാന് കഴിയണം. പഞ്ചാബില് നിലവിലെ അകാലിദള്-ബി.ജെ.പി സഖ്യസര്‍ക്കാരിനെതിരെയാണ് ഭരണ വിരുദ്ധ വികാരമുള്ളത്. കഴിഞ്ഞ ദിവസം കോണ്‍ഗ്രസില് ചേര്‍ന്ന മുന് ക്രിക്കറ്റ് താരവും ബി.ജെ.പി എം.പിയുമായിരുന്ന നവജ്യോത്‌സിങ് സിദ്ദു പാര്‍ട്ടി അണികളില് പുത്തനുണര്‍വാണ് സൃഷ്ടിച്ചിട്ടുള്ളത്. ഗോവയിലും മണിപ്പൂരിലും ഝാര്‍ഖണ്ഡിലും കനത്ത പോരാട്ടം നടത്താന് മതേതര സഖ്യത്തിനായാല് അത് ഇന്ത്യയുടെ ഭാവിക്കുതന്നെ വലിയ മുതല്‍കൂട്ടാകുമെന്ന കാര്യത്തില് സംശയമില്ല.


കര്‍ണാടകമദ്യവുമായി റിട്ട. അധ്യാപികയും യുവാവും അറസ്റ്റിലായി | rtd. Teacher and youth held with karnataka liquor\nകര്‍ണാടകമദ്യവുമായി റിട്ട. അധ്യാപികയും യുവാവും അറസ്റ്റിലായി\n95 പാക്കറ്റുകളിലായി കൊണ്ടുവന്ന 8.55 ലിറ്റര് മദ്യവും ഇവര് സഞ്ചരിച്ച കാറും ഉദ്യോഗസ്ഥര് കസ്റ്റഡിയിലെടുത്തിട്ടുണ്ട്. മാനന്തവാടി കോടതയില് ഹാജരാക്കിയ ഇരുവരെയും റിമാന്റ് ചെയ്തു.\nMananthavady, First Published Jun 8, 2021, 2:25 PM IST\nകല്‍പ്പറ്റ: കര്‍ണാടക-വയനാട് അതിര്‍ത്തികളായ ബാവലിയിലും കാട്ടിക്കുളത്തും എക്സൈസ് നടത്തിയ പരിശോധനയില് കര്‍ണാടക മദ്യവുമായി റിട്ട. അധ്യാപികയും യുവാവും പിടിയിലായി. ചെന്നലായി മാവുങ്കല് വീട്ടില് ഇ.എം. റീത്ത (62), ചോയിമൂല ആലഞ്ചേരി ആസിഫ് പാഷ (33) എന്നിവരെയാണ് എക്സൈസ് എന്‍ഫോഴ്സ്മെന്റ് ആന്റ് ആന്റി നാര്‍കോട്ടിക് സ്പെഷ്യല് സ്‌ക്വാഡ് അറസ്റ്റ് ചെയ്തത്. 95 പാക്കറ്റുകളിലായി കൊണ്ടുവന്ന 8.55 ലിറ്റര് മദ്യവും ഇവര് സഞ്ചരിച്ച കാറും ഉദ്യോഗസ്ഥര് കസ്റ്റഡിയിലെടുത്തിട്ടുണ്ട്.\nമാനന്തവാടി കോടതയില് ഹാജരാക്കിയ ഇരുവരെയും റിമാന്റ് ചെയ്തു. 'ഓപ്പറേഷന് ലോക്ഡൗണ്' എന്ന് പേരിട്ടായിരുന്നു വിശദമായ പരിശോധന അധികൃതര് ആരംഭിച്ചത്. അവശ്യവസ്തുക്കളുടെ മറവിലും മറ്റുമായി സംസ്ഥാനത്തേക്ക് മദ്യം-മയക്കുമരുന്ന് എത്തിക്കുന്നുണ്ടെന്ന വിവരത്തിന്റെ അടിസ്ഥാനത്തില് എല്ലാ ചെക്പോസ്റ്റുകളിലും കര്‍ശനമായ പരിശോധനയാണ് നടത്തുന്നത്. തമിഴ്നാടും കര്‍ണാടകയില് നിന്നുള്ള വാഹനങ്ങള് തടഞ്ഞ് ചരക്കുകളും മറ്റും പരിശോധിച്ചാണ് കടത്തിവിടുന്നത്.\nമഞ്ചേശ്വരത്ത് 450 ലിറ്റർ കർണാടക മദ്യവുമായി യുവാവ് പിടിയിൽ\nമദ്യകടകള്‍ക്ക് മുന്നില് പൊലീസിന് 'ഓവര് ഡ്യൂട്ടി', ക്യൂ നിയന്ത്രിക്കാനാകുന്നില്ല; കര്‍ണാടകയിലെ ദൃശ്യങ്ങൾ


നോട്ട് നിരോധന സമയത്ത് കേരളത്തിന് താങ്ങായത് പ്രവാസിപ്പണം - Rose Malayalam | Rose Malayalam\nനോട്ട് നിരോധന സമയത്ത് കേരളത്തിന് താങ്ങായത് പ്രവാസിപ്പണം\nUpdated on 08-11-2017 at 7:44 am\nനോട്ട് നിരോധനം ഏല്‍പ്പിച്ച ആഘാതത്തില് കേരളത്തിന് താങ്ങായത് പ്രവാസികളുടെ പണം. പണച്ചുരുക്കത്തില് നട്ടം തിരിഞ്ഞ വിപണിക്ക് ഇത് ആശ്വാസം പകര്‍ന്നു. സമ്പദ്ഘടനയെ തകര്‍ച്ചയില്‍നിന്ന് രക്ഷിക്കാന് പ്രവാസികള് അയച്ച പണം സഹായകമായെന്ന് ധനകാര്യ വിദഗ്ധര് പറയുന്നു. നോട്ട് നിരോധനം പ്രഖ്യാപിച്ച ആദ്യദിനങ്ങളില് പ്രവാസി പണം കേരളത്തിലേക്ക് വരുന്നതില് കുറവുണ്ടായി. ബാങ്കുകളില്‍നിന്ന് പണം പിന്‍വലിക്കുന്നതിലെ ആശയകുഴപ്പവും ഇതിനു കാരണമായി. പിന്നീട് ബാങ്കുകളില് പ്രവാസി നിക്ഷേപം വര്‍ധിക്കുകയായിരുന്നു. വിപണിയെയും നിര്‍മാണ മേഖലയെയും ഇതു സജീവമാക്കി.\n2016 ജൂണ് 30ലെ കണക്കു പ്രകാരം 1,42,668 കോടി രൂപയായിരുന്നു പ്രവാസി നിക്ഷേപം. അത് ഇക്കൊല്ലം ജൂണ് ആയപ്പോള് 1,54,252 കോടിയായി. 11,584 കോടിയുടെ വര്‍ധന. എട്ട് ശതമാനമാണ് വളര്‍ച്ച നിരക്ക്. മൊത്തം നിേക്ഷപ വളര്‍ച്ച 12 ശതമാനമാണ്. അതേസമയം, ബാങ്കുകളില് നിേക്ഷപം ഉയര്‍ന്നപ്പോഴും വായ്പ നാലു ശതമാനം കണ്ട് ഇടിഞ്ഞു. േനാട്ട് അസാധുവായ ആദ്യ മൂന്നു മാസംകൊണ്ട് സംസ്ഥാന വരുമാനത്തില് 2000 േകാടിയുടെ കുറവാണ് വന്നത്. ജി.എസ്.ടി വന്നപ്പോള് ജൂലൈയില് മാത്രം 700കോടി രൂപ കുറഞ്ഞു. ഇതു വന് സാമ്പത്തിക ഞെരുക്കമാണ് സര്‍ക്കാറിനുമുണ്ടാക്കിയത്.\nസംസ്ഥാനത്തെ അസംഘടിത-സേവന-കാര്‍ഷിക മേഖലകളില് നോട്ട് നിരോധനം വലിയ പ്രയാസം സൃഷ്ടിച്ചു. റബര് നാണ്യവിളകളുടെ വില തകര്‍ച്ചയോടെ കാര്‍ഷിക മേഖല ദശാബ്ദത്തിെേലറയായി പ്രതിസന്ധിയിലാണ്. നോട്ട് നിരോധനത്തോടെ പരമ്പരാഗത മേഖല കൂടി തകര്‍ന്നു. സഹകരണ മേഖലയെ മാറ്റി നിര്‍ത്തിയത് പ്രതിസന്ധിക്ക് ആക്കം കൂട്ടി. കര്‍ഷകരുടെ വരുമാനം കുറഞ്ഞു. പലരുംസ്ഥാപനങ്ങള് നടത്തികൊണ്ടു പോകാന് കഴിയാത്ത സ്ഥിതിയിലായി.\nവരുമാനം കുറഞ്ഞതോടെ ചെറുകിട സ്ഥാപനങ്ങള് പലതും പൂട്ടി. ഉല്‍പാദനം കുറഞ്ഞു. കൃഷിയില് വന് തിരിച്ചടി നേരിട്ടു. ഇവയെല്ലാം സംസ്ഥാനെത്ത ഇക്കൊല്ലത്തെ വളര്‍ച്ച നിരക്കില് കുറവ് വരുത്തും. വിപണിയില് കൂടുതല് പണമിറക്കി മാന്ദ്യത്തില്‍നിന്ന് കരകയറുക എന്ന തന്ത്രമാണ് സംസ്ഥാനം പരീക്ഷിച്ചത്. കിഫ്ബി ഇതിന് വഴിയായികൊണ്ടു വന്നു. അവ പൂര്‍ണമായും പ്രയോഗികമായിട്ടില്ല. നോട്ട് നിരോധനത്തിനു മുമ്പുതന്നെ തളര്‍ച്ച നേരിട്ടിരുന്ന റിയല് എസ്റ്റേറ്റ് മേഖലയുടെ നെട്ടല്ല് തകര്‍ന്നു. ജനം ഈ മേഖലയില് നിക്ഷേപമെന്ന നിലയില് പണം മുടക്കുന്നത് കുറച്ചു. ഇതെല്ലാം തൊഴില് മേഖലയെ കാര്യമായി ബാധിച്ചു.


ആസുരതാളങ്ങള്‍ക്കൊരാമുഖം – ചായില്യം\nതെയ്യം: വടക്കന്‍കേരളത്തിന്റെ തനതുകലാരുപത്തില് പേരും പ്രസിദ്ധിയുമാര്‍ജിച്ച കലാരൂപം! മനയോലയും ചായില്യവും ചാലിച്ച് കടും വര്‍ണങ്ങളാല് മുഖത്തെഴുതി, എരിയുന്ന നെരിപ്പോടുകള്‍ക്കു വലംവെച്ച് ഭക്തര്‍ക്കു അരിയും പൂവും നല്‍കി, അസുരവാദ്യത്തിന്റെ താളച്ചുവടുകള്‍ക്കു പദം പറഞ്ഞ് ഉറഞ്ഞാടുന്ന തെയ്യക്കോലങ്ങള്…! അടിച്ചമര്‍ത്തപ്പെട്ട ആദി ദ്രാവിഡന്റെ ആത്മസ്ഥൈര്യത്തിന്റെ കഥ മുതല്, അനീതിക്കെതിരെ പടനയിച്ച ആദിമ വിപ്ലവകാരികളുടെ ഒളിമങ്ങാത്ത ഓര്‍മ്മകളുടെ തിളക്കംകൂടിയാണ് ഓരോ തെയ്യക്കോലങ്ങളും. സവര്‍ണതയുടെ സുഖസൌകര്യങ്ങള് വിട്ട് അധ:സ്ഥിതരുടെ കണ്ണീരകറ്റാന് ഇറങ്ങിത്തിരിച്ചവര് തൊട്ട് ചാളക്കുടിയില് നിന്നുയര്‍ന്നുവന്ന് ഒരു സമൂഹത്തിന്റെ തന്നെ പ്രതീക്ഷയായി മാറിയ വീരപുരുഷന്‍മാര് വരെ ഉണ്ട് അക്കൂട്ടത്തില്. ഇതൊരു അനുഷ്‍ഠാനമാണ്. തെളിഞ്ഞ ഭക്തിയും കറകളഞ്ഞ വിശ്വാസവുമാണിതിന്റെ ഇതിന്റെ അടിത്തറ.\nപീഢനത്തിനും അപമാനത്തിനുമിരയാകേണ്ടിവന്ന ഒരു പാവം കന്യകയുടെ കഥയാണിത്… പുരുഷമേല്‍ക്കോയ്‍മയുടെ കൊടുംതീയില് ഒരുപിടിചാമ്പലായിമാറി, പിന്നീട് ഉഗ്രരൂപിണിയായി ഉയര്‍ത്തെണീറ്റ രായമംഗലത്തുമനയിലെ കൊച്ചുതമ്പുരാട്ടിയുടെ കഥ! അറിവുകൊണ്ട് വിജയം നേടിയപ്പോള് അപവാദ പ്രചരണം നടത്തി സമൂഹം ഭ്രഷ്ട് കല്‍പ്പിച്ചതിനാല്, അപമാനഭാരത്താല് അഗ്നിയില് ജീവന് ഹോമിച്ച വിദ്യാസമ്പന്നയായ ബ്രഹ്മണകന്യകയാണ് മുച്ചിലോട്ടു ഭഗവതി. ഈ തെയ്യത്തിന്റെ പുരാവൃത്തം അറിയാന് ആഗ്രഹം ഉള്ളവരെ ഇങ്ങോട്ടു ക്ഷണിക്കുന്നു.\nകുറിച്യരെ ഒന്നിച്ചു നിര്‍ത്താനും പഴശ്ശിരാജവംശത്തിന്റെ ചൂഷണത്തില് നിന്നും കുറിച്യരെ മോചിപ്പിക്കുന്നതിനുംവേണ്ടി പോരാടിയ ഒരു ധീരയോധാവിന്റെ ചരിത്രമുണ്ട് താളിയോലകളില്. നാടുകാര് ബഹുമാനപുരസ്സരം അദ്ദേഹത്തെ മുത്തപ്പനെന്നു വിളിച്ചു പോന്നു. കീഴ്‍ജാതിക്കാരുമായ് ചേര്ന്ന് അവര്‍ക്കുവേണ്ടിപോരാടിയ ആ ധീരയോധാവിന്റെ സ്മരണയാണ് മുത്തപ്പനെന്ന തെയ്യക്കോലത്തിലൂടെ അനാവൃതമാവുന്നത്. പാടിപ്പതിഞ്ഞ പുരാവൃത്തങ്ങള് അവനോടുള്ള സ്നേഹാദരങ്ങള് മാത്രമായി കണക്കാക്കിയാല് മതി. പുരാവൃത്തങ്ങള്‍ക്കപ്പുറം ത്യാഗോജ്വലമായ ഒരു ജീവിതതപസ്യയുടെ സ്മരണപുതുക്കലാണ് ശ്രീ മുത്തപ്പന്റെ തെയ്യക്കോലം. അധ:സ്ഥിതര്‍ക്കുവേണ്ടി ഇല്ലം വിട്ടിറങ്ങി അവരോടൊപ്പം ജീവിച്ച് അവരുടെ സമരപോരാട്ടങ്ങള്‍ക്കു പുതിയ വ്യാഖാനങ്ങള് നല്‍കിയ വ്യക്തിയാണ് ചരിത്രത്തിലെ മുത്തപ്പന്. അവസനാകാലത്ത് മുത്തപ്പന് താമസിച്ചത് കുന്നത്തൂര്‍പാടിയെന്ന സ്ഥലത്തായിരുന്നു എന്നു കരുതപ്പെടുന്നു. എങ്കിലും പറശ്ശിനിക്കടവു മഠപ്പുര മുത്തപ്പന്റെ സജീവസാന്നിദ്ധ്യത്താല് പ്രസിദ്ധമായിത്തീര്‍ന്നു. അവിടെ എത്തുന്ന ഭക്തജനങ്ങള് ഇന്നും മദ്യവും മീനുമാണ് മുത്തപ്പനു കാണിക്കയായി വെയ്‍ക്കുന്നത്. മുത്തപ്പന്റെ കെട്ടിക്കോലത്തിലൂടെ താന് പണ്ടുനയിച്ച നായാട്ടും മധുപാന‌വും ഒക്കെ പുനര്‍ജനിക്കുകയാണ്. കോലത്തുനാടിന്റെ ആത്മസാക്ഷാത്‍കാരമാണു മുത്തപ്പന്. അവരുടെ ഏതാപത്തിലും മുത്തപ്പന് കൂടെയുണ്ടെന്നൊരു വിശ്വാസം. കേരളത്തില് ജൈനമതക്കാര് തങ്ങളുടെ ദേവനായ തീര്‍ത്ഥങ്കരനേയും ബുദ്ധമതക്കാര് ബുദ്ധനേയും (ശ്രീബുദ്ധനുള്‍പ്പടെ) മുത്തന്, മുത്തപ്പന്, എന്നൊക്കെ വിളിച്ചിരുന്നു. മുക്തന് എന്നതിന്‍റെ ഗ്രാമ്യമാണ് മുത്തന്. ആ വഴിയിലൂടെ ചിന്തിക്കില് ശക്തമായ ഒരു ബുദ്ധമതാടിത്തറ കൂടി നമുക്കിവിടെ കാണാനാവും. ജൈന ബുദ്ധമതങ്ങളുടെ അധഃപതനത്തിനുശേഷം കുറേയധികം പേര് ക്രിസ്തുമതാനുയായികളായി. ഇത്തരത്തിലാണ് മലയാറ്റൂരിലെ ക്രിസ്ത്യന് പള്ളിയില് മുത്തപ്പനെ ആരാധിക്കുന്നത്. മുത്തപ്പന് തെട്ടത്തിന്റെ സംഭവബഹുലമായ പുരാവൃത്തം ഇവിടെ കൊടുത്തിരിക്കുന്നു. പാടിപ്പഴകി വന്ന കഥകളായി മാത്രം ഇതിനെ കാണുക ഇതേ ലേഖനം ഇംഗ്ലീഷിൽ വായിക്കാൻ ഈ ലിങ്ക് ക്ലിക്ക് ചെയ്യുക.\nആത്മബോധത്തിന്റെ അന്ത:സത്ത വ്യക്തമാക്കുന്നതാണ് പൊട്ടന് തെയ്യത്തിന്റെ ഇതിവൃത്തം. പ്രാപഞ്ചികതത്ത്വങ്ങള് വാരിവിതറിയ പുലയനുമുമ്പില് നമിച്ചുനില്‍ക്കേണ്ടിവന്ന അദ്വൈതശില്പിയായ സ്വാമി ശങ്കരാചാര്യരുടെ കഥ ഓര്‍ക്കുന്നില്ലേ. അതാണ് പൊട്ടനാട്ടത്തിന്റെ പുരാവൃത്തത്തിനാധാരം. പുലയര് തൊട്ട് ബ്രാഹ്മണര് വരെയുള്ളവര് ആരാദിച്ചുവരുന്ന ദൈവമാണിത്. ദൃഡമായ ശൈവപുരാവൃത്തത്താല് നിര്‍മ്മിതം. പുലയര്‍ക്കെന്നപോലെ മലയര്‍ക്കും ഈ തെയ്യം കുടുംബദേവതയാണ്. എങ്കിലും പൊട്ടന് തെയ്യം ചിറവന്, പാണന് തുടങ്ങിയ സമുദായക്കാരും കെട്ടാറുണ്ട്.പൊട്ടന് തെയ്യത്തിന്റെ പുരാവൃത്തകഥ വിശദമായി ഇവിടെ ഉണ്ട്. വായിക്കുക.\nശുദ്ധനും നിരപരാധിയുമായ തീയ്യച്ചെറുക്കന്റെ അചഞ്ചലഭക്തിയില് സ്ഥിതികാരകനായ മഹാവിഷ്‍ണു പ്രത്യക്ഷനാവുകയാണിവിടെ. പരദേവത/പരിദേവതയായി ജാതിഭേദമന്യേ പാലന്തായിക്കണ്ണനെന്ന ആ വൈഷ്‍ണവന് പുനര്‍ജനിക്കുന്നു.\nത്രിമൂര്‍ത്തിസങ്കല്‍പ്പത്തില് മഹാദേവനാണ് ഏറ്റവും കൂടുതൽ തെയ്യസങ്കല്‍പ്പങ്ങളുള്ളത്. നായാടി നടന്ന ആദിമ‌ദ്രാവിഡന്റെ ആത്മവീര്യത്തിനുതകുന്നതായിരുന്നു ഓരോ ശൈവപുരാവൃത്തങ്ങളും. പുലിത്തോലണിഞ്ഞ്, പമ്പിനെ മാലയായി ചൂടി ചുടലഭസ്‍മവുമണിഞ്ഞു നടക്കുന്ന മഹാദേവസങ്കല്‍പ്പം ആ നായാട്ടുസമൂഹത്തിന് എന്തുകൊണ്ടും ചേരുന്നതായിരുന്നു. മദ്യമാംസാദികള് അവനുകാണിക്കയാവുന്നതും അതുകൊണ്ടുതന്നെ.\nഭംഗിയുള്ള മുഖത്തെഴുത്തും കുരുത്തോലകൊണ്ടുള്ള വലിയ ഉടയാടയും ഈ തെയ്യത്തിന്റെ പ്രത്യേകതകളാണ്. രാത്രിയില് തന്നെ “കുളിച്ചാറ്റം” എന്നറിയപ്പെടുന്ന വെള്ളാട്ടത്തിന്റെ പുറപ്പാടുണ്ടാവും. തെയ്യം കെട്ടേണ്ടയാള് ചില പ്രത്യേക ആടയാഭരണങ്ങളോടെ ആട്ടക്കളത്തിലിറങ്ങുന്ന ചെറിയൊരു ചടങ്ങാണിത്.(വെള്ളാട്ടങ്ങളെ കുറിച്ച് വ്യക്തമായി പിന്നീട് പോസ്‍റ്റ് ചെയ്യുന്നതാണ്.)ഒറ്റക്കോലരൂപത്തിലും വിഷ്‍ണുമൂര്‍ത്തിയെ കെട്ടിയാടിക്കുന്നു. വലിയ നിരിപ്പുണ്ടാക്കി അഗ്നിയില് വീഴുന്ന ഒരു കെട്ടിക്കോലം കൂടിയാണിത്. വിഷ്‍ണുമൂര്‍ത്തിയുടെ അഗ്നിപ്രവേശം അല്പം ഭയാനകമായൊരു പ്രക്രിയയാണ്. അനേകം വെളിച്ചപ്പാട‌മാര് അകമ്പടിക്കാരായുണ്ടാകും. മിക്കസ്ഥലങ്ങളിലും തൊണ്ടച്ചന്‍മാരുടെ ഒരു വെളിച്ചപ്പാടനെങ്കിലും വിഷ്‍ണുവിന്റെ അകമ്പടിയായി വേണമെന്നുണ്ട്. ഒറ്റക്കോലങ്ങള് പൊതുവേ രാത്രികളിലാണുണ്ടാവുക. വയലുകളിലാണിത് അരങ്ങേറുന്നത്. വയലിന്റെ നടുക്ക് വലിയൊരു നിരിപ്പ് ജ്വലിച്ചു നില്‍പ്പുണ്ടാവും. പുലര്‍ച്ചയോടെ അതുകത്തിയമര്‍ന്ന് കനല്‍ക്കട്ടകളായിമാറിയിരിക്കും. ആ നേരത്താണ് വിഷ്ണുമൂര്‍ത്തിയുടെ അഗ്നിപ്രവേശം.\nമലയസമുദായക്കാര് മാത്രമേ വിഷ്‍ണുമൂര്‍ത്തിയെ കെട്ടാറുള്ളൂ. വിഷ്‍ണുമൂര്‍ത്തിയെ കെട്ടുന്ന ആള്‍ക്ക് അടയാളം കൊടുക്കുന്നതും ഒരു ചെറിയ ചടങ്ങാണ്. ഇന്നയാളെത്തന്നെ വിഷ്‍ണുമൂര്‍ത്തിയായി കെട്ടണമെന്ന ഒരാളെ പറഞ്ഞേല്‍പ്പിക്കുന്ന ചടങ്ങാണിത്. ഒറ്റക്കോലയിടങ്ങളിലും മറ്റും ഇരുചെയ്യേണ്ടത് തീയ്യസമുദായത്തിലെ ഒരു കാരണവരാണ്. വീടുകളിലാണ് തെയ്യം ആടിക്കേണ്ടതെങ്കില് വീട്ടുകാരണവരാണ് മ‌ലയന്‍പണിക്കര്‍ക്ക് അടയാളം കൊടുക്കേണ്ടത്. പാലന്തായി കണ്ണന്റെ കഥനകഥയും വിഷ്‌ണുമൂര്‍ത്തി തെയ്യത്തിന്റെ മിത്തും ഇവിടെ കൊടുത്തിരിക്കുന്നു\nശിവാംശത്തില്‍നിന്നും ഉടലെടുത്ത മറ്റൊരു മൂര്‍ത്തീരൂപമാണ് കുട്ടിച്ചാത്തന്. ശിവന് ഒരു ദ്രാവിഡദേവനാണ്. ആര്യന്‍മാരായ ബ്രാഹ്മണര് മധ്യേഷ്യാഭാഗങ്ങളില് നിന്നും ഇന്നത്തെ അഫ്‍ഗനിസ്ഥാന് വഴി ഭാരതത്തിലേക്കു വന്‍തോതില് കുടിയേറ്റം ചെയ്യപ്പെട്ട ഒരു കാലഘട്ടമുണ്ടായിരുന്നു. ആ യാത്രാവേളയിലുടലെടുത്ത ഭാഷയാണു പ്രൌഡഭാഷയായ സംസ്‍കൃതം. അതുകൊണ്ടുതന്നെ ഇംഗ്ലീഷുപോലുള്ള പാശ്ചാത്യഭാഷകള്‍ക്കും സംസ്‍കൃതത്തിനുമുള്ള പ്രകടമായ സാമ്യങ്ങളെ വിലയിരുത്തി ഇവയ്ക്കെല്ലാം മൂലരൂപമായ മറ്റൊരു ആദിമഭാഷയുണ്ടായിരുന്നു എന്നു ചില പഠനങ്ങള് വിലയിരുത്തുന്നു. ആര്യന്‍മാരുടെ പ്രധാനദേവന്, ദേവകളുടെയൊക്കെ രാജാവായ ദേവേന്ദ്രനായിരുന്നു. പാലും പഴങ്ങളും നെയ്യും പൂവുമൊക്കെയായി അവരാ ദേവനെ പൂജിച്ചുവന്നു. എന്നാല് ഭാരതത്തിലെത്തിയ ആര്യന്മാര്‍ക്ക് കാണാന് കഴിഞ്ഞത്, സാത്വികത തൊട്ടുതീണ്ടാത്ത രക്തവും മാംസവും നേദിക്കുന്ന രുദ്രമൂര്‍ത്തികളെയാണ്. പ്രകൃതിശക്തികളെ ഭയന്ന ആദിമദ്രാവിഡന് അവനു രൂപം കൊടുത്തു മൂര്‍ത്തിയായ് ആരാധിക്കുകയായിരുന്നു. അന്നവനെ കാടുകളില് ഏറെ വേട്ടയാടിയ വിഷരൂപികളായ നാഗങ്ങളെ അവനാരാധിച്ചു, ജീവനെടുക്കരുതേയെന്ന് കേണപേക്ഷിച്ചു, ഇരുട്ടില് മരണം വിതയ്‍ക്കുന്ന അരൂപികള്‍ക്കവ‍ന് ഭൂതമെന്നും പേരുവിളിച്ചു. അവരൊടൊക്കെയുള്ള അവന്റെ മനമുരുകിയ പ്രാര്‍ത്ഥന ആരാധനാമൂര്‍ത്തിക്കുള്ള തോറ്റം പാട്ടായി… ഇയൊരവസ്ഥയില്, ബ്രാഹ്മണന്റെ പാലും പൂവും ആദിദ്രാവിഡനുമുന്നില് ചിലവാകില്ലെന്നു മനസ്സിലായ ആര്യര് ദ്രാവിഡന്റെ മൂര്‍ത്തികളെ തങ്ങളിലേക്കു സ്വാംശീകരിക്കുകയായിരുന്നു. ആദികാവ്യമായ രാമയണവും ലോകോത്തരമഹാകാവ്യമായ മഹാഭാരതവും ആ സ്വാംശീകരണത്തിലൂടെ ജനിക്കുകയും ചെയ്ത അത്ഭുതമായ കഴ്‍ചയാണു പിന്നീടു കണ്ടത്. രാമായണത്തില് ശ്രീരാമചന്ദ്രനു കൂട്ടായി ലങ്കയിലേക്കു പാലം പണിയുകയും രാവണനിഗ്രഹത്തിനു യുദ്ധക്കളത്തിലിറങ്ങുകയും ചെയ്‍ത ‘വാനര‍ന്’മാര് അന്നത്തെ തമിഴ്‍ദ്രാവിഡനല്ലാതെ മറ്റാരുമല്ല. കറുത്ത കാനന വാസികളെ ആര്യപുച്ഛം വാനരനെന്നു വിളിച്ചില്ലെങ്കിലേ അത്ഭുതമുള്ളൂ!\nഅതെന്തെങ്കിലുമാവട്ടെ,നമുക്കിങ്ങു വടക്കു മലബാറിലേക്കുതന്നെവരാം. ഇവിടെ, ഉത്തരകേരളത്തില്, കാസര്‍ഗോഡു കണ്ണൂര് ഭാഗങ്ങളില് കെട്ടിയാടുന്ന ഒരു തെയ്യമാണ് കുട്ടിച്ചാത്തന് തെയ്യം. പതിനെട്ടു ബ്രാഹ്മണ കുടുംബക്കാര് ആരാധിച്ചു പോരുന്ന ആരാധനാമൂര്‍ത്തിയും മന്ത്രമൂര്‍ത്തിയാണ് കുട്ടിച്ചാത്തന്. മാന്ത്രികത്വമുള്ള കുട്ടിച്ചാത്തന്മാരില് പ്രാധാന്യമുള്ളവ കരിങ്കുട്ടി,പൂക്കുട്ടി,തീക്കുട്ടി എന്നീ കുട്ടിച്ചാത്തന്മാരാണ്. ബ്രാഹ്മണേതര കുടുംബങ്ങളും ഈ തെയ്യങ്ങളെ ആരാധിച്ചു വരുന്നുണ്ട്. കണ്ണൂര് ജില്ലയിലെ പയ്യന്നൂരിനടുത്തുള്ള ഒരു മന്ത്രതന്ത്ര ബ്രാഹ്മണകുടുംബമാണ് കാളകാട്ട് ഇല്ലം. കാളകാട്ട് തന്ത്രിയുമായി ബന്ധപ്പെട്ട തെയ്യമാണ് കുട്ടിച്ചാത്തന്. അതുകൊണ്ടുതന്നെ ഈ തെയ്യത്തെ കാളകാട്ട് കുട്ടിച്ചാത്തന് എന്നും വിളിക്കാറുണ്ട്. ആര്യന്‍മാരോടുള്ള ദ്രാവിഡന്റെ അടങ്ങാത്ത പ്രതിഷേധത്തിനു നിതാന്തമായി നമുക്കീ തെയ്യത്തെ ചൂണ്ടിക്കാട്ടാവുന്നതാണ്. ശൈവരൂപിയായ കുട്ടിച്ചാത്തനെ കുറിച്ചറിയാന് ആഗ്രഹമുണ്ടെങ്കില്. ഇവിടെയുണ്ട് കൂടുതല് വിവരങ്ങള്.\nതെയ്യങ്ങള് ഇനിയുമുണ്ട് – നൂറുകണക്കിനു തെയ്യങ്ങള്. ജാതിയുടേയും മതത്തിന്റേയും കെട്ടുപാടുകള്‍ക്കുള്ളില് നിന്നും പുറത്തുവന്ന് അവര് ഭക്തരെ അനുഗ്രഹിക്കുന്നു – ആശീര്‍വദിക്കുന്നു. താളപ്പെരുക്കങ്ങള്‍ക്കൊപ്പം കോലം കെട്ടി എരിയുന്ന നെരിപ്പോടിനെ സാക്ഷിയാക്കി മണ്ണിലെ ദൈവരൂപങ്ങള് പദം പറഞ്ഞാടുന്ന കാഴ്‌ച അനുപമമാണ്. ഉച്ചനീജത്വങ്ങളുടെ ബുദ്ധിശൂന്യതയെ ചോദ്യം ചെയ്യുന്നതുപോലെ തന്നെ രൂക്ഷവാക്കുകളാല് വിമര്‍ശിക്കുകയും പരിഹസിക്കുകയും ചെയ്യുന്ന കോമാളിതെയ്യങ്ങളും ഒറ്റക്കോലപറമ്പുകളില് കാണാവുന്നതാണ്. ഇതു മലബാറിന്റെ പുണ്യമാണ്; മലയാള നാടിന്റെ തന്നെ മഹാപുണ്യം!\nculture, Featured, folklore, theyyam\nMalabar, theyyam, കുംഭമാസം, തെയ്യം\nOne thought on “ആസുരതാളങ്ങള്‍ക്കൊരാമുഖം”\nരമചന്ദ്രന് റ്റി അര് says:\nകുട്ടിച്ചാതന് ചരിത്രം തരമൊ


2 മതു ചൂടാക്കാൻ പാടില്ല ഈ ആഹാരങ്ങൾ\nരണ്ടാമത് ചൂടാക്കി കഴിക്കാൻ പാടില്ലാത്ത കുറച്ചു ഭക്ഷണവിഭവങ്ങൾ നമുക്ക് പരിചയപ്പെടാം. നമ്മൾ മലയാളികളുടെ പ്രത്യേകതയാണ് തലേദിവസത്തെ ഭക്ഷണം പിറ്റേദിവസം ചൂടാക്കി കഴിക്കുക എന്നത്. എന്നാൽ എല്ലാ ഭക്ഷണവും ഇങ്ങനെ രണ്ടാമത് ചൂടാക്കി ഉപയോഗിക്കാൻ പാടില്ലാത്തവ ആണ്.\nചില ഭക്ഷണങ്ങൾ ഇത്തരത്തിൽ ചൂടാക്കി ഉപയോഗിക്കുന്നത് ആരോഗ്യത്തിന് വളരെ ഹാനികരവുമാണ്. ഇത് പലതരം രോഗങ്ങൾ പിടി പെടുവാൻ കാരണമാകുന്നു. ഒരു കാരണവശാലും രണ്ടാമത് ചൂടാക്കി കഴിക്കാൻ പാടില്ലാത്ത ഭക്ഷണപദാർത്ഥങ്ങൾ എന്തൊക്കെയാണ് എന്ന് നമുക്ക് നോക്കാം. ചിക്കൻ, ചിക്കനിൽ അടങ്ങിയിട്ടുള്ള അമിതമായ പ്രോട്ടീൻ ഘടകം രണ്ടാമത് ഉപയോഗിച്ച് കഴിഞ്ഞാൽ ദഹനക്കേടും വയറിന് പ്രശ്നവും ഉണ്ടാകുമെന്ന് ആരോഗ്യവകുപ്പ് മുന്നറിയിപ്പ് നൽകുന്നു.\nഅതുപോലെതന്നെ മുട്ടയും ഒരു കാരണവശാലും രണ്ടാമത് ചൂടാക്കി കഴിക്കാൻ പാടില്ല. എന്താണെന്ന് വെച്ചാൽ മുട്ടയിൽ അടങ്ങിയിട്ടുള്ള ഉയർന്നതോതിലുള്ള പ്രോട്ടീൻ രണ്ടാമത് ചൂടാക്കുമ്പോൾ വിഷകരമായി മാറുന്നു. ഇത് ദഹനപ്രക്രിയയെ തകരാറിലാക്കും. അതുപോലെതന്നെ ചീരയും രണ്ടാമത് ചൂടാക്കി കഴിക്കാൻ പാടില്ലാത്ത ഒന്നാണ്.\nവലിയ അളവിൽ അയൺ നൈട്രേറ്റും അടങ്ങിയിട്ടുള്ള ഒരു ഭക്ഷണപദാർത്ഥമാണ് ചീര. ചീര രണ്ടാമത് ചൂടാക്കുമ്പോൾ ഗുരുതരമായ പല ആരോഗ്യപ്രശ്നങ്ങളും ഉണ്ടാകാൻ കാരണമാകുന്നു. ചോറ് പിറ്റേന്ന് ചൂടാക്കി ഉപയോഗിക്കുന്നത് സാധാരണമാണ് എന്നാൽ രണ്ടാമത് ചൂടാകുന്നത് ആരോഗ്യത്തിന് ഹാനികരമാണ്. ഇത് ഏറ്റവുമധികം ബാധിക്കുക നമ്മുടെ ദഹനത്തെയാണ്. ഇനിയും ഒരുപാട് കാര്യങ്ങൾ രണ്ടാമത് ചൂടാക്കി കഴിക്കാൻ പാടില്ലാത്തതാണ്. അത് ഏതെല്ലാമാണ് എന്നറിയാൻ വീഡിയോ മുഴുവനായും കാണുക.


ഇതൊരു സിനിമയിലെ രംഗമല്ല; 26 അടി നീളമുള്ള ഭീമന് പാമ്പിന്റെ ആക്രമണത്തില് യുവാവിന് ഗുരുതരപരിക്ക് ഇതൊരു സിനിമയിലെ രംഗമല്ല; 26 അടി നീളമുള്ള ഭീമന് പാമ്പിന്റെ ആക്രമണത്തില് യുവാവിന് ഗുരുതരപരിക്ക്\nഇതൊരു സിനിമയിലെ രംഗമല്ല; 26 അടി നീളമുള്ള....\nPublished on October 5, 2017 at 5:47 pm\nഇതൊരു സിനിമയിലെ രംഗമല്ല; 26 അടി നീളമുള്ള ഭീമന് പാമ്പിന്റെ ആക്രമണത്തില് യുവാവിന് ഗുരുതരപരിക്ക്\nഇന്തോനേഷ്യയില് കണ്ടെത്തിയ 26 അടി നീളമുള്ള ഭീമന് പാമ്പിനെ കൊല്ലുന്നതിനിടെ 37 കാരന് ഗുരുതര പരിക്ക്. സിനിമകളിലും മറ്റും മാത്രം നമ്മള് കാണുന്ന തരത്തിലുള്ള ഭീമന് പെരുംപാമ്പിനെയാണ് യുവാവ് കൊലപ്പെടുത്തിയത്.\nഇന്ദ്രഗിരി ഹുലു റീജന്‍സി ഏരിയയിലെ ഓയില് പ്ലാന്റേഷനിലെ സുരക്ഷാ ജീവനക്കാരനായ റോബര്‍ട്ട് നബാബനാണ് ഭീമന് പാമ്പുമായുള്ള പോരാട്ടത്തിനൊടുവില് പരിക്കേറ്റ് ആശുപത്രിയില് കഴിയുന്നത്. ജോലി കഴിഞ്ഞ് വരുന്നതിനിടെ റോബര്‍ട്ട് ഈ വലിയ പാമ്പ് റോഡില് വിലങ്ങനെ കിടന്ന് യാത്രക്കാര്‍ക്ക് തടസം സൃഷ്ടിക്കുന്നതു കാണുകയായിരുന്നു. തുടര്‍ന്ന് ഇതിനെ മാറ്റാന് ശ്രമിക്കുന്നതിനിടെ പാമ്പ് അദ്ദേഹത്തിനു നേരെ തിരിഞ്ഞു.\nഏറെ നേരത്തെ സാഹസികമായ പോരാട്ടത്തിനൊടുവില് റോബര്‍ട്ട് കൂറ്റന് പാമ്പിനെ കീഴടക്കുകയായിരുന്നു. എന്നാല് ഇതിനിടയില് ഇയാള്‍ക്ക് പാമ്പിന്റെ കടിയേറ്റു. ഗുരുതരാവസ്ഥയിലായതിനെ തുടര്‍ന്ന് ആശുപത്രിയിലെത്തിക്കുകയുമായിരുന്നു. ഭീമന് പാമ്പിന്റെ ജഡം കാണാന് ആയിരങ്ങളാണ് പ്രദേശത്ത് എത്തിച്ചേരുന്നതെന്നാണ് റിപ്പോര്‍ട്ട്.\nസിനിമകളില് കാണുന്ന പാമ്പുകള് ജീവിതത്തിലേക്കിറങ്ങി വന്ന പോലെയൊരു സംഭവമായി മാറിയിരിക്കുകയാണിത്. പാമ്പ് തന്റെ കൈയ്യില് കടിച്ചെങ്കിലും തനിക്ക് അതിനെ കൊല്ലാന് സാധിച്ചതില് അഭിമാനമുണ്ടെന്ന് റോബര്‍ട്ട് ആശുപത്രിക്കിടക്കയില് വച്ചു പ്രതികരിച്ചു. റോബര്‍ട്ടിന്റെ ഗ്രാമത്തില് പാമ്പിനെ പ്രദര്‍ശനത്തിനു വച്ചിരിക്കുകയാണിപ്പോള്.


ബത്തേരി സര്‍വജന സ്‌കൂളില് നാളെ മുതല് അധ്യയനം പുനരാരംഭിക്കും\nപാമ്പ് കടിയേറ്റതിനെതുടര്‍ന്ന് വിദ്യാര്‍ത്ഥിനി മരിച്ച സുല്‍ത്താന് ബത്തേരി സര്‍വജന ഹയര്‍സെക്കന്‍ഡറി സ്‌കൂളില് നാളെ മുതല് അധ്യയനം പുനരാരംഭിക്കും. ഹൈ സ്‌ക്കൂള്, ഹയര്‍സെക്കന്‍ഡറി വിഭാഗങ്ങള്‍ക്ക് നാളെയും യുപി ക്ലാസുകള്‍ക്ക് അടുത്ത തിങ്കളാഴ്ച മുതലുമാണ് ക്ലാസുകള് ആരംഭിക്കുക. ഷഹ്‌ലയുടെ മരണത്തില് ഇന്ന് അധ്യാപകരുടെ മൊഴി അന്വേഷണസംഘം രേഖപ്പെടുത്തും.\nഇന്നലെ ചേര്‍ന്ന സര്‍വകക്ഷി യോഗത്തിലാണ് ഹൈസ്‌ക്കൂള് ഹയര്‍സെക്കന്‍ഡറി വിഭാഗങ്ങള്‍ക്ക് നാളെ ക്ലാസുകള് ആരംഭിക്കാന് തീരുമാനമായത്. യുപി തലത്തില് അടുത്ത തിങ്കളാഴ്ച മുതലാണ് ക്ലാസുകള് ആരംഭിക്കുക. ഷഹ്‌ല ഉള്‍പ്പെടെ പഠിച്ചിരുന്ന പഴക്കം ചെന്ന ക്ലാസ് മുറികളില് ഇനി ഒരു ദിവസം പോലും അധ്യയനം നടത്തില്ല. കിഫ്ബിയില് നിന്ന് പണം ലഭ്യമാക്കി എത്രയും വേഗത്തില് പുതിയ കെട്ടിടം യാഥാര്‍ത്ഥ്യമാക്കും.\nകുട്ടികളെ ഭീഷണിപ്പെടുത്തുന്നുവെന്ന ഒരു ആശങ്കയും വേണ്ടെന്നും അധ്യാപകര്‍ക്ക് ഇക്കാര്യത്തില് കര്‍ശന നിര്‍ദേശം നല്‍കുമെന്നും സര്‍വകക്ഷി യോഗം നിലപാടെടുത്തു.\nഷഹലയുടെ മരണത്തില് ഇന്ന് അധ്യാപകരുടെ മൊഴി അന്വേഷണസംഘം രേഖപ്പെടുത്തും. അധ്യാപകരുടെ അറസ്റ്റിനും ഇന്ന് സാധ്യതയുണ്ട്.\nസ്‌കൂളിലെ കുറ്റക്കാരായ അധ്യാപകരെ മുഴുവന് പുറത്താക്കണമെന്നാവശ്യപ്പെട്ട് വിദ്യാര്‍ത്ഥികളുടെ സമരം ഇന്ന് ശക്തമാകും. സ്ഥലം എംഎല്‍എയ്ക്കും നഗരസഭ ചെയര്‍മാനും വിദ്യാര്‍ത്ഥികള് കത്ത് നല്‍കും. മന്ത്രി കടന്നപ്പളളി രാമചന്ദ്രന് ഇന്ന് മരിച്ച ഷഹ്‌ലയുടെ വീട് സന്ദര്‍ശിക്കും


Wednesday, March 20, 2019 19:20:51 PM\nHome → Most Read →\tയു.എ.ഇ.യില് പുതിയ വിസാ നിയമം ഞായറാഴ്ച മുതല്; സന്ദര്‍ശക, ടൂറിസ്റ്റ് വിസയില് എത്തിയവര്‍ക്ക് രാജ്യം വിടാതെ തന്നെ വിസ പുതുക്കാം\nPosted By: Nri Malayalee October 21, 2018\nസ്വന്തം ലേഖകന്: യു.എ.ഇ.യില് പുതിയ വിസാ നിയമം ഞായറാഴ്ച മുതല്; സന്ദര്‍ശക, ടൂറിസ്റ്റ് വിസയില് എത്തിയവര്‍ക്ക് രാജ്യം വിടാതെ തന്നെ വിസ പുതുക്കാം. 30 ദിവസത്തേക്കുള്ള സന്ദര്‍ശക വിസ രണ്ടു തവണ യു.എ.ഇ.യില് നിന്നുകൊണ്ടുതന്നെ പുതുക്കാം. 600 ദിര്‍ഹമാണ് (ഏതാണ്ട് 11994 രൂപ) ഈടാക്കുക. വിസാ കാലാവധി കഴിഞ്ഞും യു.എ.ഇ.യില് കഴിയേണ്ടി വന്നാല് 10 ദിവസത്തിനു ശേഷം പ്രതിദിനം 100 ദിര്‍ഹം പിഴയടക്കണം.\nസ്ത്രീകള്‍ക്കും വിദ്യാര്‍ഥികള്‍ക്കും സന്ദര്‍ശക വിസയില് എത്തുന്നവര്‍ക്കുമുള്ള വിസാ നടപടിക്രമങ്ങള് നിയമം കൂടുതല് എളുപ്പമാക്കും. വിധവകള്‍ക്കും വിവാഹബന്ധം വേര്‍പെടുത്തിയവര്‍ക്കും സ്‌പോണ്‍സര് ഇല്ലാതെ തന്നെ ഒരു വര്‍ഷത്തേക്കുള്ള താമസ വിസ അനുവദിക്കും. പങ്കാളിയുടെ മരണത്തിന്റെയോ വിവാഹബന്ധം വേര്‍പെടുത്തിയതിന്റെയോ അന്നുമുതല് ഒരു വര്‍ഷക്കാലമാണ് അനുമതി. യു.എ.ഇ.യിലുള്ള അവരുടെ കുട്ടികള്‍ക്കും ആനുകൂല്യം ലഭ്യമാണ്. സ്ത്രീകളുടെ സാമൂഹികവും സാമ്പത്തികവുമായ പദവി നിലനിര്‍ത്താന് സഹായകരമായ രീതിയിലാണ് ഇവ ചിട്ടപ്പെടുത്തിയത്.\nവിധവകള്‍ക്കും വിവാഹബന്ധം വേര്‍പെടുത്തിയവര്‍ക്കും നിലവിലെ വിസ റദ്ദ് ചെയ്യാനും പുതിയ ഒരു വര്‍ഷത്തെ താമസ വിസയ്ക്ക് അപേക്ഷിക്കാനും 100 ദിര്‍ഹം വീതമാണ് ഫീസ്. രക്ഷിതാക്കള് സ്‌പോണ്‍സര് ചെയ്യുന്ന വിദ്യാര്‍ഥികളുടെ സര്‍വകലാശാല, സെക്കന്‍ഡറി സ്‌കൂള് പഠനത്തിന് ശേഷമോ 18 വയസ്സ് പൂര്‍ത്തിയായതിന് ശേഷമോ ഒരു വര്‍ഷത്തെ താമസ വിസ ലഭ്യമാക്കും. ഇത് ഒരു വര്‍ഷത്തിന് ശേഷം വീണ്ടും പുതുക്കാം. 100 ദിര്‍ഹമാണ് (ഏതാണ്ട് 2000 രൂപ) ഇതിനായി ഈടാക്കുക.\nവോട്ടെടുപ്പ് ചൂടിലേക്ക് രാജ്യം ഉണരുമ്പോള് പ്രവാസികള്‍ക്ക് വോട്ടു ചെയ്യണമെങ്കില് ഇത്തവണയും നാട്ടിലെത്തണം


ഗള്‍ഫില് സ്വര്‍ണത്തിന് 14% വരെ വിലക്കുറവ്\n29 May, 2018 at 03:29 PM\nപത്ത് പവന് സ്വര്‍ണാഭരണം വാങ്ങിയാല് 1600 ദിര്‍ഹം അഥവാ 27,000 രൂപവരെ ലാഭിക്കാം എന്ന നിലയിലേക്ക് കാര്യങ്ങള് മാറി...\nഗള്‍ഫിലെ സ്വര്‍ണവിപണി കൂടുതല് സജീവമാവുകയാണ്. ആഗോളതലത്തില് സ്വര്‍ണവില കുറയുന്നത് മാത്രമല്ല, ഇന്ത്യയില് നടപ്പാക്കിയ ജിഎസ്ടിയും ഗള്‍ഫിലെ പൊന്ന് വിപണിക്ക് നേട്ടമായി. നാട്ടിലേതിനേക്കാള് 14 ശതമാനം വരെ വിലക്കുറവില് ഗള്‍ഫില് ഇപ്പോള് സ്വര്‍ണാഭരണങ്ങള് വാങ്ങാം.\nഇന്ത്യക്കാരെ സംബന്ധിച്ചിടത്തോളം ഗള്‍ഫില് നിന്ന് സ്വര്‍ണാഭരണങ്ങള് വാങ്ങുന്നത് മുന്‌പേ ലാഭകരമാണ്. എന്നാല്, ജി എസ് ടി വന്നതോടെ 12 ശതമാനം വരെയായിരുന്ന നേട്ടം 14 ശതമാനം വരെയായി ഉയര്‍ന്നു. ഇതോടെ പത്ത് പവന് സ്വര്‍ണാഭരണം വാങ്ങിയാല് 1600 ദിര്‍ഹം അഥവാ 27,000 രൂപവരെ ലാഭിക്കാം എന്ന നിലയിലേക്ക് കാര്യങ്ങള് മാറി. ഇതിന് പിന്നാലെയാണ് സ്വര്‍ണത്തിന് വില കുറയുന്ന സീസണുമെത്തിയത്.\n24 കാരറ്റിനും 22 കാരറ്റിനും കഴിഞ്ഞദിവസങ്ങളില് വില കുറഞ്ഞു. ഗള്‍ഫില് നിന്ന് വാങ്ങുന്ന സ്വര്‍ണാഭരണങ്ങള് നാട്ടില് കൊണ്ടുപോയി വിറ്റാലും ലാഭകരമാണ്. അതേസമയം, പ്രവാസികളായ സ്ത്രീകള്‍ക്ക് ഒരു ലക്ഷം രൂപയുടെ സ്വര്‍ണവും, പുരുഷന്‍മാര്‍ക്ക് അമ്പതിനായിരം രൂപയുടെ സ്വര്‍ണവുമാണ് ഡ്യൂട്ടിയില്ലാതെ നാട്ടിലേക്ക് കൊണ്ടുപോകാന് കഴിയൂ എന്ന നിയന്ത്രണമുണ്ട്. എങ്കിലും സുരക്ഷിതമായ നിക്ഷേപം എന്ന നിലയിലും ഗള്‍ഫില് സ്വര്‍ണം വാങ്ങുന്നവരുടെ എണ്ണം വര്‍ധിക്കുകയാണ്.


Educational qualification of actress| അഭിനയത്തിൽ മാത്രമല്ല, പഠനത്തിലും മുന്നിലാണ്; തെന്നിന്ത്യൻ താരറാണിമാരുടെ വിദ്യാഭ്യാസ യോഗ്യത| Educational Qualifications South Actresses – News18 Malayalam\nHome » photogallery » buzz » EDUCATIONAL QUALIFICATIONS SOUTH ACTRESSES\nEducational qualification of actress| അഭിനയത്തിൽ മാത്രമല്ല, പഠനത്തിലും മുന്നിലാണ്; തെന്നിന്ത്യൻ താരറാണിമാരുടെ വിദ്യാഭ്യാസ യോഗ്യത\nതെന്നിന്ത്യൻ സിനിമയിലെ അഞ്ച് താരറാണിമാരുടെ വിദ്യാഭ്യാസ യോഗ്യത എന്തൊക്കെയാണെന്ന് നോക്കാം\n| March 13, 2022, 14:17 IST\nകോടികൾ പ്രതിഫലം വാങ്ങുന്നവരും നിരവധി ആരാധകരമുള്ള നടിമാരാണെങ്കിലും പലരും വിദ്യാഭ്യാസ യോഗ്യതയുടെ പേരിൽ പരിഹാസങ്ങൾക്കും ട്രോളുകൾക്കും ഇരകളാകാറുണ്ട്, എന്നാൽ സിനിമാ കരിയറിൽ മാത്രമല്ല, വിദ്യാഭ്യാസത്തിലും മുന്നിട്ടു നിൽക്കുന്ന നടിമാരും കുറവല്ല.\nതെന്നിന്ത്യൻ സിനിമയിലെ അഞ്ച് താരറാണിമാരുടെ വിദ്യാഭ്യാസ യോഗ്യത എന്തൊക്കെയാണെന്ന് നോക്കാം.\nപ്രേമം എന്ന സിനിമയിലൂടെ മലരായി വന്ന് മലയാളികളുടെ മുഴുവൻ മനം കവർന്ന നടിയാണ് സായ് പല്ലവി. അവതരിപ്പിക്കുന്ന കഥാപാത്രങ്ങൾ കൊണ്ട് വിസ്മയിപ്പിക്കുന്ന സായ് പല്ലവി ഒരു ഡോക്ടറാണെന്ന് ആരാധകർക്കെല്ലാം അറിയാം.\n2015 ലാണ് പ്രേമത്തിലൂടെയാണ് സായ് പല്ലവിയുടെ നായികയായുള്ള അരങ്ങേറ്റം. ആദ്യ ചിത്രത്തിനു ശേഷമാണ് സായ് പല്ലവി ജോർജിയയിൽ നിന്നും മെഡിസിൻ ബിരുദം നേടി തിരിച്ചെത്തുന്നത്. പഠിച്ചത് ആതുരസേവനമാണെങ്കിലും അഭിനയമാണ് പല്ലവി തന്റെ കരിയറായി തിരഞ്ഞെടുത്തത്.\nതെന്നിന്ത്യയിൽ ഏറ്റവും കൂടുതൽ പ്രതിഫലം വാങ്ങുന്ന നടിമാരിൽ ഒരാളാണ് സാമന്ത. നയൻതാര മാത്രമാണ് പ്രതിഫലത്തിൽ സാമിന്റെ മുന്നിലുള്ളത്. കഠിനമായ പരിശ്രമം കൊണ്ടാണ് സാമന്ത കരിയറിൽ ഏറ്റവും ഉയരങ്ങളിൽ എത്തിയിരിക്കുന്നതെന്ന് ആരാധകർക്കെല്ലാം അറിവുള്ളതാണ്.\nകരിയറിൽ മാത്രമല്ല, പഠനത്തിലും മുൻപന്തിയിൽ തന്നെയായിരുന്നു സാം. ചെന്നൈയിലെ സെന്റ്. സ്റ്റീഫൻസ് മെട്രിക്കുലേഷൻ സ്കൂളിലായിരുന്നു സാമന്തയുടെ പത്താം ക്ലാസ് വരെയുള്ള വിദ്യാഭ്യാസം. ഇതിനു ശേഷം ഹോളി ഏഞ്ചൽസ് ആംഗ്ലോ ഇന്ത്യൻ സ്കൂളിൽ 11,12 ക്ലാസുകൾ പൂർത്തിയാക്കി. ഏറ്റവും മികച്ച മാർക്കോടെയാണ് സാമന്ത തന്റെ സ്കൂൾ വിദ്യാഭ്യാസം പൂർത്തിയാക്കിയത്. കൊമേഴ്സിൽ ഡിസ്റ്റിംഗ്ഷൻ നേടിയ വിദ്യാർത്ഥിയാണ് സാമന്ത.\nതെന്നിന്ത്യയിലെ ലേഡി സൂപ്പർ സ്റ്റാർ എന്നാണ് ആരാധകർ നയൻതാരയെ വിശേഷിപ്പിക്കുന്നത്. മലയാളികളുടെ അഭിമാന താരമായ നയൻതാര തിരുവല്ല മാർത്തോമാ കോളേജിൽ നിന്ന് ഇംഗ്ലീഷ് സാഹിത്യത്തിൽ ബിരുദം നേടിയ ശേഷമാണ് അഭിനയ ലോകത്ത് സജീവമാകുന്നത്.\nതെന്നിന്ത്യയിൽ നിന്ന് ബോളിവുഡ് വരെ കുറഞ്ഞകാലത്തിനുള്ളിൽ ആരാധകരെ സ്വന്തമാക്കിയ നടിയാണ് രശ്മിക മന്ദാന. ജേണലിസം, സൈക്കോളജി, ഇംഗ്ലീഷ് സാഹിത്യം എന്നിവയിൽ ബിരുദധാരിയാണ് രശ്മിക. 2016 ൽ പുറത്തിറങ്ങിയ കിറിക്ക് പാർട്ടിയിലൂടെയാണ് രശ്മിക സിനിമാ ലോകത്ത് എത്തുന്നത്.\nചെറിയ പ്രായത്തിൽ തന്നെ നായികയായി സിനിമാ ലോകത്ത് എത്തിയതാണെങ്കിലും പഠനം നിർത്താൻ തമന്നയ്ക്ക് അതൊരു കാരണമായിരുന്നില്ല. സിനിമയിൽ സജീവമായിരിക്കുമ്പോഴാണ് തമന്ന ആർട്സിൽ ബിരുദം നേടുന്നത്.


ചന്ദനതൈല ഇ ലേലം : വിറ്റത് മൂന്നു കിലോ തൈലം - Janayugom Online\nHome / News / Kerala / ചന്ദനതൈല ഇ ലേലം : വിറ്റത് മൂന്നു കിലോ തൈലം\nചന്ദനതൈല ഇ ലേലം : വിറ്റത് മൂന്നു കിലോ തൈലം\nPosted on June 26, 2019, 8:10 pm\nമറയൂര്: കേരള വനം വകുപ്പിന്റെ നേതൃത്വത്തില് ബുധനാഴ്ച നടന്ന ചന്ദനതൈല ഇ ലേലത്തില് വിറ്റഴിച്ചത് മൂന്നു കിലോ തൈലം മാത്രം. കേരള സോപ്‌സ് കമ്പനിയാണ് അടിസ്ഥാന വിലയയ 2.33 ലക്ഷം രൂപയില് നിന്നും 500 രൂപ കൂട്ടി മൂന്നു കിലോ ചന്ദനതൈലം വാങ്ങിയത്.\nനികുതിയടക്കം 2.93 ലക്ഷം രൂപ ഒരു കിലോ തൈലത്തിന് സര്‍ക്കാരില് അടയ്ക്കണം. മറ്റ് കമ്പനികള് ലേലത്തില് പങ്കെടുക്കുമെന്ന് പ്രതീക്ഷിച്ചിരുന്നെങ്കിലും പങ്കെടുത്തില്ല. 1998ല് തൊണ്ടിമുതലായി പിടിച്ചെടുത്ത 225 കിലോ ചന്ദനതൈലത്തില് 100 കിലോ തൈലമാണ്\nലേലത്തില് ഇത്തവണ വച്ചിരുന്നത്.\nഅടിസ്ഥാന വിലയുടെ ഇരുപത്തിയഞ്ചര ശതമാനം നികുതി തുകയും ചേര്‍ത്ത് 2.93 കോടി രൂപ വിലമതിക്കുന്ന ചന്ദനമാണ് ലേലത്തില് വച്ചിരുന്നത്.\nSandalwood sandal oil\nകര്‍ദ്ദിനാള് രാജാവല്ല, കര്‍ദ്ദിനാള് രാജ്യത്തെ നിയമങ്ങള്‍ക്ക് വിധേയനാണെന്ന് ഹൈക്കോടതി\nപ്രീണന രാഷ്ടീയത്തിൽ ബിജെപിയും കോൺഗ്രസും ഒപ്പത്തിനൊപ്പം


സാംസങ് പുതിയ സ്മാര്‍ട് സ്പീക്കര് അവതരിപ്പിച്ചു; പക്ഷെ ഒരിക്കലും വിപണിയിലെത്തിയേക്കില്ല | Samsung Unveils Another Smart Speaker That May Never Launch\nസാംസങ് പുതിയ സ്മാര്‍ട് സ്പീക്കര് അവതരിപ്പിച്ചു; പക്ഷെ ഒരിക്കലും വിപണിയിലെത്തിയേക്കില്ല\nOct 30, 2019, 07:56 PM IST\nഓരോ വര്‍ഷവും പുതിയ സ്പീക്കര് പ്രഖ്യാപിക്കുമെങ്കിലും അത് വിപണിയില് അവതരിപ്പിക്കില്ല എന്നൊരു ചീത്തപ്പേര് കമ്പനിയ്ക്കുണ്ട്.\nഅമേരിക്കയിലെ സാന്‍ജോസില് നടക്കുന്ന സാംസങ് ഡെവലപ്പര് കോണ്‍ഫറന്‍സില് ഗാലക്‌സി ഹോം സ്പീക്കറിന്റെ ഒരു കുഞ്ഞന് പതിപ്പ് കമ്പനി അവതരിപ്പിച്ചു. ഒരിക്കലും വിപണിയില് എത്താന് സാധ്യതയില്ലാത്ത ഉപകരണങ്ങളിലൊന്നായാണ് ഈ സ്പീക്കറിനെ കണക്കാക്കുന്നത്. അതിനൊരു കാരണമുണ്ട്.\nഓരോ വര്‍ഷവും പുതിയ സ്പീക്കര് പ്രഖ്യാപിക്കുമെങ്കിലും അത് വിപണിയില് അവതരിപ്പിക്കില്ല എന്നൊരു ചീത്തപ്പേര് കമ്പനിയ്ക്കുണ്ട്. അതിനുള്ള കാരണമിതാണ്. ഇപ്പോള് സാംസങ് പുറത്തിറക്കിയിരിക്കുന്നത് കമ്പനി കഴിഞ്ഞ വര്‍ഷം അവതരിപ്പിച്ച 'ഗാലക്‌സി ഹോം' സ്പീക്കറിന്റെ ചെറിയ പതിപ്പാണ് അതായത് 'ഗാലക്‌സി ഹോം മിനി'. തമാശയെന്തെന്നാല് നേരത്തെ പ്രഖ്യാപിച്ച ഗാലക്‌സി ഹോം സ്പീക്കര് ഇതുവരെയും വിപണിയിലെത്തിയിട്ടില്ല.\nഅതിന് ശേഷം വന്ന പല ഹാര്‍ഡ് വെയര് ഇവന്റുകളിലും സാംസങ് ഹോം സ്പീക്കര് പുറത്തിറക്കുമെന്ന് പ്രതീക്ഷിച്ചെങ്കിലും അത് സംഭവിച്ചില്ല. എന്ന് പുറത്തിറക്കും എന്നത് സംബന്ധിച്ച് ഒരു സൂചന പോലും കമ്പനി തന്നിട്ടില്ല. അതിനിടയിലാണ് പുറത്തിറങ്ങാത്ത ഉപകരണത്തിന്റെ കുഞ്ഞന് പതിപ്പുമായി സാംസങ് വരുന്നത്.\nസാംസങ് ഡെവലപ്പര്‍കോണ്‍ഫറന്‍സിലെ കമ്പനി പ്രതിനിധികളും ഇത് സംബന്ധിച്ച് ഒന്നും പറയുന്നില്ലെന്ന് സാം മൊബൈല് റിപ്പോര്‍ട്ട് ചെയ്യുന്നു. സ്പീക്കറിന്റെ വിലയോ എന്ന് പുറത്തിറക്കുമെന്നോ അവര് പറയുന്നില്ല. ഇക്കാരണത്താലാണ് പുതിയ സ്പീക്കറും ഒരിക്കലും വിപണിയിലെത്താനിടയില്ലെന്ന് പറയുന്നത്.\nContent Highlights: Samsung Unveils Another Smart Speaker That May Never Launch


ഭാഗ്യവശാൽ ചരണം മാറ്റേണ്ടിവന്നില്ല പെരുമ്പുഴക്ക്, സ്നേഹം കൂടുമ്പോൾ കുട്ടൻ എന്നും വിളിക്കാമല്ലോ ഭർത്താവിനെ | perumpuzha gopalakrishnan\nഭാഗ്യവശാൽ ചരണം മാറ്റേണ്ടിവന്നില്ല പെരുമ്പുഴക്ക്, സ്നേഹം കൂടുമ്പോൾ കുട്ടൻ എന്നും വിളിക്കാമല്ലോ ഭർത്താവിനെ\nJul 7, 2020, 04:35 PM IST\nവിടവാങ്ങിയ പെരുമ്പുഴ സാറിന്റെ ഓർമ്മകൾക്ക് മുൻപിൽ പ്രണാമം\nപെരുമ്പുഴ സാറിന് ആദരാഞ്ജലികൾ ------------------- ``അന്തിമയങ്ങിയില്ല താമരപ്പൊയ്ക ഉറങ്ങിയില്ല'' ----------------------- ചെന്നൈ കാംദാർ നഗറിലെ ദേവരാജൻ മാസ്റ്ററുടെ വീട്ടിൽ വെച്ചാണ് പെരുമ്പുഴ ഗോപാലകൃഷ്ണൻ സാറിനെ ആദ്യം കണ്ടത്. കസേരയുടെ ഒരു കോണിൽ വിനയാന്വിതനായി ഒതുങ്ങിയിരുന്ന ശുഭ്രവസ്ത്രധാരിയെ പേര് പറഞ്ഞ് പരിചയപ്പെടുത്തിയ ശേഷം മാസ്റ്റർ കൂട്ടിച്ചേർത്തു: "എന്റെ ജീവചരിത്രം എഴുതുന്ന ആളാണ്. നല്ല ക്ഷമാശീലം ഉണ്ടെങ്കിലേ അത് നടക്കൂ. ഇയാൾക്ക് അത് ഞാൻ വിചാരിച്ചതിനേക്കാൾ ഉണ്ട്. ഇല്ലെങ്കിൽ എന്നേ ഈ പരിപാടി നിർത്തി സ്ഥലം വിട്ടേനെ.." അപൂർവമായി മാത്രം വിടരുന്ന ആ സൗമ്യ സുന്ദരമായ പുഞ്ചിരി പിന്നാലെ.\nഓർമ്മ വന്നത് എനിക്കേറെ പ്രിയപ്പെട്ട ഒരു പാട്ടാണ്: ``ശിവതാണ്ഡവം'' (1977) എന്ന ചിത്രത്തിൽ എം ബി ശ്രീനിവാസന്റെ ഈണത്തിൽ യേശുദാസ് പാടിയ അർദ്ധ ശാസ്ത്രീയ ഗാനം. "ഞാനൊരു വീണാധാരി ജീവിതഗാന തീരവിഹാരി." ആ പാട്ടെഴുതിയ ആളാണ് മുന്നിൽ.\nമറക്കാനാവാത്ത ഒരു സൗഹൃദത്തിന്റെ തുടക്കമായി അത്. ദേവരാഗങ്ങളുടെ രാജശില്പി എന്ന പേരിൽ പെരുമ്പുഴ എഴുതിയ ജീവചരിത്ര ഗ്രന്ഥത്തിന്റെ തിരുവനന്തപുരത്തെ പ്രകാശനവേളയിൽ ആശംസാ പ്രസംഗകരിൽ ഒരാളായി ഞാനുമുണ്ടായിരുന്നു വേദിയിൽ. പെരുമ്പുഴയുടെ ക്ഷമാശീലത്തെ അന്നും ദേവരാജൻ മാസ്റ്റർ പ്രശംസിച്ചത് ഓർമ്മയുണ്ട്. (പെരുമ്പുഴ -- ദേവരാജൻ കൂട്ടുകെട്ടിന്റെ പാട്ടുകളുമായി പുറത്തിറങ്ങിയ പടങ്ങൾ ഓർക്കുക: ശ്രീദേവി, കെണി, തീരം തേടുന്ന തിരകൾ).\nഇന്ന് വിടവാങ്ങിയ പെരുമ്പുഴ സാറിന്റെ ഓർമ്മകൾക്ക് മുൻപിൽ പ്രണാമം അർപ്പിച്ചുകൊണ്ട്, അദ്ദേഹം രചിച്ച മികച്ച ചലച്ചിത്ര ഗാനങ്ങളിൽ ഒന്നിന്റെ പിറവിയുടെ കഥ.... ------------------ എൻ ശങ്കരൻ നായർ സംവിധാനം ചെയ്ത ``ശിവതാണ്ഡവ''ത്തിൽ പെരുമ്പുഴ ഗോപാലകൃഷ്ണനും എം ബി എസ്സുമായിരുന്നു ഗാനസ്രഷ്ടാക്കൾ. ദീർഘകാലത്തെ സൗഹൃദമുണ്ട് ശങ്കരൻ നായരുമായി. എന്നിട്ടും ശിവതാണ്ഡവത്തിൽ പാട്ടെഴുതാൻ തന്നെ നിശ്ചയിച്ച കാര്യം കത്തു വഴി അദ്ദേഹം അറിയിച്ചപ്പോൾ അത്ഭുതം തോന്നി പെരുമ്പുഴക്ക് . ``നമ്മൾ അതൊന്നും പ്രതീക്ഷിക്കുന്നില്ലല്ലോ.''\nഎഴുതേണ്ട പാട്ടുകളിൽ ഒന്ന് താരാട്ടാണ്. ``അന്തിമയങ്ങിയല്ലോ താമരപ്പൊയ്ക ഉറങ്ങിയല്ലോ അംബരത്തൊട്ടിലിൽ ആലോലമാടി അമ്പിളിക്കുഞ്ഞും ഉറങ്ങിയല്ലോ'' എന്ന് തുടങ്ങുന്ന ഹൃദയസ്പർശിയായ ഉറക്കുപാട്ടെഴുതുന്നു പെരുമ്പുഴ. വാണിജയറാമിന്റെ ശബ്ദത്തിൽ റെക്കോർഡ് ചെയ്യേണ്ട പാട്ട്.\nഎം ബി എസ് പാട്ട് ചിട്ടപ്പെടുത്തിക്കഴിഞ്ഞപ്പോഴാണ് ശങ്കരൻ നായരുടെ വരവ്. പാട്ട് കേട്ട് അദ്ദേഹം പറഞ്ഞു: ``അയ്യോ ഇത് ശരിയാവില്ല. ഒന്നാമത്, കഥയിൽ രാത്രി പാടുന്ന പാട്ടല്ല. പിന്നെ കുഞ്ഞിനെ ഉറക്കുന്ന താരാട്ടുമല്ല. ഭാര്യ ഭർത്താവിനെയാണ് ഉറക്കുന്നത്. ഒരു കുഞ്ഞിക്കാൽ കാണാൻ കഴിയാത്തതിലുള്ള ദുഖവും വരികളിൽ ആകാമെന്നു മാത്രം.''\nഎഴുതിയ വരികൾ ഉടനടി മാറ്റുന്നു പെരുമ്പുഴ: ``അന്തിമയങ്ങിയില്ല താമരപ്പൊയ്ക ഉറങ്ങിയില്ല അംബരത്തൊട്ടിലിൽ ആലോലമാടി അമ്പിളിക്കുഞ്ഞും ഉറങ്ങിയില്ല'' എന്നാക്കി തുടക്കം. വരികൾ വായിച്ചപ്പോൾ ശങ്കരൻ നായർക്ക് പൂർണ്ണ തൃപ്തി; എം ബി എസ്സിനും. ചിട്ടപ്പെടുത്തിയ ഈണത്തിന്റെ സ്കെയിലിൽ ഒതുങ്ങിനിൽക്കുമല്ലോ പല്ലവി.\nഭാഗ്യവശാൽ ``എന്റെ മാനസത്തൊട്ടിലിൽ എന്നും എന്റെ കുട്ടനെ താരാട്ടും ഞാൻ''' എന്ന ചരണം മാറ്റേണ്ടിവന്നില്ല പെരുമ്പുഴക്ക്. സ്നേഹം കൂടുമ്പോൾ `കുട്ടൻ'' എന്നും വിളിക്കാമല്ലോ ഭർത്താവിനെ. അടുത്ത ചരണത്തിലാകട്ടെ പിറക്കാത്ത കുഞ്ഞിനെ കുറിച്ചുള്ള സങ്കല്പങ്ങളാണ് താനും.\nമലയാളത്തിൽ താൻ പാടിയ പാട്ടുകളിൽ വാണിജയറാമിന് ഏറ്റവും പ്രിയപ്പെട്ടവയിൽ ഒന്ന്. എഴുതിയ പാട്ടുകളിൽ പെരുമ്പുഴക്കും.\nContent Highlights :perumpuzha gopalakrishnan Movie Songs Ravi Menon Paattuvazhiyorathu\nപത്താം ക്ലാസുകാരിയുടെ പാട്ട് എഴുതുന്ന വാക്കുകൾ ആരുടെയൊക്കെയോ ജീവിതത്തെ ചെന്നു ..


നാദാപുരത്ത് വീടുകള്‍ക്ക് നേരെ ബോംബേറ് :: Janmabhumi Daily\nSunday 15 April 2012 12:29 pm IST\nകോഴിക്കോട്: നാദാപുരം പാറക്കടവിലുണ്ടായ സംഘര്‍ഷത്തില് മൂന്നുവീടുകള്‍ക്ക് നേരെ ബോംബേറുണ്ടായി. കോണ്‍ഗ്രസ്, മുസ്ലീം ലീഗ് പ്രവര്‍ത്തകരുടെ വീടികള്‍ക്ക് നേരെയാണ് ബോംബേറുണ്ടായത്. ശനിയാഴ്ച രാത്രിയും ഞായറാഴ്ച പുലര്‍ച്ചെയുമായാണ് ആക്രമണങ്ങള് നടന്നത്. സിപിഎം പ്രവര്‍ത്തകരാണ് ആക്രമണത്തിന് പിന്നിലെന്ന് യു‌ഡി‌എഫ് ആരോപിച്ചു.\nഏതാനുംദിവസമായി യു.ഡി.എഫ് സി.പി.എം സംഘര്‍ഷം നിലനില്‍ക്കുന്ന പാറക്കടവില് വന് പോലീസ് സന്നാഹത്തെ വിന്യസിച്ചിട്ടുണ്ട്.


Mon Apr 12 2021 00:39:11 GMT+0530 (India Standard Time)\nAPH8 April 2021 3:08 PM GMT\nതൃശൂര്: ജില്ലയില് കൊവിഡ് കേസുകള് വര്‍ദ്ധിക്കുന്ന സാഹചര്യത്തില് കൊവിഡ് വാക്‌സിനേഷന് നടപടികള് ഊര്‍ജ്ജിതമാക്കി ജില്ലാ ഭരണകൂടം. ജില്ലാ കലക്ടര് എസ് ഷാനവാസിന്റെ അധ്യക്ഷതയില് ഓണ്‍ലൈനായി ചേര്‍ന്ന യോഗത്തിലാണ് തീരുമാനം. വാക്‌സിനേഷന് ശക്തിപ്പെടുത്തുന്നതിന്റെ ഭാഗമായി പഞ്ചായത്ത് തലത്തിലും നഗരസഭാ തലത്തിലും വാര്‍ഡ് തല മൊബൈല് രജിസ്‌ട്രേഷന് കമ്മിറ്റികള് രൂപീകരിക്കണം. ഈ കമ്മറ്റികള് 45 വയസ്സിന് മുകളിലുള്ളവരെ കണ്ടെത്തി സര്‍ക്കാര് തലത്തിലോ സ്വകാര്യ തലത്തിലോ വാക്‌സിനേഷന് എടുക്കാന് പ്രേരിപ്പിക്കണം. വാര്‍ഡ് അംഗങ്ങള് അടിയന്തരമായി വീടുവീടാന്തരം കയറിയിറങ്ങി വാക്‌സിനേഷന് സംബന്ധിച്ച ലഘുലേഖകള് വിതരണം ചെയ്ത് ജനങ്ങളെ ബോധവാന്മാരാക്കി വാക്‌സിനേഷന് കേന്ദ്രങ്ങളില് എത്തിക്കണമെന്ന് ജില്ലാ കലക്ടര് എസ് ഷാനവാസ് ആവശ്യപ്പെട്ടു. എങ്കില് മാത്രമേ വാക്‌സിനേഷന് സമയബന്ധിതമായി പൂര്‍ത്തിയാക്കാന് സാധിക്കൂ. ഗവണ്മെന്റ്‌സ്വകാര്യ സ്ഥാപനങ്ങളുമായി ബന്ധപ്പെട്ട് ജീവനക്കാര്‍ക്ക് വാക്‌സിനേഷന് നല്‍കല് നിര്‍ബന്ധമാക്കണം. കടകളില് നില്‍ക്കുന്നവര്‍ക്ക് നിശ്ചിത ദിവസത്തിനുള്ളില് വാക്‌സിനേഷന് എടുക്കുക എന്നത് നിര്‍ബന്ധമാക്കണം. എടിഎമ്മുകളിലും ബാങ്കുകളിലും മറ്റും നില്‍ക്കുന്ന സെക്യൂരിറ്റി ജീവനക്കാര്‍ക്കും വാക്‌സിനേഷന് നിര്‍ബന്ധമാക്കും.\nകൊവിഡ് സംബന്ധിച്ച് ജനങ്ങള്‍ക്കുള്ള ജാഗ്രത കുറഞ്ഞുവരികയാണ്. കഴിഞ്ഞ രണ്ടാഴ്ചക്കുള്ളില് കൊവിഡ് പോസിറ്റിവിറ്റി റേറ്റ് 1.8 ശതമാനത്തില് നിന്ന് 7.1 ശതമാനമായി ഉയര്‍ന്നിരിക്കുന്നു. ജില്ലയില് എറിയാട്, മുളങ്കുന്നത്തുകാവ്, പുത്തൂര്, ആളൂര്, വെള്ളാങ്കല്ലൂര് ഗ്രാമപഞ്ചായത്തുകള്, ഗുരുവായൂര്, വടക്കാഞ്ചേരി, കൊടുങ്ങല്ലൂര്, ചാലക്കുടി നഗരസഭകള്, തൃശൂര് കോര്‍പ്പറേഷന് എന്നിവിടങ്ങളിലാണ് ഉയര്‍ന്ന കോവിഡ് നിരക്ക് രേഖപ്പെടുത്തിയിരിക്കുന്നതെന്ന് ജില്ലാ മെഡിക്കല് ഓഫീസര് കെ ജെ റീന അറിയിച്ചു.\nകൊവിഡ് വ്യാപനത്തെക്കുറിച്ച് കൂട്ടായ ബോധവല്‍ക്കരണം ആവശ്യമാണ്. പൊതുസ്ഥലങ്ങളിലും തെരുവുകളിലും ആളുകള് കൂടുന്നത് സംബന്ധിച്ച് കൂടുതല് ജാഗരൂകരാകണം. ബീച്ചുകളിലും മാളുകളിലും കൂടുതല് നിയന്ത്രണങ്ങള് കൊണ്ടുവരണം. ഇതിനായി പൊലീസിന്റെ സേവനവും ഊര്‍ജ്ജിതമാക്കുമെന്ന് കലക്ടര് അറിയിച്ചു.\nയോഗത്തില് മുനിസിപ്പല് സെക്രട്ടറിമാര്, പഞ്ചായത്ത് സെക്രട്ടറിമാര്, കുടുംബശ്രീ ജില്ലാ മിഷന്, ആരോഗ്യപ്രവര്‍ത്തകര്, ഡിഡി പഞ്ചായത്ത്, സിറ്റി റൂറല് പൊലീസ് വകുപ്പ് പ്രതിനിധികള് എന്നിവര് പങ്കെടുത്തു.


അയൽപോര്, പ്രീമിയർ ലീഗിൽ ഇന്ന് മാഞ്ചസ്റ്റർ ഡർബി\nഇംഗ്ലീഷ് പ്രീമിയർ ലീഗിൽ ഇന്ന് മാഞ്ചസ്റ്റർ സിറ്റി മാഞ്ചസ്റ്റർ യുണൈറ്റഡ് പോരാട്ടം. തങ്ങളുടെ അവസാന ഹോം മത്സരത്തിൽ ടോട്ടനത്തിനെതിരെ 2-3 ന് തോറ്റതിന് ശേഷം സ്വന്തം തട്ടകത്തിൽ വിജയവഴിയിലേക്ക് തിരിച്ചുവരാനാണ് പെപ് ഗ്വാർഡിയോളയുടെ നീലപ്പടയുടെ ലക്ഷ്യം.\nകിരീട പോരാട്ടം കനക്കുമ്പോൾ മാഞ്ചസ്റ്റർ സിറ്റിക്ക് ഇന്നും ജയിച്ചേ മതിയാകൂ. പേപ്പറിൽ നിലവിലെ ജേതാക്കൾക്കാണ് മുൻതൂക്കമെങ്കിലും മാഞ്ചസ്റ്റർ ഡർബിയിൽ യുണൈറ്റഡ് പുറത്തെടുക്കാറുള്ള പോരാട്ട വീര്യം ഗ്വാർഡിയോളയ്ക്ക് തള്ളിക്കളയാനാവില്ല. പ്രീമിയർ ലീഗ് കിരീടത്തിനായി വാശിയോടെ മുന്നോട്ടു വരുന്ന ലിവർപൂളുമായുള്ള പോയിന്റ് വ്യത്യാസം നിലവിൽ വെറും മൂന്ന് പോയിന്റ് മാത്രമാണ്. അതിനാൽ ഇന്നും ജയിച്ച് ആ ലീഡ് നിലനിർത്താനാവും സിറ്റി ശ്രമിക്കുക.\nമറുവശത്ത് സ്ഥിരതയില്ലായ്‌മയാണ് ഈ സീസണിൽ മാഞ്ചസ്റ്റർ യുണൈറ്റിഡിനെ പിന്നോട്ടടിച്ചത്. പോയ വർഷം ലീഗിൽ രണ്ടാം സ്ഥാനത്ത് എത്തിയ ചെകുത്താൻമാർ ഇത്തവണ നാലാം സ്ഥാനത്ത് പോലും എത്തുമോ എന്ന സംശയത്തിലാണ്. അവസാന മത്സരത്തിൽ ദുർബലരായ വാറ്റ്ഫോർഡിനോട് വരെ ഗോൾ രഹിത സമനിലയിൽ അവസാനിച്ചിരുന്നു.\nഅതിനാൽ നാലാം സ്ഥാനത്ത് തുടരാൻ ഇന്ന് ടീമന് ജയം അനിവാര്യമാണ്. ഇന്ന് ഇന്ത്യൻ സമയം രാത്രി 10 മണിക്ക് മാഞ്ചസ്റ്റർ സിറ്റിയുടെ മൈതാനമായ എത്തിഹാദ് സ്റ്റേഡിയത്തിലാണ് ഡർബി നടക്കുക.


വിദ്യഭ്യാസം നിഷേധിക്കപ്പെട്ട പഞ്ചമിയുടെ ഓര്‍മ്മയില് ഇന്നു പ്രവേശനോത്സവം; സര്‍ക്കാര് സ്‌കൂളിലെ മികവുതേടി കുരുന്നുകള്\nTue May 21 2019 17:18:17 GMT+0530 (IST)\nNarada Desk| Updated On: 1 Jun 2017 2:43 AM GMT | Location : തിരുവനന്തപുരം\nകീഴ്ജാതിക്കാരിയെന്നതിന്റെ പേരില് ജന്മിമാരാല് വിദ്യാഭ്യാസം നിഷേധിക്കപ്പെട്ട പഞ്ചമിയെന്ന പെണ്‍കുട്ടിയുടെ ഓര്‍മ്മയിലാണ് ചടങ്ങുകള് സംഘടിപ്പിച്ചത് . 1910 കാലയളവില് പഠിക്കാനെത്തിയ പഞ്ചമിയെ സ്‌കൂളില് നിന്നും ഇറക്കിവിട്ട്, അവളിരുന്ന ബഞ്ച് കത്തിക്കുകയായിരുന്നു.\nസംസ്ഥാനത്തു പുതിയ അധ്യയന വര്‍ഷത്തെ ക്ലാസുകള് ഇന്ന് ആരംഭിച്ചു. സര്‍ക്കാര്, എയ്ഡഡ്, അണ് എയ്ഡഡ് സ്‌കൂളുകളിലെ പ്രീ പ്രൈമറി ക്ലാസുകളില് മുതല് പത്താം ക്ലാസ് വരെയുള്ള ക്ലാസുകളിലെ പഠനത്തിനാണ് ഇന്നു തുടക്കം കുറിച്ചത്. ഒന്നാം ക്ലാസിലേക്കു മൂന്നര ലക്ഷത്തോളം കുട്ടികള് ഇപ്രാവശ്യം എത്തിയെന്നാണ് റിപ്പോര്‍ട്ടുകള്.\nസംസ്ഥാനത്തെ സ്‌കൂളുകളില് 3,04,000 കുട്ടികളാണ് കഴിഞ്ഞ വര്‍ഷം ഒന്നാം ക്ലാസില് പ്രവേശനം നേടിയത്. ഇതില് 2.44 ലക്ഷം വിദ്യാര്‍ഥികള് സര്‍ക്കാര്, എയ്ഡഡ് സ്‌കൂളുകളിലാണു പഠിക്കാനെത്തിയത്. ഇത്തവണ സര്‍ക്കാര് സ്‌കൂളില് എത്തിയ കുട്ടികളുടെ എണ്ണത്തില് വന് വര്‍ദ്ധനവുണ്ടായി. ഔദ്യോഗികക്കണക്കുകൾ ലഭ്യമായിട്ടില്ല.\nപൊതു വിദ്യാഭ്യാസ വകുപ്പിനു കീഴിലുള്ള സ്‌കൂളുകളുടെ പ്രവേശനോത്സവത്തിന്റെ സംസ്ഥാനതല ഉദ്ഘാടനം തിരുവനന്തപുരം ജില്ലയിലെ ഊരൂട്ടന്പലം സര്‍ക്കാര് എല്‍പി സ്‌കൂളില് നടന്നു. കീഴ്ജാതിക്കാരിയെന്നതിന്റെ പേരില് ജന്മിമാരാല് വിദ്യാഭ്യാസം നിഷേധിക്കപ്പെട്ട പഞ്ചമിയെന്ന പെണ്‍കുട്ടികയുടെഓര്‍മ്മയിലാണ് ചടങ്ങുകള് സംഘടിപ്പിച്ചിരിക്കുന്നത്. 1910 കാലയളവില് പഠിക്കാനെത്തിയ പഞ്ചമിയെ സ്‌കൂളില് നിന്നും ഇറക്കിവിട്ട്, അവളിരുന്ന ബഞ്ച് കത്തിക്കുകയായിരുന്നു.\nപ്രവേശനോത്സവത്തിന്റെ ഉദ്ഘാടനം മുഖ്യമന്ത്രി പിണറായി വിജയന് നിര്‍വഹിച്ചു. അവിടെ ഒന്നാം ക്ലാസില് പ്രവേശനം നേടിയ കുട്ടികളെ വിദ്യാഭ്യാസമന്ത്രി പ്രഫ. സി. രവീന്ദ്രനാഥാണ് സ്വീകരിച്ചത്.


സിംഗിള് വിവാദത്തിന് പുറമെ സഞ്ജുവിന് നേരെ ‘മോഷണ കുറ്റവും’\nഐപിഎല്ലില് ചരിത്രത്തിലാദ്യമായി ഒരു മലയാളി താരം നായകനായി ഇറങ്ങിയ മത്സരം എന്ത് കൊണ്ടും സംഭവ ബഹുലമായിരുന്നു. സഞ്ജു മുന്നില് നിന്ന് നയിച്ച മത്സരത്തില് രജാസ്ഥാന് തോറ്റെങ്കിലും ആരാധകര്‍ക്ക് അത് എന്നെന്നും ഓര്‍മയില് തങ്ങുന്ന മത്സരമായി മാറി.\nപഞ്ചാബ് കിങ്‌സ് ഉയര്‍ത്തിയ 222 റണ്‍സിന്റെ കൂറ്റന് വിജയലക്ഷ്യത്തിലേക്ക് ബാറ്റെടുത്ത രാജസ്ഥാനായി സഞ്ജു 63 പന്തില് 119 റണ്‍സെടുത്തെങ്കിലും, നാലു റണ്‍സിനാണ് ടീം തോറ്റത്.\nമത്സരം ആവേശകരമായ ഒട്ടേറെ നിമിഷങ്ങള് കൊണ്ട് സമ്പന്നമായിരുന്നെങ്കിലും, മത്സരം തുടങ്ങും മുന്‍പേ മൈതാനത്ത് കണ്ട രസകരമായൊരു കാഴ്ചയും ഇപ്പോള് സമൂഹമാധ്യമങ്ങളില് വൈറലാണ്. മത്സരത്തിന്റെ ടോസിങ്ങിനിടെയാണ് സംഭവം. ഈ മത്സരത്തിലൂടെ രാജസ്ഥാന്റെ ക്യാപ്റ്റനായി അരങ്ങേറിയ സഞ്ജുവും പഞ്ചാബ് കിങ്‌സ് നായകന് കെ.എല്. രാഹുലുമാണ് ടോസിനായി എത്തിയത്.\nമാച്ച് റഫറി മനു നയ്യാറിനെ സാക്ഷിയാക്കി ടോസിട്ടത് രാജസ്ഥാന് നായകന് സഞ്ജു. രാഹുല് ‘ഹെഡ്’ വിളിച്ചെങ്കിലും മറിച്ചാണ് വീണത്. ഇതോടെ കന്നിയങ്കത്തില് ടോസ് സഞ്ജുവിന്. തൊട്ടുപിന്നാലെ ടോസിട്ട കോയിന് കയ്യിലെടുക്കാന് മാച്ച് റഫറി മനു നയ്യാര് ശ്രമിച്ചപ്പോഴാണ് സഞ്ജുവിന്റെ രസകരമായ ഇടപെടലുണ്ടായത്.\nമാച്ച് റഫറി കോയിനെടുക്കും മുന്‍പേ കുനിഞ്ഞ് അത് കൈക്കലാക്കുകയായിരുന്നു സഞ്ജു, അദ്ദേഹത്തിന്റെ നീട്ടിയ കൈകളെ അവഗണിച്ച് കോയിന് പോക്കറ്റിലേക്കിട്ടു. ക്യാപ്റ്റനായുള്ള അരങ്ങേറ്റത്തിന്റെ ഓര്‍മയ്ക്കായാണ് താരം കോയിന് പോക്കറ്റിലാക്കിയതെന്ന് വ്യക്തം. മാച്ച് റഫറിയാകട്ടെ, കൂടുതലൊന്നും പറയാന് നില്‍ക്കാതെ മൈതാനം വിടുകയും ചെയ്തു.\nഎന്തായാലും മത്സരം ആരംഭിക്കും മുന്‍പേ ടോസ് കോയിന് ‘അടിച്ചുമാറ്റിയ’ സഞ്ജുവിന്റെ വിഡിയോ സമൂഹമാധ്യമങ്ങളില് വൈറലായി. ഒട്ടേറെ\nആരാധകരാണ് ഈ വിഡിയോ പങ്കുവച്ചത്\nഎന്നാല് സംഭവത്തെ കുറിച്ച് സഞ്ജു പറയുന്നത് ഇങ്ങനെയാണ്. ‘കാണാന് മനോഹരമായതിലാണ് നാണയം എടുത്തത്. നാണയം സ്വന്തമാക്കാനാകുമോ എന്ന് റഫറിയോട് ചോദിച്ചു. എന്നാല് അദേഹം അനുവദിച്ചില്ല’ എന്നും സഞ്ജു പറഞ്ഞു.